title: ভিক্ষুকোপনিষদ্

text:
"ভিক্ষুকোপনিষদ্" গ্রন্থটি একটি মাত্র অধ্যায়ে পাঁচটি শ্লোকে বিন্যস্ত। প্রথম শ্লোকে বলা হয়েছে যে, চার প্রকার ভিক্ষুক মুক্তিকামী। এঁরা হলেন ‘কুটিচক’, ‘বহূদক’, ‘হংস’ ও ‘পরমহংস’। এই গ্রন্থে চার প্রকার সন্ন্যাসীর মিতব্যয়ী জীবনযাত্রা প্রণালীর কথা বর্ণিত হয়েছে। সেই সঙ্গে বলা হয়েছে, তাঁরা প্রত্যেকেই যোগের পথে মোক্ষ অর্জনকেই জীবনের লক্ষ্য মনে করেন। প্রথম তিন প্রকার ভিক্ষুকের বর্ণনা সংক্ষেপে দেওয়া হয়েছে। অন্যদিকে চতুর্থ প্রকার ভিক্ষুক বা ‘পরমহংস’ শ্রেণির সন্ন্যাসীদের কথাই এই গ্রন্থে সর্বাধিক পরিসরে আলোচিত হয়েছে।
"ভিক্ষুকোপনিষদ্" অনুসারে, কুটিচক সন্ন্যাসীরা দিনে আট গ্রাস খাদ্য গ্রহণ করেন। যে সকল বিশিষ্ট প্রাচীন ঋষি কুটিচক শ্রেণিভুক্ত, তাঁদের মধ্যে উল্লেখযোগ্য গৌতম, ভরদ্বাজ, যাজ্ঞবল্ক্য ও বশিষ্ঠ।


title: সৌরজগৎ

text: ভেতরের অংশে মোট চারটি গ্রহ আছে যেগুলোকে পার্থিব গ্রহ বলা হয়। এই গ্রহগুলো খুব ঘন এবং এগুলোর গাঠনিক উপাদান পাথুরে। এগুলোর উপগ্রহের সংখ্যা খুবই কম, কোন কোনটির উপগ্রহই নেই। এছাড়া এগুলোর চারদিকে কোন বলয়ও নেই। এদের গাঠনিক উপাদান মূলত বিভিন্ন খনিজ পদার্থ যাদের গলনাঙ্ক খুব বেশি। যেমন, তাদের ভূত্বক ও ম্যান্ট্‌ল সিলিকেট দ্বারা গঠিত এবং কেন্দ্র গঠিত লৌহ ও এ ধরণের অন্যান্য ধাতু দ্বারা। চারটির মধ্যে তিনটি গ্রহের উল্লেখযোগ্য পরিমাণ বায়ুমণ্ডল আছে। এই গ্রহ তিনটি হল শুক্র, মঙ্গল এবং পৃথিবী। আর সবগুলোরই সংঘর্ষ খাদ এবং ফাটল উপত্যকা ও আগ্নেয়গিরির মত টেকটোনিক পৃষ্ঠতলীয় কাঠামো আছে। ভেতরের দিকের গ্রহগুলোর সাথে নগণ্য গ্রহগুলোকে গুলিয়ে ফেলা ঠিক হবে না। যে গ্রহগুলো থেকে সূর্যের দূরত্ব পৃথিবীর চেয়ে কম সেগুলোকে নগণ্য গ্রহ বলে। বুধ এবং শুক্র নগণ্য গ্রহ।গ্রহাণুগুলো মূলত খুব ছোট ছোট সৌর জাগতিক বস্তু যেগুলো ধাতব পাথুরে খনিজ পদার্থ দিয়ে গঠিত। এই খনিজ পদার্থগুলো অনুদ্বায়ী।


title: কালী

text: তন্ত্র পুরাণে দেবী কালীর একাধিক রূপভেদের উল্লেখ পাওয়া যায়। "তোড়লতন্ত্র" অনুসারে, কালী আট প্রকার। যথা: দক্ষিণকালিকা, সিদ্ধকালিকা, গুহ্যকালিকা, শ্রীকালিকা, ভদ্রকালী, চামুণ্ডাকালিকা, শ্মশানকালিকা ও মহাকালী। "মহাকাল সংহিতা"র অনুস্মৃতিপ্রকরণে নয় প্রকার কালীর উল্লেখ পাওয়া যায়। যথা: দক্ষিণাকালী, ভদ্রকালী, শ্মশানকালী, কালকালী, গুহ্যকালী, কামকলাকালী, ধণকালিকা, সিদ্ধিকালী, সিদ্ধিকালী, চণ্ডিকালিকা। অভিনব গুপ্তের "তন্ত্রালোক" ও "তন্ত্রসার" গ্রন্থদ্বয়ে কালীর ১৩টি রূপের উল্লেখ আছে। যথা: সৃষ্টিকালী, স্থিতিকালী, সংহারকালী, রক্তকালী, যমকালী, মৃত্যুকালী, রুদ্রকালী, পরমার্ককালী, মার্তণ্ডকালী, কালাগ্নিরুদ্রকালী, মহাকালী, মহাভৈরবঘোর ও চণ্ডকালী। "জয়দ্রথ যামল" গ্রন্থে কালীর যে রূপগুলির নাম পাওয়া যায়, সেগুলি হল: ডম্বরকালী, রক্ষাকালী, ইন্দীবরকালিকা, ধনদকালিকা, রমণীকালিকা, ঈশানকালিকা, জীবকালী, বীর্যকালী, প্রজ্ঞাকালী ও সপ্তার্নকালী।


title: ভূগোল

text: ৩. জীবভূগোল (Biogeography) : জীববিজ্ঞানের দিক থেকে উদ্ভিদবিজ্ঞান, বাস্তুবিদ্যা ও প্রাণিবিজ্ঞান- এ তিনটি উপক্ষেত্র প্রাকৃতিক ভূগোলের সাথে সম্পর্কিত। যখন জীববিজ্ঞান এবং প্রাকৃতিক ভূগোল উপরিস্থাপিত (overlap) হয়, তখন বৃহৎ উপক্ষেত্র জীবভূগোলের সৃষ্টি হয়, কিন্তু সেখানে জীবভূগোল নিজেই বিশেষায়িত। প্রাকৃতিক ভূগোল উদ্ভিদবিদ্যার সমন্বয়ে উদ্ভিদভূগোল গঠন করে এবং প্রাণিবিদ্যার সাথে সমন্বয়ে প্রাণিভূগোল উপক্ষেত্রের সৃষ্টি করে। স্মর্তব্য যে, জীবভূগোল নিজেই বাস্তুবিদ্যার সংযোজক, যা এই উপক্ষেত্র দুটির মধ্যে অবস্থান করে; বাস্তবে প্রাণিভূগোল ও উদ্ভিদ ভূগোল উভয়েই জীবভূগোলের অন্তর্ভুক্ত। জীবমণ্ডলের পর্যালোচনাই হচ্ছে জীবভূগোল, যাতে প্রাকৃতিক পরিবেশ, মৃত্তিকা, প্রাণী ও উদ্ভিদ অন্তর্ভুক্ত রয়েছে। জীবভূগোল শব্দটি দ্বারা জীববিজ্ঞান ও ভূবিদ্যা উভয়কে একত্রে নির্দেশ করে। অশ্মমণ্ডল, বায়ুমণ্ডল ও বারিমণ্ডলে জীবের বসবাসের উপযোগী অংশ যা জীবমণ্ডল নামে পরিচিত- এর আলোচনার ক্ষেত্রের অন্তর্ভুক্ত। জীবমণ্ডলের জৈব বিষয়গুলো উদ্ভিদবিদ্যা, প্রাণিবিদ্যা, প্রাণ-রসায়ন প্রভৃতি শাখায় পর্যালোচনা করা হলেও জ্ঞানের পৃথক শাখা হিসেবে ভূগোল এর অর্থ ও বিষয়বস্তুর ক্ষেত্রে ভিন্ন দৃষ্টিভঙ্গিতে আলোকপাত করে থাকে।


title: ক্যাপ্টেন ফিলিপস (২০১৩-এর চলচ্চিত্র)

text: ক্যাপ্টেন ফিলিপস, ২০১৩ সালে মুক্তিপ্রপ্ত একটি আমেরিকান থ্রিলার চলচ্চিত্র। চলচ্চিত্রটি পরিচালনা করেন পল গ্রিনগ্রাস এবং প্রধান চরিত্রমসূহে অভিনয় করেন টম হ্যাঙ্কস ও বারখাদ আব্দি। চলচ্চিত্রটি ২০০৯ সালের ভারত মহাসাগরে সোমালিয়ার জলদস্যু আব্দুওয়ালি মুসার নেতৃত্তে মাস্ক আলাবামা ছিনতাই-এর সত্য ঘটনা অবলম্বনে নির্মিত। জলদস্যুরা এমভি মাস্ক আলাবামা জাহাজের ক্যাপ্টেন রিচার্ড ফিলিপসকে বন্দি হিসেবে নিয়ে যাওয়ার পর ঘটনার সূত্রপাত হয়েছিল।


title: ক্যাপ্টেন ফিলিপস (২০১৩-এর চলচ্চিত্র)

text: চলচ্চিত্রের জন্য চিত্রনাট্য রচনা করেন বিলি রে, যা ২০১০ সালে প্রকাশিত অ্য ক্যাপ্টেন’স ডিউটি:সোমালি পাইরেটস, নেভি সিল এন্ড ডেঞ্জারাস ডেস এট সী বই থেকে নেওয়া হয়। বইটি লিখেছিলেন স্টিফেন টাল্টি ও ক্যাপ্টেন রিচার্ড ফিলিপস, যিনি জলদস্যুদের আক্রমণের সময় জাহাজটির ক্যাপ্টেন ছিলেন। এ প্রকল্পে স্কট রাডিন, ডানা ব্রুনেটি ও মাইকেল ডি লুকা প্রযোজক হিসেবে কাজ করেন। ২০১৩ সালে নিউ ইয়র্ক চলচ্চিত্র উৎসবে এর প্রিমিয়ার অনুষ্ঠিত হয় ও ১১ই অক্টোবর ২০১৩ সালে এটি প্রেক্ষাগৃহে মুক্তি দেওয়া হয়। চলচ্চিত্রটি মুক্তির পরই বক্স অফিসে সফল চলচ্চিত্র হিসেবে $২১৭ মিলিয়ন ডলার আয় করে, যেখানে চলচ্চিত্রটির মোট বাজেট ছিল $৫৫ মিলিয়ন ডলার। ২০১৪ সালে বেস্ট পিকচার ও আব্দি, শ্রেষ্ট সহশিল্পীসহ ক্যাপ্টেন ফিলিপস ছয়টি একাডিমি পুরস্কারের জন্য মনোনীয় হয়।


title: কেভিন স্পেসি

text:
২০১১ সালে স্পেসি নেটফ্লিক্সের "হাউজ অব কার্ডস্" ধারাবাহিকে ফ্রাঙ্ক আন্ডারউড চরিত্রে অভিনয় করেন। এই ধারাবাহিকের জন্য তিনি ২০১৩ সালে ৬৫তম প্রাইমটাইম এমি পুরস্কার-এ ধারাবাহিক নাটকে সেরা প্রধান চরিত্রে অভিনেতার পুরস্কারের মনোনয়ন লাভ করেন। তিনি প্রথম ওয়েব টেলিভিশন অভিনেতার জন্য প্রাইমটাইম এমির মনোনয়ন লাভ করেন। এছাড়া তিনি ২০১৪ সালে তিনি টেলিভিশন ধারাবাহিক নাটকের সেরা অভিনেতার জন্য গোল্ডেন গ্লোব পুরস্কার লাভ করেন এবং ধারাবাহিক নাটকে অসাধারণ অভিনয়ের জন্য স্ক্রিন অ্যাক্টরস গিল্ড পুরস্কার-এর মনোনয়ন লাভ করেন।
একই বছর স্পেসি ব্ল্যাক কমেডি চলচ্চিত্র "হরিবল বসেস"-এ অভিনয় করেন, ছবিটি বক্স অফিসে সফলতা অর্জন করে। তিনি জীবনীমূলক থ্রিলার চলচ্চিত্র "ক্যাপ্টেন ফিলিপস" (২০১৩)-এর নির্বাহী প্রযোজক ছিলেন, ছবিটি শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে।


title: ক্রিস ইভানস (অভিনেতা)

text: ২০১১ সালে ইভানস "" ছবিতে মার্ভেল কমিকস চরিত্র ক্যাপ্টেন আমেরিকার ভূমিকায় অভিনয় করেন। সেই বছরই তিনি রোম্যান্টিক-কমেডি চলচ্চিত্র "হোয়াট’স ইয়োর নাম্বার"-এ অ্যানা ফারিসের বিপরীতে অভিনয় করেন। প্রথম দিকে এই ছবিটি চলচ্চিত্রায়ণের সময়সূচি নিয়ে সমস্যা দেখা যায়। কারণ এই ছবিটি এবং "ক্যাপ্টেন আমেরিকা: দ্য ফার্স্ট অ্যাভেঞ্জার" ছবিটির চলচ্চিত্রায়ণের জন্য ২০১০ সালের গ্রীষ্মকালটিকে বেছে নেওয়া হয়েছিল।


title: মাস্ক আলাবামা ছিনতাই

text: এই ঘটনার প্রতিবেদন প্রকাশিত হয়েছিল "অ্য ক্যাপ্টেন’স ডিউটি:সোমালি পাইরেটস, নেভি সিল এন্ড ডেঞ্জারাস ডেস এট সী" (২০১০) বইয়ে। বইটি লিখেছিলেন স্টিফেন টাল্টি ও ক্যাপ্টেন রিচার্ড ফিলিপস, যিনি জলদস্যুদের আক্রমণের সময় জাহাজটির ক্যাপ্টেন ছিলেন। এই ছিনতাইকে কেন্দ্র করে ২০১৩ সালে একটি চলচ্চিত্র নির্মাণ করা হয় যার নাম, ক্যাপ্টেন ফিলিপস। চলচ্চিত্রটিতে নাম ভূমিকায় অভিনয় করেন টম হ্যাঙ্কস। এছাড়াও বারখাদ আব্দি, আব্দুওয়ালি মুসা ও ফয়সাল আহমেদ, নাজির চরিত্রে অভিনয় করেন।


title: টম হ্যাঙ্কস

text: টমাস জেফ্রি "টম" হ্যাঙ্কস () (জন্ম জুলাই ৯, ১৯৫৬) হলেন মার্কিন অভিনেতা এবং চলচ্চিত্র নির্মাতা। তিনি "বিগ" (১৯৮৮), "ফিলাডেলফিয়া" (১৯৯৩), "ফরেস্ট গাম্প" (১৯৯৪), "অ্যাপোলো ১৩" (১৯৯৫), "সেভিং প্রাইভেট রায়ান", "ইউ হ্যাভ গট মেইল" (উভয়ই ১৯৯৮), "ক্যাস্ট অ্যাওয়ে" (২০০০), "দ্য দা ভিঞ্চি কোড" (২০০৬), "ক্যাপ্টেন ফিলিপস", এবং "সেভিং মি. ব্যাঙ্কস" (উভয়ই ২০১৩) চলচ্চিত্রে তার চরিত্রের জন্য, এবং পাশাপাশি অ্যানিমেশন চলচ্চিত্র "দ্য পোলার এক্সপ্রেস" (২০০৪) এবং "টয় স্টোরি" ধারাবাহিকে তার কন্ঠ প্রদানের জন্য পরিচিত।


title: প্যাট্রিশিয়া ক্লার্কসন

text: ক্লার্কসন ২০১৭ সালে স্যালি পটার পরিচালিত নাট্যধর্মী "দ্য পার্টি" চলচ্চিত্রের অভিনয়শিল্পী তালিকায় ছিলেন এবং তার কাজের জন্য শ্রেষ্ঠ পার্শ্ব অভিনেত্রী বিভাগে ব্রিটিশ ইন্ডিপেন্ডেন্ট ফিল্ম পুরস্কার অর্জন করেন। একই বছর তিনি এমিলি মর্টিমার ও বিল নাইয়ির সাথে "দ্য বুকশপ" চলচ্চিত্রে অভিনয় করেন। তিনি নেটফ্লিক্সের রাজনৈতিক নাট্যধর্মী ধারাবাহিক "হাউজ অব কার্ডস"-এ মার্কিন যুক্তরাষ্ট্রের বাণিজ্য অধিদপ্তরের কর্মকর্তা জেন ডেভিস চরিত্রে অভিনয় করেন।


title: আল পাচিনো

text:
১৯৯১ সালে পাচিনো ডিক ট্রেসি ছবিতে বিগ বয় ক্যাপ্রিস চরিত্রে অভিনয়ের জন্য অস্কার মনোনয়ন লাভ করেন। এরপর খুব সম্ভবত তার সবচেয়ে জনপ্রিয় চরিত্র মাইকেল করলিয়ন ফিরে আসে দি গডফাদার তৃতীয় খণ্ডের মাধ্যমে। মার্টিন ব্রেস্টের সেণ্ট অফ এ ওমেন ছবিতে অভিনয়ের মাধ্যমে অবশেষে তিনি অস্কার পুরস্কার লাভ করেন। সেণ্ট অফ এ ওমেনে তিনি ফ্র্যাঙ্ক স্লেড নামক এক অবসরপ্রাপ্ত লেফটেন্যান্ট কর্ণেলের চরিত্র ধারণ করেন যাতে তাকে হতাশ ও বদমেজাজি রূপে দেখা যায়। সেই বছরেই গ্লেনগ্যারি গ্লেন রস ছবির জন্য তিনি শ্রেষ্ঠ পার্শ্ব অভিনেতা বিভাগে অস্কারের জন্য মনোনয়ন লাভ করেন। একই বছরে দুইটি চলচ্চিত্রের জন্য দুইটি বিভাগে অস্কার মনোনীত প্রথম অভিনেতা তিনি। সেই বছর ব্যাটমান দি এনিমেটেড সিরিজে কণ্টদানের জন্য তাকে আমন্ত্রণ জানানো হলেও তিনি তা প্রত্যাখ্যান করেন। তারপর থেকেই পাচিনো ক্রাইম ড্রামা কারলিটো’স ওয়ে, ডনি ব্রাস্কো, একাধিক অস্কার মনোনয়নপ্রাপ্ত দি ইনসাইডার এবং ইনসমনিয়াতে অভিনয় করেন।
১৯৯৫ সালে মাইকেল মানের হিট ছবিতে কেন্দ্রীয় চরিত্র রূপায়িত করেন। এ ছবিতেই তার সমকক্ষ অভিনেতা রবার্ট ডি নিরোর সাথে প্রথমবারের মত একই দৃশ্যে অংশ নেন (পাচিনো ও নিরো গডফাদার দ্বিতীয় খণ্ডে অভিনয় করলেও তাদের একসাথে কোন দৃশ্য ছিল না। এই জুটি ব্যাপক সাড়া জাগায় কেননা বহুদিন ধরে তাদের দু’জনের তুলনা হয়ে আসছিল)। পাচিনো থিয়েট্রিকাল ফিচার লুকিং ফর রিচার্ডে অভিনয় করেন এবং অতিপ্রাকৃতিক চলচ্চিত্র ডেভিল’স এডভোকেট শয়তান চরিত্র রুপ দিয়ে প্রশংসিত হন।
সেণ্ট অফ এ ওমেনের পর থেকে আর কোন একাডেমি এওয়ার্ড মনোনয়ন না পেলেও ২০০০ সালের পর তিনি দুটি গোল্ডেন গ্লোব এওয়ার্ড লাভ করেন। এর প্রথমটি আজীবন সম্মাননাস্বরূপ সেসিল বি. ডেমিল পুরস্কার এবং অন্যটি এইচবিও চ্যানেলের বহুল আলোচিত মিনিসিরিজ এনজেলস ইন আমেরিকায় অভিনয়ে জন্য।
পাচিনো তার অভিনয় জীবনে অসংখ্য গুরুত্বপূর্ণ চরিত্র ফিরিয়ে দিয়েছেন; যার মধ্যে আছে স্টার ওয়ার্সের হান সোলো, এপোকালিপস নাউ এর ক্যাপ্টেন উইলিয়ার্ড, গুডফেলাসের জিমি কনওয়ে, দি সেভেন ইয়ার ইর্টচের রিচার্ড শেরম্যান এবং প্রিটি ওম্যানের এডওয়ার্ড লুইস। ১৯৯৬ সালে পাচিনো ম্যানুয়েল নরিংগার আত্মজীবনীমূলক চলচ্চিত্রে অভিনয়ের জন্য রাজি হলেও পরিচালক অলিভার স্টোন তার ছবি নিক্সন -এর জন্য তা বন্ধ করেন। অব্যবহিত পরেই পাচিনো ওয়াক অফ ফেমে তার তারা লাভ করেন। এই দশকে মঞ্চে পাচিনোর শ্রেষ্ঠ কাজ ছিল ইউজিন ও’নিলের হুগি এবং অস্কার ওয়াল্ডের সালোম।
পাচিনো সম্প্রতি খেলায় পুনরায় মাইকেল কর্লিয়ন চরিত্রে অভিনয়ের প্রস্তাব ফিরিয়ে দেন, এর পেছনে তিনি তার গলার স্বর পরিবর্তন হয়ে যাওয়াকে কারণ হিসেবে দর্শান। ফলস্বরূপ, ইলেকট্রনিক আর্টস পাচিনোর অবয়ব এবং স্বর ব্যবহারের অনুমতি পায়নি, যদিও এতে তার চরিত্র হাজির হয়েছে। গুজব আছে, পাচিনো এই প্রস্তাব গ্রহণ করেননি ইলেকট্রনিক আর্টসের প্রতিন্দ্বন্দ্ব্বী ভিভেনডি ইউনিভার্সাল সাথে সমস্যার কারণে, যারা একটি প্রতিদ্বন্দ্বীতামূলক খেলা তৈরি করেন ১৯৮৩-এর স্কারফেসের পুনর্নির্মাণ অবলম্বনে।


title: হামফ্রি বোগার্ট

text: এই ছবিটি ছিল বোগার্টের অস্কার বিজয়ী ছবি এবং ছিল তাঁর নিজস্ব প্রতিষ্ঠানের বাইরে। পরিচালক ছিলেন জন হিউস্টন এবং প্রযোজক ছিলেন স্যাম স্পিগেল। বোগার্টের বিপরীতে অভিনয় করেন ক্যাথরীন হেপবার্ন। স্পিগেল যখন হেপবার্নকে ছবির চিত্রলিপি পাঠান, তখন হেপবার্ন তাঁর বিপরীতে বোগার্টের নাম প্রস্তাব করেন, এবং বলেনঃ “তিনিই একমাত্র ব্যক্তি যিনি চরিত্রটি ফুটিয়ে তুলতে পারবেন।“ বোগার্ট ও বাকল তাঁদের আরামদায়ক হলিউড ছেড়ে আফ্রিকার দুর্গম অঞ্চল বেলজিয়ান কঙ্গোতে পাড়ি জমান ৪ মাসের জন্য। ছবিটির জন্য বোগার্টের প্রাপ্য মুনাফার ৩০% এবং হেপবার্নের জন্য ১০% সাথে দু’জনের জন্য স্বল্প পারিশ্রমিক।


title: ক্রিস্টোফার প্লামার

text: আর্থার ক্রিস্টোফার অর্মে প্লামার সিসি (জন্ম: ১৩ ডিসেম্বর ১৯২৯) হলেন একজন কানাডীয় অভিনেতা। ছয় দশকের অধিক সময়ের কর্মজীবনে তিনি শতাধিক চলচ্চিত্রে অভিনয় করেছেন। ১৯৫৮ সালে "স্টেজ স্ট্রাক" দিয়ে তাঁর চলচ্চিত্র জীবন শুরু হয়। তিনি "দ্য সাউন্ড অব মিউজিক" (১৯৬৫) ছবিতে ক্যাপ্টেন গেয়র্গ ফন ট্রাপ চরিত্রে অভিনয়ের জন্য সর্বাধিক পরিচিতি অর্জন করেন। পরবর্তীকালে তিনি অসংখ্য ঐতিহাসিক চরিত্রে অভিনয় করেছেন, তন্মধ্যে রয়েছে "ওয়াটারলু" (১৯৭০) ছবিতে ওয়েলিংটনের প্রথম ডিউক আর্থার ওয়েলেসলি, "দ্য ম্যান হু উড বি কিং" (১৯৭৫) ছবিতে রুডইয়ার্ড কিপলিং, "দি ইনসাইডার" (১৯৯৯) ছবিতে মাইক ওয়ালেস, "দ্য লাস্ট স্টেশন" (২০০৯) ছবিতে লিও তলস্তয়, "দি এক্সেপশন" (২০১৬) ছবিতে দ্বিতীয় কাইসার ভিলহেল্ম, এবং "অল দ্য মানি ইন দ্য ওয়ার্ল্ড" (২০১৭) ছবিতে জে. পল গেটি।


title: গ্রাম স্টেইন

text: এ পদ্ধতিতে প্রথমে প্রস্তুতকৃত ব্যাক্টেরিয়া স্মিয়ারকে ক্রিস্টাল ভায়োলেট রঞ্জক দ্বারা রঞ্জিত করা হয়। এরপর আয়োডিন দ্রবণ দ্বারা রঞ্জনটিকে স্থায়ী করে তাতে ইথাইল অ্যালকোহল অথবা অ্যাসিটোন দ্রবণ যোগ করা হয়। ইথাইল অ্যালকোহল বা অ্যাসিটোন নিরঞ্জক হিসাবে কাজ করে। এরপর স্মিয়ারটিতে যোগ করা হয় স্যাফ্রানিন যা কাউন্টার স্টেইনইং এজেন্ট হিসাবে কাজ করে। সর্বশেষে স্মিয়ারটিকে অণুবীক্ষণ যন্ত্রের নিচে পরীক্ষা করা হয়। যদি স্মিয়ারটি তার আদিবর্ণ অর্থাৎ বেগুনী বর্ণকে ধারন করে রাখে তাহলে স্মিয়ারটিতে রয়েছে গ্রাম পজিটিভ ব্যাক্টেরিয়া। আর যদি স্মিয়ারটি তার আদি বর্ণ হারিয়ে স্যাফ্রানিনের লাল বর্ণ ধারণ করে তাহলে স্মিয়ারটিতে রয়েছে গ্রাম নেগেটিভ ব্যাক্টেরিয়া।


title: গ্রাম স্টেইন

text:
এই পদ্ধতিটির নামকরণ করা হয়েছে আবিষ্কারক ক্রিস্টিয়ান গ্রাম (Hans Christian Gram) (১৮৫৩-১৯৩৮) এর নামে যিনি এ পদ্ধতি প্রথম প্রয়োগ করেন তার সহযোগী কার্ল ফ্রেডলেনডার (Carl Friedländer) এর সাথে বার্লিন শহরের একটি হাসপাতালের মর্গে কাজ করার সময়। তবে গ্রাম এ পদ্ধতি ব্যাক্টেরিয়াকে পৃথকীকরণের জন্য নয়, মূলত ফুসফুস কলাতে ব্যাক্টেরিয়াকে ভালোভাবে পর্যবেক্ষণ করার জন্যই প্রয়োগ করেছিলেন। তাঁর আবিষ্কৃত পদ্ধতিটি তিনি প্রকাশ করেন ১৮৮৪ সালে।
প্রথমত ব্যবহার্য সকল সরাঞ্জম ভালমতো জীবাণুমুক্ত (Sterilize) করে নিতে হবে। এরপর ট্রান্সফার লুপ ব্যবহার করে নিরাপদে নমুনা সংগ্রহ করতে হবে এবং স্লাইড এ স্থাপন করে স্মিয়ার তৈরি করতে হবে এবং লুপটিকে পুনরায় বুনসেন বার্নারের শিখায় জ্বালিয়ে জীবাণুমুক্ত করতে হবে। তারপর স্লাইডটিতে ক্রিস্টাল ভায়োলেট যোগ করে কিছুক্ষণ রেখে দিতে হবে। স্লাইডটি ভালভাবে ধুয়ে নিয়ে তাতে গ্রাম-এর আয়োডিন সল্যুশন যোগ করতে হবে যাতে রঞ্জনটি স্থায়ী হয়। কিছুক্ষণ পর স্লাইডটি ধুয়ে নিয়ে তাতে যোগ করতে হবে ইথাইল অ্যালকোহল বা অ্যাসিটোন, যা নিরঞ্জক হিসাবে কাজ করে। এরপর সবশেষে স্লাইডটি ধুয়ে নিয়ে তাতে যোগ করতে হবে স্যাফ্রানিন এবং অণুবীক্ষণ যন্ত্রের নিচে স্মিয়ারটিকে পর্যবেক্ষণ করতে হবে।


title: গ্রাম স্টেইন

text: গ্রাম স্টেইন () ব্যাক্টেরিয়া সনাক্তকরণের জন্য বহুল ব্যবহৃত উপকরণ। ব্যাক্টেরিয়া সনাক্তকরণের জন্য এটিই মোটামুটি সবচেয়ে গ্রহণযোগ্য ও সফল পদ্ধতি। ১৮৮৪ সালে ডেনিশ বিজ্ঞানী হ্যান্স ক্রিস্টিয়ান গ্রাম এ পদ্ধতি আবিষ্কার করেন। এরপর থেকে বর্তমান সময় পর্যন্ত এই পদ্ধতি অত্যন্ত সার্থকভাবে প্রয়োগ হয়ে আসছে। গ্রাম স্টেইন পদ্ধতিতে ব্যাক্টেরিয়াকে দুইভাগে ভাগ করা হয়েছে -


title: হেকলার ও কস এমপি৫

text: আটকানো স্থায়ী লোহার সাইট পিছনে ঘূর্ণায়মান ডায়াপ্টার ড্রাম নিয়ে গঠিত এবং সামনে থাকে পিনওয়ালা রিং। বিশেষ সরঞ্জামের সাহায্যে বাতাস ও উচ্চতার জন্য পিছনের সাইট যান্ত্রিকভাবে নিয়ন্ত্রণযোগ্য, ফ্যাক্টরীতে ২৫ মিটার বা ২৭ ইয়ার্ডে প্রমাণ ৮ গ্রাম এফএমযে ৯ × ১৯মিমি ন্যাটো গুলির জন্য নিয়ন্ত্রন করা হয়েছিল। ব্যবহারকারীর পছন্দ এবং কৌশলগত পরিস্থিতি অনুযায়ী পিছনের দেখার ড্রামটি বিভিন্ন ব্যাসের চারটি অ্যাপারচার প্রদান করে ডাইপটার সিস্টেমের সামঞ্জস্য রাখে। অ্যাপারচারগুলির মধ্যে পরিবর্তন প্রভাব সীমার বিন্দু পরিবর্তন করে না। সঠিকভাবে গুলি করার জন্য ব্যবহারকারীর পিছনের সাইটের অ্যাপারচার এবং সামনের সাইটে রিং এর মধ্যে সমান ছোট অ্যাপারচার নির্বাচন করা উচিত।


title: জল সরবরাহ

text: এই কারণে, ইউকে গার্হস্থ্য জল সিস্টেম ঐতিহ্যগতভাবে (১৯৮৯ এর পূর্বে) একটি "কয়লা ফীড" সিস্টেম বানায়, যেখানে ইনকামিং সরবরাহ রান্নাঘরের সিংক এবং উপরে একটি হেডার বা স্টোরেজ ট্যাংক সংযুক্ত করা হয়। পানি ১২ মিমি পাইপ, প্লাস বল ভালভের মাধ্যমে এই ট্যাংকের মধ্যে চূর্ণীভবন করতে পারে, এবং তারপর ২২ বা ২৮ মিমি পাইপ বাড়িতে সরবরাহ করা হয়। মাধ্যাকর্ষণ পানির একটি ছোট চাপ আছে (বাথরুমে ¼ বার) তাই উচ্চ প্রবাহের জন্য বড় পাইপ প্রয়োজন হয়। এটি শৌচাগারের জন্য ভাল কিন্তু ঝরনার জন্য অপর্যাপ্ত। চাপ বৃদ্ধি এবং বজায় রাখার জন্য একটি বুস্টার পাম্প বা হাইড্রোফোর স্থাপর করা হয়। এএই কারণে শহুরে বাড়ীগুলিতে ক্রমবর্ধমান চাপ বয়লার (কবিএস) ব্যবহার করে যেন একটি স্নান ও ঝরনার জন্য পর্যাপ্ত।


title: হার্ড ডিস্ক ড্রাইভ

text: একটি হার্ড ড্রাইভের প্রাথমিক বৈশিষ্ট্য হল এর ধারণক্ষমতা ও কার্যকারিতা। ধারণক্ষমতাকে উল্লেখ্য করা হয় ১০০০ ইউনিটের উপসর্গ দিয়ে যেমন ১ টেরাবাইট ড্রাইভের ধারণক্ষমতা হল ১০০০ গিগাবাইট। এই ধারনক্ষমতার সবটাই ব্যবহারকারীর জন্য পুরোপুরি থাকে না কারণ ফাইল সিস্টেম এবং কম্পিউটারের অপারেটিং সিস্টেম ও অভ্যন্তরীন বাড়তি জায়গা ব্যবহার করা হয় ভুল সংশোধন ও পুনরুদ্ধার কাজের জন্য। কার্যকারিতাকে বোঝানো হয় হার্ড ড্রাইভের একসেস টাইম ও ল্যাটেন্সি বৈশিষ্ট্যের উপর। একসেস টাইম হল কতটুকু সময়ে একটি হেড কোন নির্দিষ্ট ট্র্যাক বা সিলিন্ডারের যায় এবং ল্যাটেন্সি হল একটি সেক্টর কত দ্রুত হেডের নিচে আসে সেই সময়ের সমষ্টি। ল্যাটেন্সির ব্যাপারটি হার্ড ড্রাইভের রোটেশনাল স্পিড যা রিভোলুশন পার মিনিট দিয়ে মাপা হয় তার সাথে সম্পর্কিত। এছাড়াও হার্ড ড্রাইভে কত গতিতে ডাটা স্থানান্তর (ডাটা রেট) হয় সেটিও অন্যতম একটি বৈশিষ্ট্য বলে বিবেচিত হয়।


title: জেট স্ট্রিম

text: পোলার জেট স্ট্রিম সাধারণত ২৫০ এইচপিএ (প্রায় ১/৪ বায়ুমন্ডল) চাপ স্তরে অবস্থিত, যা সমুদ্রপৃষ্ঠ থেকে ৭ থেকে ১২ কিলোমিটার (৪.৩ থেকে ৭.৫ মাইল) কাছাকাছি, আর দুর্বল গ্রীষ্মমণ্ডলীয় জেট স্ট্রিম আরো বেশি উচুতে, ১০ থেকে ১৬ কিলোমিটারের মধ্যে (৬.২ ও ৯.৯ মাইল)। জেট স্ট্রিম নাটকীয়ভাবে পার্শ্বচাপ বদল করে এবং তাদের উচ্চতায় বড় পরিবর্তন ঘটায়। জেট স্ট্রিম ট্রপপোজে আবর্তিত হয়, যা পোলার, ফেরেল এবং হ্যাডলি সার্কুলেশন কোষের মধ্যে সংঘটিত হয়, এবং এই অংশগুলোর উপর কাজ করে করিয়োলিস বলের সাথে, যার প্রচলনে জেট স্ট্রিমগুলি চলে। নিচু উচ্চতায় এবং মধ্য-অক্ষাংশে অনুপ্রবেশকারী পোলার জেটগুলি, প্রায়ই আবহাওয়া এবং বিমানচালনাকে দৃঢ়ভাবে প্রভাবিত করে। পোলার জেট স্ট্রিম সাধারণত ৩০° এবং ৬০° (৬০° এর কাছাকাছি) অক্ষাংশের মধ্যে পাওয়া যায়, যখন উপট্রোপিকাল জেট স্ট্রিম ৩০° অক্ষাংশের কাছাকাছি অবস্থিত। উত্তর গোলার্ধের জেট স্ট্রীম "সূর্য অনুসরণ করে", যখন এটি উত্তপ্ত হয় তখন ধীরে ধীরে উত্তর দিকে চলে যায় এবং যখন আবার শীতল হয় দক্ষিণ দিকে যায়।ref>National Weather Service JetStream. The Jet Stream. Retrieved on 8 May 2008.


title: দাঁত শুভ্রকরণ

text: ঘরে শুভ্রকরণ পদ্ধতিগুলি হল গল, চিউইং মোম, রিনিস, টুথপেষ্ট, পেইন্ট-অন ছায়াছবি, এবং শুভ্রকরণ স্ট্রিপ। অধিকাংশ ওভার-দ্য-কাউন্টার পদ্ধতিগুলি কার্বামাইড পারক্সাইড বা হাইড্রোজেন পারক্সাইড ব্যবহার করে। প্লাসেবো'র তুলনায় এই ধরনের পণ্যগুলি ডায়াবেটিসকে সাদা করে তুলতে পারে এমন কিছু প্রমাণ থাকলেও, প্রকাশিত বৈজ্ঞানিক গবেষণাগুলির বেশিরভাগটি স্বল্পমেয়াদী এবং উত্পাদকদের দ্বারা পরিচালিত বা পরিচালিত গবেষণা হিসাবে পক্ষপাতের একটি উচ্চ ঝুঁকির বিষয়। এই পণ্যগুলির কার্যকারিতা বা সম্ভাব্য ঝুঁকির কোন দীর্ঘমেয়াদি প্রমাণ নেই। এই ধরনের পণ্যগুলির স্বল্পমেয়াদী দক্ষতার কোনও পার্থক্য পার্থক্য সক্রিয় উপাদানের ঘনত্বের সাথে সম্পর্কিত বলে মনে করা হয়।


title: ডাটা মাইনিং

text:
নলেজ ডিসকভারি ইন ডেটাবেসেজ (কেডিডি)এর ধাপগুলো নিম্নরূপঃএই প্রক্রিয়ায় পূর্বের ডাটা বিশ্লেষন করে ভবিষ্যতের ডাটার চরিত্র সম্পর্কে পূর্ভাবাস দেওয়া যায়। ডিসিশন ট্রি, নিউরাল নেটওয়ার্ক ইত্যাদি পক্রিয়ায় সাধারণত ডাটা বিশ্লেষন করা হয়।
এই প্রক্রিয়ায় ডাটাসমূহকে নির্দিষ্ট বৈশিষ্ট্যের ভিত্তিতে শ্রেণিবদ্ধ করা হয়। একটি নির্দিষ্ট শ্রেণির ডাটাগুলোর মধ্যে সর্বোচ্চ সাদৃশ্য বজায় রাখা এবং দু'টি শ্রেণির ডাটাগুলোর মধ্যে সর্বনিম্ন সাদৃশ্য বজায় রাখা ক্লাস্টারিং এর উদ্দেশ্য।
এই প্রক্রিয়ায় পূর্বের কোন রেকর্ডে যেসব ডাটা এক সাথে অবস্থান করে তাদের মধ্যে সম্মপর্ক স্থাপন করা হয়।
এই প্রক্রিয়ায় সময়ের ভিত্তিতে এবং ক্রমানুসারে ডাটা শ্রেণিবদ্ধ করা হয়।


title: চার্পড পালস অ্যামপ্লিফিকেশন

text: সিপিএ পদ্ধতিতে অতিসংক্ষিপ্ত সময়ে লেজার পালস গেইন মিডিয়ামে প্রবেশের আগে প্রসারিত করার জন্য ব্যবহার করা হয় একজোড়া গ্রেটিং। ফলে প্রতিফলিত হয়ে ছোট তরঙ্গ দৈর্ঘ্যের ফোটনগুলো বড় তরঙ্গ দৈর্ঘ্যের ফোটনগুলোর তুলনায় অল্প দূরত্ব অতিক্রম করে। এর ফলে গ্রেটিং জোড়া অতিক্রম করার সময় বড় তরঙ্গ দৈর্ঘ্যের ফোটনগুলো ছোট তরঙ্গ দৈর্ঘ্যের ফোটনগুলোর তুলনায় সময়ে পিছিয়ে পড়ে এবং লেসার পালসটির দৈর্ঘ্য ১০০০ থেকে ১০০০০০ গুণ পর্যন্ত বৃদ্ধি পায়। এধরনের প্রসারিত পালসকে পজিটিভলি চার্পড বলে। যেহেতু লেসার পালসটি সময়ে প্রসারিত, গেইন মিডিয়ামের ভিতর পালসটির শক্তি যেকোনো সময়ে প্রতি বর্গসেন্টিমিটারে একই পরিমাণে হ্রাস পায়। এরপর কম শক্তির প্রসারিত লেজার পালসটি গেইন মিডিয়ামে প্রবেশ করানো হলে নন-লিনিয়ার এফেক্টস ক্রিয়াশীল হয় না। তাই গেইন মিডিয়াম বা অন্যান্য কম্পোনেন্টের ক্ষতির সম্ভাবনা থাকে না। বরং গেইন মিডিয়াম পালসের শক্তি বহুগুণ (দশলক্ষ গুন পর্যন্ত) বিবর্ধিত করে। পরিশেষে উচ্চ শক্তির প্রসারিত পালসকে প্রসারণের বিপরীত প্রক্রিয়ায় একজোড়া গ্রেটিংয়ের ভিতর দিয়ে পরিচালিত করে পুনরায় সংকুচিত করা হয়। যেখানে বড় দৈর্ঘ্যের ফোটনগুলো ছোট তরঙ্গ দৈর্ঘ্যের ফোটনগুলোর তুলনায় অল্প দূরত্ব অতিক্রম করে। এভাবে সংকুচিত স্বল্প দৈর্ঘ্যের পালসটির শক্তি বহুগুণ পর্যন্ত বৃদ্ধি পেতে পারে, সেটা সাধারণভাবে সিপিএ পদ্ধতি ছাড়া সম্ভব নয়। সিপিএ পদ্ধতিতে শুধু পালসের শক্তি বহুগুণ বৃদ্ধিই নয়, লেজার সিস্টেমের আকারও অনেক ছোট করে আনা সম্ভব হয়েছে। একটি টেরাওয়াট শক্তির লেজার সিস্টেম সাধারণত একটি টেবিলের উপর স্থাপন করা সম্ভব।


title: আর্সেনাল ফুটবল ক্লাব

text: চলতি বছরগুলোতে চেলসি ফুটবল ক্লাব, লিভারপুল ফুটবল ক্লাব, এবং ম্যানচেস্টার ইউনাইটেড ফুটবল ক্লাবগুলোর মত আর্সেনালও বিদেশী বিনিয়োগকারীদের নজরে আসে। বর্তমানে আমেরিকার ক্রীড়া শিল্পপতি স্টান ক্রোয়েনকে ক্লাবটির ১২.২% শেয়ারের মালিক। পরিচালনা পরিষদের সদস্য ব্যতিত আর্সেনালের সবচেয়ে বড় শেয়ার হোল্ডার রেড অ্যান্ড হোয়াইট সিকিউরিটি যার মালিক রুশ বিলিয়নিয়ার আলিসার উসমানভ এবং লন্ডনের ফরহাদ মসিরি। প্রতিষ্ঠানটি ২০০৭ সালে প্রাক্তন আর্সেনাল সভাপতি ডেভিড ডেইনের কাছ থেকে ১৪.৬% শেয়ার কিনে নেয়। ডেভিড ডেইন বর্তমানে রেড হোয়াইট সিকিউরিটির সভাপতির দায়িত্ব পালন করছেন। বর্তমানে প্রতিষ্ঠানটি আর্সেনালের প্রায় ২৩% শেয়ারের মালিক।


title: আর্সেনাল ফুটবল ক্লাব

text: মালিকানার দিক থেকে অন্যান্য ক্লাব থেকে আর্সেনাল অনেকটা আলাদা। কোন ব্যক্তি মালিকানায় না থেকে এটি আর্সেনাল হোল্ডিংস পাবলিক লিমিটেড নামে এর কার্যক্রম পরিচালিত করে। এ পর্যন্ত তাদের ৬২,২১৭ টি শেয়ার বাজারে বিতরণ করা হয়েছে। সরাসরি এফটিওএসই অথবা অল্টারনেটিভ ইনভেস্টমেন্ট মার্কেটের মতো পাবলিক শেয়ার বাজারের পরিবর্তে আর্সেনাল তাদের শেয়ার ছাড়ার জন্য ব্যবহার করে প্লাস (PLUS) নামক বিশেষ শেয়ার বাজার। সর্বশেষ ডিসেম্বর ৬, ২০০৭ তারিখের হিসাব আনুসারে আর্সেনালের বর্তমান বাজার মুনাফা ৫৩২ মিলিয়ন পাউন্ড এবং ২০০৭ অর্থ বছরে ক্লাবটি (খেলোয়াড় বদলি ছাড়া) ৫১.২ মিলিয়ন পাউন্ড মুনাফা লাভ করে। ২০০৭ এর মার্চে ব্যবসা বিষয়ক পত্রিকা "ফোর্বস" আর্সেনালকে পৃথিবীর তৃতীয় মূল্যবান ক্লাব হিসাবে ঘোষণা করে। প্রথম এবং দ্বিতীয় স্থান দখল করে যথাক্রমে ম্যানচেস্টার ইউনাইটেড ফুটবল ক্লাব এবং রিয়াল মাদ্রিদ ফুটবল ক্লাব। একই বছর বিখ্যাত বাণিজ্যিক প্রতিষ্ঠান "ডেলোইট" রাজস্বের উপর ভিত্তি করে ফুটবল ক্লাবগুলোর নতুন আরেকটি ক্রমস্থান প্রকাশ করে। ২০০৫ মৌসুমে ১৩৩মিলিয়ন পাউন্ড রাজস্বের জন্য আর্সেনাল এই ক্রমস্থানে নবম স্থান অধিকার করে।


title: আর্সেনাল ফুটবল ক্লাব

text: আর্সেনালের পোশাক ইতিহাসের বেশির ভাগ সময় ধরেই সাদা হাতা যুক্ত লাল শার্ট এবং সাদা হাফপ্যান্ট ছিল। যদিও শুরুটা ছিলো অন্যরকম। আর্সেনালের সাথে লাল রং যুক্ত হয়েছে নটিংহ্যাম ফরেস্ট ফুটবল ক্লাবের অণুদানের কারণে। আর্সেনালের প্রতিষ্ঠার কিছুদিন পর অর্থাৎ ১৮৮৬ সালে নটিংহ্যাম ফরেস্ট ফুটবল ক্লাবের দুই খেলোয়াড় (ফ্রেড ব্রেডসলি এবং মরিস ব্যাতেস) কর্মক্ষেত্র পরিবর্তনের কারণে ওউলিচে আসেন। ফুটবলকে ভালোবাসার কারণে এখানে এসে তারা যোগ দেন সদ্য প্রতিষ্ঠিত আর্সেনাল ফুটবল ক্লাবে। সেই সময় আর্সেনালের নিজস্ব কোন পোশাক না থাকায় তারা আগের জায়গায় এক সেট পোশাকের জন্য চিঠি লিখে পাঠান। আর্সেনালের জন্য তখন চলে আসে এক সেট পোশাক এবং একটি বল। পোশাকের রং ছিল ঐ ক্লাবের মতো লাল রঙের।


title: আর্সেনাল মহিলা ফুটবল ক্লাব

text: আর্সেনাল মহিলা ফুটবল ক্লাব প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন'স প্রিমিয়ারলীগ, উয়েফা ওমেন'স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দ্বায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।


title: আর্সেনাল ফুটবল ক্লাব

text:
আর্সেনাল এলএফসি প্রতিষ্ঠিত হয় ১৯৮৭ সালে। ২০০২ সালে ক্লাবটি সেমি-পেশাদার দলে পরিণত হয়। ক্লাবের ম্যানেজার ভিক আকার্স যিনি একই সাথে মূল ক্লাবের পোশাক ম্যানেজার। ইংল্যান্ড মহিলা ফুটবল ইতিহাসের সবচেয়ে সফল ক্লাব আর্সেনাল এলএফসি। ক্লাবটি বর্তমানে এফএ ওমেন্‌স প্রিমিয়ার লীগ, উয়েফা ওমেন্‌স কাপ শিরোপাধারী। অফিসিয়ালি মূল ক্লাবের থেকে মহিলা ক্লাব আলাদা হলেও মূল ক্লাবের বর্তমান পরিচালক একই সাথে মহিলা ক্লাবটিও পরিচালনার দায়িত্ব পালন করছেন। আর্সেনাল এলএফসি বছরে একদিন এমিরেট্‌স স্টেডিয়ামে খেলার সুযোগ পায়। বছরের বাকি সময়ে তারা নিজেদের খেলার জন্য বোরহ্যাম উড ফুটবল ক্লাবের মাঠ ব্যবহার করে থাকে।"৩১ মার্চ ২০০৭ পর্যন্ত শুধুমাত্র প্রতিযোগিতামূলক খেলাগুলো ধরা হয়েছে"
(*) চিহ্নিতরা খন্ডকালীন ম্যানেজারের দায়িত্ব পালন করেছেন।


title: আর্সেনাল ফুটবল ক্লাব

text: আর্সেনাল ফুটবল ক্লাব (আর্সেনাল, গানার্স নামে পরিচিত) একটি ইংরেজ পেশাদার ফুটবল ক্লাব। ইংরেজ ফুটবলের ইতিহাসে অন্যতম সফল ক্লাব। আর্সেনাল মোট তের বার প্রথম বিভাগ এবং ইংলিশ প্রিমিয়ার লীগ শিরোপা, বারো বার এফএ কাপ এবং ২০০৫-০৬ মৌসুমে লন্ডনের প্রথম ক্লাব হিসাবে উয়েফা চ্যাম্পিয়ন্‌স লীগের ফাইনাল খেলার যোগ্যতা অর্জন করে। এছাড়াও ইউরোপীয় ফুটবলের সেরা ক্লাবদের সংঘ জি-১৪-এর গুরুত্বপুর্ণ সদস্য। আর্সেনালের প্রতিষ্ঠা ১৮৮৬ সালে দক্ষিণ-পূর্ব লন্ডনের ওউলিচে। ১৯১৩ সালে হাইবারিতে স্থানান্তরিত হয়। সেখানে স্থাপিত হয় আর্সেনাল স্টেডিয়াম। এরপর ২০০৬ সালের মে মাসে লন্ডনের হলোওয়েতে, এমিরেট্‌স স্টেডিয়াম তাদের প্রধান কার্যালয় হিসাবে আত্মপ্রকাশ করে।


title: আর্সেনাল ফুটবল ক্লাব

text: অন্যান্য সকল ইংরেজ ফুটবল ক্লাবের মতো আর্সেনালের রয়েছে বিভিন্ন ঘরোয়া সমর্থক ক্লাব। এর মধ্যে উল্লেখযোগ্য হচ্ছে "অফিসিয়াল আর্সেনাল সাপোর্টাস ক্লাব"। এছাড়াও রয়েছে "আর্সেনাল ইন্ডিপেন্ডেন্ট সাপোর্টার্স এসোসিয়েশন" যা স্বাধীনভাবে নিজেদের কার্যক্রম পরিচালনা করে থাকে। এছাড়াও সমর্থকরা নিয়মিত "দ্য গুনার্স", "হাইবারি হাই", "গানফ্ল্যাশ" নামক ফ্যানজাইন প্রকাশ করে থাকে। ইংরেজ ফুটবল প্রথা অণুযায়ী আর্সেনাল সমর্থকরা "ওয়ান-নিল টু আর্সেনাল" গানটি বিখ্যাত "গো ওয়েস্ট" গানের সুরে এবং "বোরিং, বোরিং আর্সেনাল" গেয়ে থাকে। "বোরিং, বোরিং আর্সেনাল" গানটি আসলে বিপক্ষ শিবিরের গান। কিন্তু যখন আর্সেনাল ভালো খেলতে থাকে তখন সমর্থকরা যান্ত্রিক সুরে এই গানটি গায়।


title: আর্সেনাল ফুটবল ক্লাব

text: এরপর ১৯১৩ সাল থেকে মে, ২০০৬ সাল পর্যন্ত ক্লাবটি ছিলআর্সেনাল স্টেডিয়ামে যা সাধারণত হাইবারি নামে পরিচিত। স্টেডিয়ামটির নকশা করেছেন তৎকালীন বিখ্যাত ফুটবল স্থপতি আর্কিবাল্ড লেইচ। নকশা ছিল সেই সময়কার ইংল্যান্ডের অন্য সকল মাঠের অণুরূপ। তিনদিকে খোলা গ্যালারি এবং একদিকে আশ্রয় শিবির। ১৯৩০ সালে মাঠে বিশাল আকারের পরিবর্তন আনা হয়। পূর্ব এবং পশ্চিম দিকে নতুন আর্ট ডেকো, নর্থ ব্যাংক এবং ক্লক এন্ড গ্যালারির ছাদ তৈরি করা হয়। তখন মাঠটি ৬০,০০০ দর্শক ধারণ ক্ষমতা সম্পন্ন ছিল। ১৯৯০ সাল পর্যন্ত মাঠটিতে সর্বোচ্চ ৫৭,০০০ দর্শক খেলা দেখতে পারত। পরে টেইলর রিপোর্ট এবং প্রিমিয়ার লীগের নিয়ম অণুসারে কর্তৃপক্ষ সম্পূর্ণ গ্যালারিতে আসন স্থাপন করতে বাধ্য হয়। ধারণ ক্ষমতা তখন নেমে আসে ৩৮,৪১৯ জনে। ধারণ ক্ষমতা আরও কমে যায় যখন চ্যাম্পিয়ন্‌স লীগের ম্যাচ আয়োজন করার জন্য অতিরিক্ত বিজ্ঞাপন মঞ্চ তৈরি করা হয়। ১৯৯৮-১৯৯৯, ১৯৯৯-২০০০ এই দুই মরশুমে আর্সেনাল চ্যাম্পিয়ন্‌স লীগের ম্যাচগুলোর জন্য ৭০,০০০ ধারণ ক্ষমতাসম্পন্ন ওয়েম্বলি স্টেডিয়াম ব্যবহার করেছিল। হাইবারি স্টেডিয়ামের সম্প্রসারণ এর আশেপাশের জায়গার মালিকদের বিরোধিতার ফলে সম্ভব ছিলনা যা ছিল ক্লাবটির সর্বোচ্চ রাজস্ব আদায়ের পথে একটি বিরাট বাধা। এতসব সীমাবদ্ধতার কথা চিন্তা করে আর্সেনাল ১৯৯৯ সালে ৬০,০০০ আসন সংখ্যাবিশিষ্ট অ্যাশবুর্টন (পরবর্তীতে এমিরেট্‌স স্টেডিয়াম) তৈরি করার পরিকল্পনা হাতে নেয়। আর্থিক কারণে শুরুতে নির্মাণ কাজ ধীর গতিতে এগোলেও ২০০৬ সালে স্টেডিয়ামটির নির্মাণ কাজ শেষ হয়। স্টেডিয়ামটির নামকরণ করা হয় তাদের স্পন্সর এমিরেট্‌সের নামে যাদের সাথে ক্লাবটি ইংরেজ ক্লাব ফুটবল ইতিহাসের রেকর্ড ১০০ মিলিয়ন পাউন্ডের চুক্তি করে। এই চুক্তির ফলে ২০১২ সাল পর্যন্ত অফিসিয়ালি স্টেডিয়ামটির নাম থাকবে এমিরেট্‌স স্টেডিয়াম এবং ২০১৩-১৪ ফুটবল মৌসুম পর্যন্ত ক্লাবটির শার্টে লেখা থাকবে ফ্লাই এমিরেট্‌স।


title: আর্সেনাল ফুটবল ক্লাব

text:
আর্সেনালের প্রতিষ্ঠা ১৮৮৬ সালে রয়েল আর্সেনালে কর্মরত কিছু শ্রমিকের মাধ্যমে। শুরুতে ক্লাবটির নাম ছিল ডায়াল স্কয়ার। কিছুদিন পরে নাম পরিবর্তন করে রাখা হয় রয়েল আর্সেনাল। ১৮৯১ সালে পেশাদার দল হিসাবে আত্মপ্রকাশ করার পর এর নাম রাখা হয় ওউলিচ আর্সেনাল। ১৮৮৩ সালে প্রথমবারের মত ফুটবল লীগে যোগ দেয় এবং প্রায় ২১ বছর পর ১৯০৪ সালে প্রথম বিভাগ দলের মর্যাদা লাভ করে। ভৌগোলিক কারণে শুরু থেকেই তাদের দর্শক সংখ্যা ছিল অনেক কম। যার কারণে ১৯১০ সালের মধ্যেই তারা অর্থনৈতিকভাবে পঙ্গু হয়ে পড়ে। ১৯১৩ সালে রেলিগেশনের কারণে আর্সেনাল দ্বিতীয় বিভাগে নেমে যায় এবং ঠিক এই সময়ে তারা হাইবারিতে আর্সেনাল স্টেডিয়াম প্রতিষ্ঠা করে সেখানে চলে আসে। একই বছরে দলটি তাদের নাম থেকে রয়েল শব্দটি বাদ দিয়ে দেয়। ১৯১৯ সালে পঞ্চম স্থানে থেকে বছর শেষ করার পর তারা টটেনহ্যাম হটস্পারের পরিবর্তে প্রথম বিভাগে ফিরে আসে।
১৯২৫ সালে আর্সেনালের ম্যানেজার হিসাবে যোগ দেন হার্বার্ট চ্যাপম্যান। তার হাত ধরেই আর্সেনাল প্রথমবারের মতো ১৯২৩-২৪ এবং ১৯২৪-২৫ সালে লীগ শিরোপা জিতে। তিনি দলে টেনে আনেন অ্যালেক্স জেম্‌স এবং ক্লিফ ব্যাস্টিন সহ আরো নামী দামী খেলোয়াড়। ১৯৩০-১৯৩৮ পর্যন্ত আর্সেনাল পাঁচবার প্রথম বিভাগে শিরোপা, দুইবার এফএ কাপ শিরোপা জিতে নেয়। যদিও চ্যপম্যান দলের এই স্বর্ণযুগ পুরোটা উপভোগ করে যেতে পারেননি। ১৯৩৪ সালে এই কিংবদন্তি ম্যানেজার নিউমোনিয়ায় আক্রান্ত হয়ে মৃত্যুবরণ করেন। চ্যপম্যান ১৯৩২ সালে লন্ডনের একটি স্থানীয় পাতাল স্টেশনের নাম "গিলেস্পি রোড" পরিবর্তন করে "আর্সেনাল" রাখার জন্য অগ্রণী ভূমিকা পালন করেন। কোন ফুটবল ক্লাবের নামে রাস্তার নাম রাখার ইতিহাস সেখান থেকেই শুরু।


title: আর্সেনাল ফুটবল ক্লাব

text: দেশের অন্যতম সফল ফুটবল ক্লাব হওয়ার কারণে ব্রিটিশ সংস্কৃতিতে যখনই ফুটবল প্রসঙ্গ উত্থাপিত হয়েছে তখনই আনর্সেনালের নাম এসেছে। প্রথম সারির বেশ কিছু মিডিয়াভিত্তিক অণুষ্ঠানে আর্সেনালের উপস্থিতি লক্ষ্য করা যায়। ১৯২৭ সালের ২২ জানুয়ারি শেফিল্ড ইউনাইটেড ফুটবল ক্লাবের বিপক্ষে তাদের ম্যাচটি বেতারে সরাসরি সম্প্রচার করা হয়। এটিই ছিল আর্সেনালের কোন খেলার প্রথম সরাসরি সম্প্রচার। এর এক দশক পরে ১৯৩৭ সালের ১৬ সেপ্টেম্বর আর্সেনালের মূল দল এবং অতিরিক্ত খেলোয়াড়দের নিয়ে গঠিত দলের মধ্যে একটি প্রদর্শনী ম্যাচ হয়। এটিই ছিল ব্রিটেনের ইতিহাসে প্রথম ফুটবল ম্যাচ যা টেলিভিশনে সরাসরি সম্প্রচার করা হয়। এছাড়া বিবিসি'র "ম্যাচ অফ দ্য ডে" নামক অণুষ্ঠানে আর্সেনালকে বিশেষভাবে দেখানো হয়েছে। এতে ১৯৬৪ সালের ২২ আগস্ট অ্যানফিল্ডে লিভারপুলের বিপক্ষে আর্সেনালের খেলাটির হাইলাইট্‌স দেখানো হয়েছে।


title: সুপিরিয়র হ্রদ

text: সুপিরিয়র হ্রদ (ফরাসি: Lac Supérieur) উত্তর আমেরিকার সর্ববৃহৎ হ্রদ। এটির উত্তরে কানাডার প্রদেশ ওন্টারিও, এবং দক্ষিণে যুক্তরাষ্ট্রের অঙ্গরাজ্য উইসকনসিন ও মিশিগান। এটি আয়তনের দিক দিয়ে বিশ্বের সর্ববৃহৎ স্বাদু জলের হ্রদ, এবং একই সাথে এটি ক্ষেত্রফলের দিক দিয়ে বিশ্বের তৃতীয় বৃহত্তম হ্রদ। প্রথম দুইটি হচ্ছে কাস্পিয়ান সাগর ও লেহ্রদমিশিগান-হিউরন।


title: কোনিগ্‌স্‌জে

text: কোনিগ্‌স্‌জে () জার্মানির বায়ার্ন অঙ্গরাজ্যের সবচেয়ে দক্ষিণ-পূর্ব প্রান্তে জার্মান-অস্ট্রীয় সীমান্তে অবস্থিত একটি হ্রদ। হ্রদটি বায়ার্নের শোনাউ আম কোনিগ্‌স্‌জে পৌর এলাকার বের্শ্‌টেসগাডেন শহরের কাছে, জার্মান আল্পস পর্বতমালাতে, অস্ট্রিয়ার জাল্‌ৎসবুর্গ শহরের ঠিক দক্ষিণে অবস্থিত। কোনিগ্‌স্‌জে জার্মানির গভীরতম হ্রদ। সর্বশেষ বরফ যুগে হিমবাহের গলনের ফলে হ্রদটির সৃষ্টি হয়। এটি ৭.৭ কিমি দীর্ঘ এবং এর সর্বাধিক প্রস্থ ১.৭ কিমি। হ্রদটি প্রায় সর্বত্র ২০০০ মিটার উঁচু জার্মান আল্পস পর্বতমালার খাড়া সব পর্বত দিয়ে ঘেরা; কেবল একদিকে হ্রদটি থেকে কোনিগ্‌স্‌জেয়ার আখে নামের একটি বহির্গামী ধারা কোনিগ্‌স্‌জে গ্রামের পাশ দিয়ে বয়ে গেছে।


title: উত্তরপশ্চিম অধীনস্থ অঞ্চলসমূহ

text: ভৌগলিক বৈশিষ্ট্যের মধ্যে অন্তর্ভুক্ত রয়েছে গ্রেট বিয়ার হ্রদ, কানাডার মধ্যে সম্পূর্ণরূপে বৃহত্তম হ্রদ, এবং গ্রেট স্লেভ হ্রদ, উত্তর আমেরিকার সবচেয়ে গভীরতম জলের অংশ যা , সেইসাথে ম্যাকেঞ্জি নদী এবং নাহান্নি ন্যাশনাল পার্ক রিজার্ভ এর গিরিখাত, যেটি একটি জাতীয় উদ্যান এবং ইউনেসকো বিশ্ব ঐতিহ্যবাহী স্থান। কানাডীয় আর্কটিক দ্বীপপুঞ্জ এর আঞ্চলিক দ্বীপগুলোর মধ্যে রয়েছে ব্যাংকস দ্বীপ, বার্ডেন দ্বীপ, প্রিন্স প্যাট্রিক দ্বীপ, ও parts of ভিক্টোরিয়া দ্বীপের অংশ এবং মেলভিল দ্বীপ। এর সর্বোচ্চ বিন্দু হচ্ছে ইউকনের সীমান্তের কাছাকাছি নির্ভানা পর্বত, এটির উচ্চতা ।


title: ঘেন্ট কাংরি

text: ১৯৬৭ খ্রিষ্টাব্দে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখানো হয়।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আসে।


title: অ্যাডামস অ্যাভনিউ পার্কওয়ে

text: পার্কওয়ের দক্ষিণ প্রান্ত শুরু হয়েছে আই-৮৪ এর এক্সিট ৮৫ থেকে। এটা একটা ডায়মণ্ড আকৃতির জংশন। দক্ষিণ ওয়েবারের ৪৭৫ পূর্ব রাস্তার সাথে আগে থেকেই এটা যুক্ত। আই-৮৪ এর উত্তর দিকের কটনউড ড্রাইভ নামের একটা পার্শ্ববর্তী রাস্তা থেকে শুরু হয়েছে। এখানে রাস্তাটার লেন ৪টা, তবে কোনো ফুটপাত বা পায়ে হাটার রাস্তা নেই। শুরুর পরপরেই রাস্তাটা ওয়েবার নদীর উপরের সেতু আর তারপর এভান্সটন প্রদেশের (ওয়াশিংটন টেরেসের সর্ব দক্ষিণ প্রান্ত) ইউনিয়ন প্যাসিফিক রেললাইন অতিক্রম করেছে। তারপর রাস্তাটা উত্তর-পশ্চিম দিকে বাঁক নিয়ে ওয়েবার নদীর কোল বেয়ে প্রায় পাহাড়ের চূড়ার কাছাকাছি টোল প্লাজায় গিয়ে পৌঁছেছে।


title: গ্র্যান্ড ক্যানিয়ন

text: ক্রটেশাস পিরিয়ডে ১৩০ মিলিয়ন বছর আগে ভূগর্ভস্থ দুটি টেকটনিক প্লেট -ওশিয়ানিক প্লেটের সাথে নর্থ আমেরিকান প্লেটের পশ্চিমাংশের সংঘর্ষ ঘটে। ওশিয়ানিক প্লেটের পুরুত্ব হলো ৫০ থেকে ১০০ কিলোমিটার অন্য দিকে নর্থ আমেরিকান প্লেট ছিল অপেক্ষাকৃত হালকা। নর্থ আমেরিকান প্লেট হালকা বলে ওশিয়ানিক প্লেটের উপর উঠে যায় আর ওশিয়ানিক প্লেট নর্থ আমেরিকান প্লেটের তলায় ঢুকে যেতে শুরু করে। ওশিয়ানিক প্লেটের এই চাপের ফলে হালকা আমেরিকান প্লেট সংকুচিত ও ঘনীভূত হতে শুরু করে এবং এক সময় পশ্চিম আমেরিকার পুরোটাই উপরের দিকে ফুলে উঠতে শুরু করে। মাটি উপরের দিকে ওঠার ফলে পানির নিচে থাকা সাগরের অংশ গুলো থেকে পানি সরে যায় আর নানান সামুদ্রিক প্রানীগুলোরর দেহাবশেষ রয়ে যায় উপরে উঠে যাওয়া মাটির উপর। এ ভাবেই উত্তরে তৈরি হয় পাহাড় আর দক্ষিণে প্রাচীন পর্বত মোগোলান হাইল্যান্ডস আরো উঁচু হয়ে ওঠে সমুদ্র পৃষ্ঠথেকে ২১০০ মিটার পর্যন্ত।


title: ভিনগ্রহের প্রাণী

text:
এছাড়াও আর্জেন্টিনার উত্তর-পশ্চিমাঞ্চলে সাগরপৃষ্ঠ থেকে ৪ হাজার ৭০০ মিটার (১৫হাজার ৪০০ ফুট) উপরে লেক ডায়মান্ট নামক হ্রদে ব্যাকটেরিয়া পাওয়া গেছে। এ আবিষ্কার থেকে ভিনগ্রহে প্রাণের ব্যাপারে সূত্র পাওয়া যেতে পারে।কেননা হ্রদটির কাছেই রয়েছে মাইপো আগ্নেয়গিরি। এখানে কোটি কোটি ব্যাকটেরিয়া অক্সিজেনের প্রকট অভাবেও বেঁচে আছে। এর আগে বিরুপ পারবেশে টিকে থাকা ‘এক্সট্রিমোফিলস’ নামক ব্যাকটেরিয়া আবিষ্কৃত হয়। কিন্তু ’পলিএক্সট্রিমোফিলস’ নামক ব্যাকটেরিয়া চরম বৈরি পরিবেশে টিকে থাকতে সক্ষম। ওই হ্রদে আর্সেনিকের নিরাপদ মাত্রার চেয়ে ২০ হাজার গুণ বেশি মাত্রা রয়েছে। তাপমাত্রা প্রায়ই শূণ্যের নিচে নামে। কিন্তু অতিরিক্ত লবণক্ততার কারণে বরফ জমাট বাঁধেনা।
এ আবিষ্কার নিঃসন্দেহে ভিনগ্রহের বৈরি পরিবেশেও প্রাণের অস্তিত্তের পক্ষে রায় দেয়।


title: জেট স্ট্রিম

text: ২০০৭ সাল থেকে এবং বিশেষ করে ২০১২ এবং ২০১৩ সালের প্রথম দিকে, জেট স্ট্রিমটি যুক্তরাজ্যের একটি অদ্ভুতভাবে নিম্ন অক্ষাংশে চলে এসেছে, যা ইংলিশ চ্যানেলের কাছে প্রায় ৫০ ডিগ্রি উত্তর অক্ষাংশে, এর বদলে স্কটল্যান্ডের কাছে প্রায় ৬০ ডিগ্রি উত্তরে। তবে ১৯৭২ থেকে ২০০১ সালের মধ্যে, এটি পাওয়া গেছে যে জেট স্ট্রিমের গড় অবস্থান উত্তর গোলার্ধে প্রতি বছর ২.০১ কিলোমিটার (১.২৫ মাইল) হারে চলছে। উত্তর আমেরিকা জুড়ে, এই ধরনের পরিবর্তনের ফলে শুষ্ক অবস্থার দিকে ধাবিত হচ্ছে, মার্কিন যুক্তরাষ্ট্রের দক্ষিণ অঞ্চলে এবং ট্রপিক অঞ্চলে আরও ঘন ঘন গ্রীষ্মমন্ডলীয় ঘূর্ণিঝড় হতে পারে। একই সময় ফ্রেমের উপর দক্ষিণ গোলার্ধ জেট প্রবাহ বিষয়ে গবেষণার সময় একটি অনুরূপ ধীর মেরু ড্রিফট পাওয়া যায়।


title: নেপুলিন হ্রদ

text: নেপুলিন হ্রদ একটি মনুষ্যসৃষ্ট হ্রদ যা সৃষ্টি হয়েছে নেপুলাকাটিং খাঁড়ির বাঁধ তৈরির মাধ্যমে, একটি ছোট পাহাড়ি ঢল, ২০০২-এর আগে যার কোন নাম ছিলনা। খাঁড়িটির উৎস নেপুলিন হ্রদের উত্তর দিক থেকে প্রায় ০.৪ মাইল (০.৬ কিমি)  উত্তর-পশ্চিমে অবস্থিত। এই উৎসগুলি কাউন্টি রুট ৬৫০ (লিবারটি ভিল রোড)-এর অল্প দূরে, মোটামুটিভাবে  লিবার্টি ভিলের হ্যমলেট, ওয়ান্টেজ টাউনশিপ এবং সাসেক্স বর্গের মাঝামাঝিতে অবস্থিত। লেক নেপুলিনের অবস্থান সমুদ্রপৃষ্ঠ থেকে ৫০৯ ফুট (১৫৫ কি.মি.) উচ্চতায়। হ্রদটি একটি আবাসিক এলাকার উন্নয়ন প্রকল্পের মধ্যে যা ওয়ালকিল নদীর একটি উপনদী, পাপাকাটিং খাঁড়িতে পতিত হবার আগে এটি বাঁধ থেকে দক্ষিণপূর্বে ১.৫ মাইল (২.৪ কি.মি.) প্রবাহিত হয়েছে। খাঁড়ি, হ্রদ এবং এর জলবিভাজিকা কিটাটেনই উপত্যকায় অবস্থিত, যার নিচে মারটিন্সবারগ ফরমেশনের কালো শিলা ও চুনাপাথর এবং তুষারের মত মাটি রয়েছে।


title: কে১২

text: ১৯৬৭ খ্রিষ্টাব্দ থেকে দ্য ইউনাইটেড স্টেটস ডিফেন্স ম্যাপিং এজেন্সী কোন রকম তথ্যসূত্র ছাড়াই তাদের কৌশলগত অগ্রণী মানচিত্রে সমগ্র সিয়াচেন হিমবাহ ও সালতোরো পর্বতশ্রেণী পাকিস্তানের অন্তর্ভুক্ত বলে দেখাতে থাকে।সিয়াচেন হিমবাহ অঞ্চলের সীমান্ত সম্বন্ধে সিমলা চুক্তিতে অস্পষ্ট ভাবে উল্লেখ করা হয় যে সীমান্ত এনজে ৯৮৪২ থেকে উত্তরদিকে হিমবাহের দিকে এটি বিস্তৃত থাকবে। এনজে ৯৮৪২ এর স্থানাঙ্কের পার্শ্ববর্তী এলাকায় অসম্পূর্ণ ভাবে সংজ্ঞায়িত মানচিত্রের ওপর মালিকানার দাবীর কারণে ভারত ও পাকিস্তান এই দুই দেশের মধ্যে দ্বন্দ্ব শুরু হয়। এ বিতর্কের ফলস্বরূপ ১৯৮৪ খ্রিষ্টাব্দে সিয়াচেন দ্বন্দ্ব শুরু হয় এবং ভারতীয় সেনাবাহিনী অপারেশন মেঘদূত সামরিক অভিযানের মাধ্যমে এই পর্বতটি ভারতের অধিকারে আনে।


title: ইয়ান স্মিথ (রাজনীতিবিদ)

text: ইয়ান ডগলাস স্মিথ (৮ এপ্রিল ১৯১৯ – ২০ নভেম্বর ২০০৭) একজন রাজনীতিবিদ, কৃষক এবং যোদ্ধা পাইলট ছিলেন যিনি রোডসিয়া প্রধানমন্ত্রীর প্রধানমন্ত্রী রোডসেশিয়া (অথবা দক্ষিণ রোডেশিয়া; আজকে জিম্বাবুয়ে) ১৯৬৪ সাল থেকে ১৯৭৯ থেকে। দেশের প্রথম প্রধানমন্ত্রী যিনি বিদেশে জন্মগ্রহণ করেননি, তিনি মূলত সাদা সরকারকে নেতৃত্ব দেন রোডেসিয়া এর একতরফা ঘোষণার স্বাধীনতা এক একতরফাভাবে ঘোষিত স্বাধীনতা যুক্তরাজ্য পদে ১৯৬৫ সালে দীর্ঘ বিতর্কের পর। বুশ ওয়ার এর বেশিরভাগ সময়ই তিনি রোডেশিয়ার নিরাপত্তা বাহিনী অনুসরণ করেন এবং পরে আন্তর্জাতিক বিচ্ছিন্নতার প্রায় সকলের জন্য প্রধানমন্ত্রীর দায়িত্ব পালন করেন সাম্প্রদায়িক সমর্থিত কালো রাষ্ট্রগুলির তালিকা অগ্রহণযোগ্য প্রশাসন। স্মিথ, যিনি সাদা রোডেশিয়া ব্যক্তিত্ব হিসেবে বর্ণনা করেছেন, একটি অত্যন্ত বিতর্কিত ব্যক্তিত্ব রয়েছেন- সমর্থকরা তাকে সততা ও দৃষ্টিভঙ্গির একজন মানুষ হিসেবে শ্রদ্ধা করে "যারা আফ্রিকার অস্বস্তিকর সত্য বোঝে", বহিলে ক্রিটিক্স ডেস্ক্রিব আন উঁরেপেন্টান্ট রেসিস্ট বহসে পলিসিস এন্ড একশন্স সিজদ টি দেৎস অফ ঠুসান্ডস এন্ড কন্ট্রিবিউটেড তো জিম্বাবুএ'স লাটের ক্রিসেস.


title: ইয়ান স্মিথ (ক্রিকেটার, জন্ম ১৯২৫)

text: হিলটন কলেজের ছাত্র ছিলেন ইয়ান স্মিথ। লেগ ব্রেক বোলার হিসেবে তাঁর ভূমিকা সীমিত হলেও গুগলীতে পারদর্শী ছিলেন না। কিন্তু নিখুঁত ও কার্যকরী স্পিনে প্রতিপক্ষীয় খেলোয়াড়গণ বেশ অসুবিধায় পড়তেন। ১৯৪৫-৪৬ থেকে ১৯৫৭-৫৮ মৌসুম পর্যন্ত নাটালের প্রতিনিধিত্ব করেন তিনি। তন্মধ্যে ১৯৪৬-৪৭ মৌসুমে বর্ডারের বিপক্ষে নিজের সেরা বোলিং ৯/৮৮ লাভ করেন। ঐ খেলায় তাঁর বোলিং পরিসংখ্যান ছিল ১২/১৯৪।


title: জনি ডগলাস

text: ১৯১৫ সালে উইজডেন কতৃক বর্ষসেরা ক্রিকেটার মনোনীত হন। তবে, যুদ্ধের বছরগুলোয় কোন খেলা অনুষ্ঠিত হয়নি। যুদ্ধ শেষ হবার পর ১৯২৩ সালে উদীয়মান জর্জ লুডেনের আবির্ভাবের পূর্ব-পর্যন্ত এসেক্সের বোলিং আক্রমণ নিজ স্কন্ধে তুলে নেন। সাত মৌসুমে শতাধিক উইকেট পান। তন্মধ্যে, ১৯২০ সালে নিজস্ব সেরা ১৪৭ উইকেট পান। পরের মৌসুমে ডার্বিশায়ারের বিপক্ষে অবিস্মরণীয় অল-রাউন্ড ক্রীড়ানৈপুণ্য প্রদর্শন করে স্বীয় প্রতিভার স্বাক্ষর রাখেন। ৪৭ রানে নয় উইকেট দখল করার পর বিল বেস্টউইককে সাথে নিয়ে ব্যক্তিগত অপরাজিত ২১০ রান তুলেন। এরফলে তিনি এতোটাই ক্লান্ত হয়ে পড়েন যে, ডার্বিশায়ারের দ্বিতীয় ইনিংসের শেষদিকে তাঁকে বোলিংয়ে নামতে হয়েছিল। এরপর তিনি আরও দুই উইকেট তুলে নেন। খেলায় তিনি ৪৭ রানে রেকর্ডসংখ্যক এগারো উইকেট পেয়েছিলেন।


title: স্টার্লিং হেইডেন

text: জন হ্যামিল্টন নামে একজন ও এস এস প্রতিনিধি হিসেবে দ্বিতীয় বিশ্বযুদ্ধে যে কাজগুলো করেন সেগুলো হল মালামাল নিয়ে সমুদ্রপথে ইতালি থেকে যুগোস্লাভিয়া যাওয়া এবং প্যারাশুট দিয়ে বিমান থেকে ফ্যাসিবাদ ক্রোয়েশিয়ায় অবতরণ করা। তিনি নেপলস-ফোজিয়া যুদ্ধে অংশ নেন এবং পরবর্তীতে সেপ্টেম্বর ১৩, ১৯৪৪ তারীখে ফার্স্ট লুটেনেন্ট এবং ফেব্রুয়ারী ১৪, ১৯৪৫ খৃষ্টাব্দে ক্যাপ্টেন পদে পদোন্নতি পান। তিনি বাল্কান এবং ভূমধ্যসাগরীয় অঞ্চলে যুদ্ধে সাহসিকতার জন্য যুক্তরাষ্ট্রের তৃতীয় সর্বোচ্চ সামরিক মর্যাদা সিল্ভার স্টার পদক জয়ী হন। এছাড়া তিনি শত্রু অঞ্চলে প্যারাশুট নিয়ে অবতরণের জন্য ব্রঞ্জ এরোহেড এবং যুগোস্লাভিয়ার নেতা মার্শাল টিটো’র প্রশংসা অর্জন করেন। তিনি সেনাবাহিনী থেকে অবসর নেন ডিসেম্বর ২৪, ১৯৪৫ খৃষ্টাব্দে।


title: ইয়ান স্মিথ (ক্রিকেটার, জন্ম ১৯২৫)

text: ভিভিয়ান ইয়ান স্মিথ (; জন্ম: ২৩ ফেব্রুয়ারি, ১৯২৫ - মৃত্যু: ২৫ আগস্ট, ২০১৫) নাটাল প্রদেশের ডারবানে জন্মগ্রহণকারী প্রথিতযশা দক্ষিণ আফ্রিকান ক্রিকেটার ছিলেন। ১৯৪৭ থেকে ১৯৫৭ মেয়াদে দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার ছিলেন। ডানহাতে লেগ ব্রেক বোলিংয়ের পাশাপাশি নীচেরসারিতে ডানহাতে ব্যাটিংয়ে পারদর্শীতা দেখিয়েছেন ইয়ান স্মিথ। ঘরোয়া প্রথম-শ্রেণীর ক্রিকেটে নাটালের পক্ষে খেলেছেন।


title: রেজিনাল্ড হ্যান্ডস

text: প্রথম বিশ্বযুদ্ধে সক্রিয়ভাবে অংশগ্রহণ করেছিলেন। প্রথম বিশ্বযুদ্ধ শুরু হলে ইম্পেরিয়াল লাইট হর্সে যোগ দেন ও জার্মান সাউথ ওয়েস্ট আফ্রিকায় (বর্তমানে - নামিবিয়া) চলে যান। এরপর তাঁকে এসএ হেভি আর্টিলারীতে স্থানান্তরিত করা হয় ও পশ্চিম রণাঙ্গনে রয়্যাল গ্যারিসন আর্টিলারীতে দ্বিতীয় পদবীধারী ছিলেন। ক্যাপ্টেন হিসেবে তাঁকে পদোন্নতি দেয়া হয় ও নিজ ব্যাটারিতে দ্বিতীয় পদবীধারী ছিলেন। ২১ মার্চ, ১৯১৮ তারিখে জার্মানদের চূড়ান্ত ও বড় ধরনের আক্রমণের মুখে বিষাক্ত গ্যাসের কবলে পড়েন ও দায়িত্ববিহীন অবস্থায় বিষক্রীয়ায় আক্রান্ত হন। দৃশ্যতঃ মিত্রশক্তি নিয়ন্ত্রিত এলাকায় নিয়ে যাওয়া হয়। অতঃপর ২০ এপ্রিল, ১৯১৮ তারিখে ফ্রান্সের বুলন-সার-মার এলাকায় মাত্র ২৯ বছর বয়সে জীবনাবসান ঘটে।


title: ডগলাস জারদিন

text: আইন পেশায় অংশগ্রহণের জন্য যোগ্যতা লাভ করলেও তিনি ওকালতিতে তেমন অংশগ্রহণ করেননি। তার পরিবর্তে ব্যাংকিং খাতেই কাজ করেছেন বেশী। এরপর সাংবাদিকতার দিকে ঝুঁকে পড়েন। দ্বিতীয় বিশ্বযুদ্ধকালে টেরিটোরিয়াল আর্মিতে যোগ দেন। ডানকির্কের যুদ্ধে সৌভাগ্যবশতঃ বেঁচে যান; কিন্তু আঘাতপ্রাপ্ত হন। এরপর মেজর হিসেবে ভারতে নিয়োগপ্রাপ্ত হন। ১৯৪৫ সালে সেনাবাহিনীর চাকুরী ত্যাগ করে স্বল্পকালের জন্য কয়লা খনি প্রতিষ্ঠানে চলে যান। যুদ্ধশেষে কাগজ প্রস্তুতকারক প্রতিষ্ঠানের সচিব মনোনীত হন। কিন্তু পুণরায় সাংবাদিকতার দিকে চলে যান। ১৯৫৭ সালে ব্যবসায়িক সফরে চলাকালীন তিনি অসুস্থ হন। এরপর ১৯৫৮ সালে ৫৭ বছর বয়সে ফুসফুসের ক্যান্সারে তাঁর দেহাবসান ঘটে।


title: জর্জ ওয়াশিংটন

text: ১৭৫৮ সালে ওয়াশিংটনে ডিউকোয়েন্স দুর্গ দখল করার জন্য ফোর্বস অভিযানে অংশগ্রহণ করেন। তিনি একটি বন্ধুত্বপূর্ণ গোলা-বারুদ প্রদর্শনীতে বিব্রত হন। তার দল এবং অন্য ব্রিটিশ সৈন্যদল মনে করে তাদের ফরাসি শত্রুরা এই প্রদর্শনী সংগঠিত করেছে। এতে তারাও পাল্টা গোলা-বারুদ নিক্ষেপ করে এবং এই দুর্ঘটনায় ১৪ জন নিহত এবং ২৬ জন আহত হয়। ওয়াশিংটন এই অভিযানের অন্য কোনও আক্রমণের সাথে জড়িত ছিলেন না। ব্রিটিশরা এতে কৌশলগত জয়লাভ করে এবং ফরাসিরা দুর্গের ত্যাগ করলে তারা ওহাইও উপত্যকার নিয়ন্ত্রণ লাভ করে। অভিযানের পর তিনি ১৭৫৮ সালের ডিসেম্বরে ভার্জিনিয়া রেজিমেন্ট কমিশন থেকে অবসর গ্রহণ করেন। ১৭৭৫ সালে বিপ্লব শুরু না হওয়া পর্যন্ত তিনি সামরিক জীবনে ফিরে আসেননি।


title: পিটার স্মিথ

text: দ্বিতীয় বিশ্বযুদ্ধে অংশগ্রহণ করেছিলেন পিটার স্মিথ। ১ সেপ্টেম্বর, ১৯৩৯ তারিখে ব্রিটিশ সেনাবাহিনীতে যোগদান করেন। এরপর জুন, ১৯৪০ সালে সেকেন্ড লেফটেন্যান্ট হিসেবে কমিশন্ডপ্রাপ্ত হন ও এসেক্স রেজিম্যান্টে অন্তর্ভূক্ত হন। ২/৪র্থ ব্যাটলিয়নে স্থানান্তরিত হন। সেখানে তিনি প্রায় তিন বছর কাজ করেন। এরপর মে, ১৯৪৩ সালে আলেকজান্দ্রিয়ায় কম্বাইন্ড অপারেশন্স হেডকোয়ার্টারে স্টাফ অফিসার পদবী ধারন করেন।


title: ইয়ান লেগাট

text: সমগ্র খেলোয়াড়ী জীবনে একটিমাত্র টেস্টে অংশগ্রহণের সৌভাগ্য হয় তাঁর। ঘরোয়া ক্রিকেটে সফলতার কারণে ১৯৫৩-৫৪ মৌসুমে নিউজিল্যান্ড দলের সাথে দক্ষিণ আফ্রিকা সফরে যান। ১ জানুয়ারি, ১৯৫৪ তারিখে স্বাগতিক দক্ষিণ আফ্রিকার বিপক্ষে সিরিজের তৃতীয় টেস্টে অভিষেক ঘটে ইয়ান লেগাটের। দূর্ভাগ্যবশতঃ একমাত্র ইনিংসটিতে শূন্য রানে বিদায় নেন। এছাড়াও, তিন ওভার বোলিং করে কোন উইকেটও লাভ করতে পারেননি ইয়ান লেগাট। তবে দুইটি ক্যাচ তালুবন্দী করেছিলেন। সমগ্র সফরে আটটি প্রথম-শ্রেণীর খেলায় অংশ নিয়ে ১২.৫৪ গড়ে ১৩৮ রান করেন তিনি। এছাড়াও, ৩৩.৬০ গড়ে ৫ উইকেট পেয়েছিলেন।


title: গ্রেটার ম্যানচেস্টার

text: গ্রেটার ম্যানচেস্টার বা বৃহত্তর ম্যানচেস্টার ইংল্যান্ডের উত্তর-পশ্চিমে অবস্থিত একটি মেট্রোপলিটান কাউন্টি যার জনসংখ্যা প্রায় ২.৫৫ মিলিয়ন। ১৯৭৪ সালে "স্থানীয় সরকার আইন ১৯৭২" অনুসারে মেট্রোপলিটান কাউন্টি হিসেবে গ্রেটার ম্যানচেস্টারের আবির্ভাব হয়। কাউন্টিটি দশটি মেট্রোপলিটান বোরোতে বিভক্ত। এই বোরোর মধ্যে উল্লেখযোগ্য হচ্ছে সিটি অব ম্যানচেস্টার ও সিটি অব স্যালফোর্ড।


title: শেফিল্ড

text: শেফিল্ড (; ) পশ্চিম ইউরোপের রাষ্ট্র যুক্তরাজ্যের ইংল্যান্ড দেশটির উত্তর-মধ্য অংশে দক্ষিণ ইয়র্কশায়ার অঞ্চলে অবস্থিত একটি শহর, নগর এবং মহানগর এলাকার নাম। শহরটি পেনাইন উচ্চভূমির পাদদেশে এবং শিফ, পোর্টার, রিভলিন ও লক্সলি নামক চারটি পাহাড়ী উপনদীর মিলনে উদ্ভূত ডন নদীর উৎসস্থলের কাছে অবস্থিত। ইংল্যান্ডের রাজধানী লন্ডন থেকে প্রায় ২৬০ কিলোমিটার উত্তর-পশ্চিমে শহরটির অবস্থান। শেফিল্ড নগরীর জনসংখ্যা প্রায় ৬ লক্ষ এবং এর মহানগর এলাকার জনসংখ্যা প্রায় ১৬ লক্ষ।


title: ব্ল্যাকপুল

text: ব্ল্যাক‌পুল (ইংরেজি Blackpool "ব্ল্যাক্‌পুল্") উত্তর পশ্চিম ইংল্যান্ডে ল্যাঙ্কাশায়ার উপকূলে সমুদ্র সৈকতের পারে অবস্থিত একটি ছোট শহর। শহরটি আইরিশ সাগরের তীরে অবস্থিত, প্রেস্টনের ১৫ মাইল (২৪ কিলোমিটার) উত্তর পশ্চিমে, লিভারপুলের ২৭ মাইল (৪৩ কিলোমিটার) উত্তরে, বোল্টনের ২৮ মাইল (৪৫ কিলোমিটার) উত্তর পশ্চিমে এবং ম্যানচেস্টারের ৪০ মাইল (৬৪ কিলোমিটার) পশ্চিমে অবস্থিত। ২০১১ সালের আদমশুমারি অনুসারে এই শহরের সম্ভাব্য জনসংখ্যা প্রায় ১৩৯,৭২০। এটি ল্যাঙ্কাশায়ারের সবচেয়ে ঘনবসতিপূর্ণ শহর।


title: শিলং

text: শিলং উত্তর-পূর্ব ভারতের মেঘালয় রাজ্যের পূর্ব খাসি পাহাড় জেলার একটি শহর ও পৌরসভা এলাকা। এটি মেঘালয় রাজ্যের রাজধানী। শিলং বাংলাদেশ-ভারত সীমান্ত থেকে প্রায় ৬৫ কিলোমিটার উত্তরে এবং ভুটান-ভারত সীমান্তের প্রায় ১০০ কিমি দক্ষিণে অবস্থিত। এটি খাসি পাহাড়ে প্রায় ১৫০০ মিটার উচ্চতায় অবস্থিত। এখানে প্রচুর বৃষ্টিপাত হয়। এখানে রয়েছে পাইন অরণ্য, জলপ্রপাত এবং পার্বত্য জলধারার সমারোহ। একসময় এটি "প্রাচ্যের স্কটল্যান্ড" নামে পরিচিত ছিল। ১৮৯৭ সালে এক ভূমিকম্পে শহরটি ধ্বংস হয়ে যায় এবং এরপর এটিকে পুনরায় গরে তোলা হয়। ভারতের স্বাধীনতার আগে ব্রিটিশ পরিবারদের জন্য এটি একটি জনপ্রিয় পাহাড়ি রিজর্ট ছিল। এখানে এখনও প্রচুর ব্রিটিশ ধাঁচে নির্মিত কান্ট্রিহাউজ দেখতে পাওয়া যায়। শিলং-এ আশেপাশের এলাকায় উৎপাদিত কমলা, তুলা, আলু, ইত্যাদি কেনাবেচা হয়। এখানে মাইকা, জিপসাম এবং কয়লার মজুদ থাকার সম্ভাবনা আছে, তবে এগুলি এখনও তেমন করে উত্তোলিত হয়নি। এখানে তেমন কোন বড় শিল্পকারখানা নেই। বনাঞ্চল উজাড়ের প্রবণতা বাড়ছে।


title: লন্ডন

text:
লন্ডন ( "লান্ড্‌ন্", আ-ধ্ব-ব: [ˈlʌndən]) উত্তর-পশ্চিম ইউরোপের রাষ্ট্র যুক্তরাজ্যের রাজধানী শহর। শহরটি গ্রেট ব্রিটেন দ্বীপের দক্ষিণাংশে অবস্থিত ইংল্যান্ড নামক প্রশাসনিক বিভাগের দক্ষিণ-পূর্ব অংশে টেমস নদীর তীরে অবস্থিত। বিশাল এই মহানগরীতে প্রায় ৮৬ লক্ষ লোকের বাস। ১৭শ শতক থেকে আজ পর্যন্ত লন্ডন ইউরোপের বৃহত্তম শহর। ১৯শ শতকে এটি বিশ্বের বৃহত্তম ও সবচেয়ে প্রভাবশালী নগরী ছিল। সেসময় শহরটি সুবৃহৎ ও সমৃদ্ধিশালী ব্রিটিশ সাম্রাজ্যের কেন্দ্রবিন্দু ছিল। যদিও লন্ডন বর্তমানে আর জনসংখ্যার বিচারে বিশ্বের সবচেয়ে বড় শহরগুলির একটি নয়, তা সত্ত্বেও এটি বিশ্বের প্রধানতম আর্থ-বাণিজ্যিক ও সাংস্কৃতিক রাজধানী শহরগুলির একটি হিসেবে পরিগণিত হয়।
ইউরোপের অনান্য শহরগুলির তুলনায় লন্ডন ভৌগোলিকভাবে বেশি বিস্তৃত ও বিক্ষিপ্ত; শহরটির কোন আধিপত্য বিস্তারকারী প্রধান কেন্দ্র নেই। তাই সহজে শহরটির একটি সাধারণ বর্ণনা দেওয়া সম্ভব নয়। লন্ডন শহরটির বহুমুখী চরিত্র এর বিচিত্র ও স্বতন্ত্র অংশগুলিতে খুঁজে নিতে হয়। এই অংশগুলিতে আদিতে আলাদা আলাদা গ্রাম হিসেবে যাত্রা শুরু করেছিল, আর বর্তমান যুগে এসেও এগুলি তাদের স্বতন্ত্র চরিত্রের অনেকখানিই ধরে রেখেছে। লন্ডনের চেহারা অংশত তার অতীত দ্বারা সংজ্ঞায়িত, কেননা শহরের প্রধান প্রধান ভবন ও স্থাপনাগুলি লোকালয়টির ২০০০ বছরের ইতিহাসের সাক্ষী বহন করছে। কিন্তু লন্ডনের নব্য একটি চেহারাও আছে যা বহুজাতিক মিশ্রণের ফলাফল। নতুন এই লন্ডন আধুনিক ও চলতি।


title: শ্রপশার

text: শ্রপশার () যুক্তরাজ্যের পশ্চিমভাগে, ওয়েল্‌সের সাথে সীমান্তে অবস্থিত একটি কাউন্টি। শ্রুজবেরি কাউন্টিটির রাজধানী শহর। এর আয়তন ৩,৪৯০ বর্গকিলোমিটার এবং লোকসংখ্যা প্রায় ৩ লক্ষ। সেভার্ন নদী শ্রপশার কাউন্টিকে দুইটি অঞ্চলে ভাগ করেছে। নদীর উত্তর ও উত্তর-পূর্বের অঞ্চলে ভূমি সমতল ও এখানে কৃষিকাজ হয়। নদীর দক্ষিণ ও দক্ষিণ-পশ্চিমের এলাকা পাহাড়ি এবং এখানে ভেড়া ও অন্যান্য গবাদি পশু পালন করা হয়। কাউন্টিটি কৃষিপ্রধান অঞ্চল হলেও এখানে লোহা এবং ধাতুজাত বিভিন্ন দ্রব্য ও যন্ত্রপাতি তৈরির কারখানা আছে। স্বল্প পরিমাণে কয়লাও উত্তোলিত হয়। অতীতে এলাকাটি স্যাক্সন রাজ্য মার্সিয়ার অংশ ছিল। স্যাক্সনের পশ্চিমের কেল্টীয় জাতির লোকদের বিরুদ্ধে প্রতিরক্ষার জন্য ওফা-র ডাইক নামের প্রাচীর নির্মাণ করে। মধ্যযুগে শহরটি ইংল্যান্ড ও ওয়েল্‌সের মধ্যকার সীমান্ত বিবাদের মধ্যে পড়ে যায়। এলাকাটি একসময় সালোপ নামেও পরিচিত ছিল।


title: ব্রাউনহিলস্

text: ব্রাউনহিলস্ ক্যানক চেজের ধার ঘেঁষে কৃত্রিম হ্রদ চেজওয়াটারের কাছে ইংল্যান্ডের পশ্চিম মিডল্যান্ডে অবস্থিত একটি শহর। এটি ওয়ালসাল হতে ৬ মাইল (৯.৭ কিমি.) উত্তর-পূর্বে অবস্থিত। লিচফিল্ড হতেও একই দূরত্বে অবস্থিত এই শহর। এটি ওয়ালসালের মেট্রোপলিটন বরো'র একটি অংশ এবং প্রাচীন গ্রাম পেলসাল ও স্টোনালের নিকটে অবস্থিত।


title: অক্সফোর্ড

text: অক্সফোর্ড () দক্ষিণ-মধ্য ইংল্যান্ডের অক্সফোর্ডশায়ার কাউন্টিতে অবস্থিত একটি শহর। ২০০১ সালের আদমশুমারি অণুযায়ী এখানে প্রায় ১ লক্ষ ৩৪ হাজার লোকের বাস। শহরটি টেমস ও শেরওয়েল নদীর সঙ্গমস্থলে অবস্থিত। টেমস নদী শহরটির মধ্য দিয়ে প্রবাহিত হয়েছে। নদীটির প্রায় ১০ মাইল দৈর্ঘ্য অক্সফোর্ডে আইসিস নদী নামে পরিচিত।


title: স্‌ভালবার্দ

text: স্‌ভালবার্দ () উত্তর মহাসাগরে অবস্থিত একটি নরওয়েজীয় দ্বীপপুঞ্জ। এটি ইউরোপ মহাদেশের মূল ভূখণ্ডের উত্তরে, নরওয়ে ও উত্তর মেরুর মাঝামাঝি একটি স্থানে, নরওয়ে থেকে প্রায় ১ হাজার কিলোমিটার দূরত্বে, ৭৪° থেকে ৮১° উত্তর অক্ষাংশের মধ্যে অবস্থিত। দ্বীপগুলির মধ্যে সবচেয়ে বড়টির নাম ষ্পিৎসবের্গেন। প্রশাসনিকভাবে দ্বীপপুঞ্জটি কোনও নরওয়েজীয় কাউন্টির অন্তর্গত নয়। এটি একটি অ-একত্রীভূত অঞ্চল যেটিকে নরওয়েজীয় সরকার কর্তৃক নিযুক্ত একজন প্রশাসক শাসন করেন। ২০০২ সাল থেকে স্‌ভালবার্দের মূল লোকালয় লোঙিয়ের্বিয়েন একটি নির্বাচিত স্থানীয় সরকারের অধীনে অবস্থিত, যা মূল নরওয়েজীয় ভূখণ্ডতে অবস্থিত পৌর এলাকাগুলির সাথে সাদৃশ্যপূর্ণ। ষ্পিৎসবের্গেন দ্বীপের উত্তরে অবস্থিত ন্যু-অলেসুন্দ বসতিটি (মূলত গবেষকদের একটি কেন্দ্র) বিশ্বের সর্বউত্তরে অবস্থিত বেসামরিক লোকালয়।


title: গ্রাফটন

text: 'গ্রাফটন'(Grafton) অস্ট্রেলিয়ার নিউ সাউথ ওয়েলস রাজ্যের রাজধানী সিডনির প্রায় 630 কিলোমিটার উত্তরে অবস্থিত, কুইন্সল্যান্ড রাজ্যের ব্রিসবেন থেকে ৩৪০ দক্ষিণে এবং তাসমান সাগর উপকূল থেকে প্রায় ৩৫ কিলোমিটার পশ্চিমে অবস্থিত ফেডারেল ও রাজ্য সরকারের একটি প্রশাসনিক শহর। এটা ১৮৫১ সালে প্রতিষ্ঠিত ক্ল্যারেন্স নদী উপত্যকার বাণিজ্যিক একটি গুরুত্তপূর্ন বাণিজ্যিক কেন্দ্র এবং বর্তমানে একটি আকর্ষণীয় পর্যটন নগরী। গ্রাফটনে অনেক ঐতিহাসিক ভবন ও দুপাশে গাছের সারি বদ্ধভাবে জ্যাকারান্ডা গাছ রোপন করা অসঙ্খ্য রাস্তা আছে রয়েছে ,।


title: ফারাহ খান আলী

text:
ফারাহার বাবা সাবেক বলিউড অভিনেতা সঞ্জয় খান এবং অভ্যন্তর ডিজাইনার জেরিন খান। তার ভাইবোন, সাইমন খান (অজয় অরোরা বিয়ে) করেন, অভ্যন্তর ডিজাইনার সুজান্ন খান (সম্প্রতি অভিনেতা হৃতিক রোশন থেকে পৃথক হয়েছেন) ও জায়েদ খান। খান বলিউড অভিনেতা ফারদিন খানের চাচাত ভাই, যার পিতা অভিনেতা ফিরোজ খান সঞ্জয় খানের ভাই। তিনি উত্তরসূরীরা হলেন পাঠান এবং ফার্সি।
ফারাহ খান ডি জে আকীলকে বিয়ে করেন। তাদের দুটি সন্তান রয়েছে। আজান (ছেলে) এবং ফাইজা (মেয়ে)।


title: মুমতাজ (অভিনেত্রী)

text: মুমতাজ ১৯৭৪ সালের ২৯ মে তারিখে ময়ুর মাধবানীকে বিয়ে করেন। তাদের দুটি কন্যা সন্তান রয়েছে; একজন হলেন নাতাশা এবং অপরজনের নাম তানিয়া। বড় মেয়ে নাতাশা, ২০০৫ সালের ডিসেম্বরে ফিরোজ খান এর পুত্র ফারদিন খান এর সাথে বিবাহ বন্ধনে আবদ্ধ হন। তার বোন মল্লিকা চলচ্চিত্র অভিনেতা দারা সিং এর ছোট ভাই রন্ধযাকে বিয়ে করেন।


title: ফিরোজ খান

text: ফিরোজ খান (হিন্দি: फ़िरोज़ ख़ान, উর্দু: فیروزخان সেপ্টেম্বর ২৫, ১৯৩৯ – ২৭ এপ্রিল ২০০৯) ছিলেন ভারতীয় হিন্দি চলচ্চিত্র শিল্পের অন্যতম একজন ভারতীয় অভিনেতা, চলচ্চিত্র সম্পাদক, প্রযোজক এবং পরিচালক। তিনি তার ঝকঝকে প্রাণবন্ত অভিনয়, ক্যামেরার সামনে নায়কশৈলী ব্যক্তিত্বের প্রকাশ এবং তার স্বতন্ত্রসূচক অভিনয় শৈলীর জন্য বিখ্যাত ছিলেন। তিনি ইস্ট ক্লিন্ট ইস্টউড এবং শিল্পের একজন স্টাইল আইকন হিসেবে পরিচিত।


title: ফিরোজ খান

text:
খান ১৯৩৯ সালের ২৫ সেপ্টেম্বর ভারতের বেঙ্গালুরুতে গজনী এর তানোলী উপজাতিতে একাত্মভাবে একটি পাঠান আফগান অভিবাসী পিতা এবং ইরানি মাতার ঘরে জন্মগ্রহণ করেন।
ফিরোজ খান ২০০৯ সালেরে ২৭ এপ্রিল তারিখে ক্যান্সারের সাথে যুদ্ধ করে মৃত্যুবরণ করেন। তার অসুস্থতার সময় তিনি বেঙ্গালুরুতে তার নিজের খামারবাড়িতে বিশ্রাম নেওয়ার জন্য ফিরে আসেন।


title: সোহেল খান

text: সোহেল খান চিত্রনাট্যকার সেলিম খান ও তার প্রথম স্ত্রী সুশিলা চরক এর ঘরে মুম্বাই, মহারাষ্ট্রে জন্মগ্রহণ করেন। তাঁর পৈতৃক পিতামহ আফগানিস্তান থেকে ভারতে আসেন এবং ইন্দোর এর মধ্য প্রদেশে বসবাস শুরু করেন। তার বিমাতা বলিউড অভিনেত্রী হেলেন যিনি তার নাচ এবং আইটেম গানের জন্য বিখ্যাত ছিলেন। তার বড় ভাই আরবাজ খান মালাইকা আরোরা খানকে বিয়ে করেন। তার বোন আলভিরা খান বলিউড অভিনেতা অতুল অগ্নিহোত্রীকে বিয়ে করেন।


title: সারা আলি খান

text: সারা আলি খান হচ্ছেন মনসুর আলি খান পতৌদি এবং শর্মিলা ঠাকুরের পুত্র সাইফ আলি খান এবং অমৃতা সিংয়ের (তারা উভয়েই হিন্দি চলচিত্র জগতের অভিনয়শিল্পী) কন্যা; তিনি ১৯৯৫ সালের ১২ই আগস্ট তারিখে, মহারাষ্ট্রের মুম্বাইয়ে জন্মগ্রহণ করেন। তিনি পতৌদি পরিবারের একজন সদস্য। তার ভাই ইব্রাহিম আলি খান ২০০৮ সালে মুক্তিপ্রাপ্ত চলচ্চিত্রে "তাশানে" একজন শিশু অভিনেতা হিসেবে কাজ করেন। তার সৎভাই, তৈমুর আলি খান হচ্ছে তার বাবা এবং বলিউড অভিনেত্রী কারিনা কাপুরের ছেলে। তিনি তার বাবার পক্ষ হতে বাঙালি এবং পাঠান বংশের অন্তর্গত এবং তার মায়ের পক্ষ হতে পাঞ্জাবি বংশধর।


title: ফারাহ খান

text: ফারাহ খান ১৯৬৫ সালের ৯ জানুয়ারি জন্মগ্রহণ করেন। তার মা মেনাকা চিত্রনাট্যকার হানি ইরানী এবং প্রাক্তন শিশু শিল্পী ডেইজী ইরানীর বোন। ফারাহ’র ভাই কমেডিয়ান, অভিনেতা এবং চলচ্চিত্র পরিচালক সাজিদ খান। যখন তাদের মা-বাবার বিচ্ছেদ হয়, তখন ফারাহ এবং সাজিদ দুইজন আলাদাভাবে বেড়ে উঠেন। চলচ্চিত্র ব্যক্তিত্ব ফারহান আখতার এবং জয়া আক্তার ফারাহ’র চাচাতো ভাই-বোন।


title: আরবাজ খান

text: আরবাজ খান বলিউড চলচ্চিত্র শিল্প থেকে দৃঢ় বন্ধন সঙ্গে অভিনয় প্রিয় একটি পরিবারে ২য় সন্তান হিসেবে জনপ্রিয় চিত্রনাট্যকার সেলিম খান এবং সুৃশিলার ঘরে জন্মগ্রহণ করেন। তার বিমাতা হলেন নৃত্যশিল্পি এবং বলিউড অভিনেত্রী হেলেন। যিনি হিন্দি চলচ্চিত্রে বিভিন্ন গানে বিশেষ উপস্থিতে খ্যাতি রয়েছে। তিনি হলেন বলিউডের জনপ্রিয় অভিনেতা সালমান খান এবং অভিনেতা-প্রযোজক সোহেল খান এর বড় ভাই। এছাড়াও তার আলভিরা খান ও গৃহীত বোন অর্পিতা খান রয়েছে। তিনি ১৯৯৭ সালে অভিনেত্রী মালাইকা আরোরা খানকে বিয়ে করেন। এই দম্পতির ১টি সন্তান রয়েছে।


title: মালাইকা অরোরা

text: ব্যক্তিগত জীবনে তিনি বলিউড অভিনেতা আরবাজ খানের স্ত্রী ছিলেন, যার সাথে একটি কফির বিজ্ঞাপনে তার প্রথম দেখা হয়েছিল। তাদের আরহান নামে একটি পুত্র-সন্তান রয়েছে। তার বোন অমৃতা অরোরা একজন বলিউড অভিনেত্রী। তার প্রাক্তন স্বামী আরবাজ খানের ভাই সালমান খান খ্যাতিমান বলিউড নায়ক, আরেক ভাই সোহেল খানও বলিউডে অভিনয় করেছেন।


title: ফারদিন খান

text: ফারদিন খান অভিনেতা সঞ্জয় খান এবং আকবর খান এর ভাগ্নে হয়। এছাড়াও তিনি অভিনেতা জায়েদ খান ও সুজান্ন খানের চাচাত ভাই হন। তিনি জহু এর মধ্যে জামনাবাই নার্সি থেকে তালিমপ্রাপ্ত হন। এরপর তিনি "ম্যাসাচুসেটস আমহার্স্ট বিশ্ববিদ্যালয়" থেকে বিজনেস ম্যানেজমেন্ট কোর্সের নাথে অন্তর্ভুক্ত হন। যাহোক তিনি তার ডিগ্রি অর্জন করতে পারেনি এবং এবং এটির পরিবর্তে তিনি " কিশোর নামিত কাপুর অভিনয় ইনস্টিটিউট" এ অভনয়ে প্রশিক্ষনে যোগদান করেন।


title: সেনাবাহিনী

text: অনেক দেশে (যেমন: ফ্রান্স) সেনাবাহিনীকে বিমান বাহিনী থেকে আলাদা করতে আনুষ্ঠানিকভাবে স্থল সেনাবাহিনী (ইংরেজি: "Land Army") বলা হয়ে থাকে যেখানে বিমান বাহিনী বিমান সেনাবাহিনী (ইংরেজি: "Air Army") নামে পরিচিত। এসব দেশেও সাধারণ ব্যবহারের ক্ষেত্রে সেনাবাহিনী বলতে স্থল বাহিনীকেই বুঝায়। সক্রিয় সদস্য সংখ্যার দিক দিয়ে বিশ্বের সর্ববৃহৎ সেনাবাহিনী হচ্ছে চীনের "গণমুক্তি সেনা স্থল বাহিনী (ইংরেজি: People's Liberation Army Ground Force)" যাদের মোট সক্রিয় সদস্য ১,৬০০,০০০ জন এবং সংরক্ষিত সদস্য ৫১০,০০০ জন।


title: বিমানবাহিনী

text: বিংশ শতকের মাঝামাঝি সময় থেকে বিশ্বের প্রধান সামরিক শক্তিধর রাষ্ট্রগুলো তাদের ক্ষমতা প্রদর্শনে, অন্যান্য দেশের আকাশসীমায় কর্তৃত্ব গ্রহণে আন্তঃমহাদেশীয় ক্ষেপণাস্ত্রসহ দূরপাল্লার আণবিক বোমা নিক্ষেপ এ বিমানবাহিনীর মাধ্যমেই পরিচালনা করে আসছে। সেনাবাহিনী এবং নৌবাহিনী থেকেও জাতির সার্বভৌমত্ব রক্ষায় বিমানবহর পরিচালনা করে থাকে। কিন্তু বিমানবাহিনীই সচরাচর দেশের প্রধান আকাশ শক্তিরূপে বিবেচিত। সাংগঠনিক কাঠামো, নিয়ম-শৃঙ্খলা, নেতৃত্বের স্তর এক দেশ থেকে অন্য দেশে ভিন্নতর হতে পারে। মার্কিন যুক্তরাষ্ট্রের বিমানবাহিনী পৃথিবীর সবচেয়ে বড় বিমানবাহিনী হিসেবে স্বীকৃত।


title: ম্যাকডোনাল্ড’স

text:
বিশ্বের অন্যতম বৃহৎ ফাস্ট ফুড চেইন স্টোর হিসেবে ম্যাকডোনাল্ডসের ৬টি মহাদেশের ১১৯টি দেশে শাখা রয়েছে। ঐ দেশ ও অঙ্গরাজ্যগুলোতে তাদের মোট শাখার সংখ্যা ৩১,০০০-এরও বেশি। ৩১ জানুয়ারি, ১৯৯০ সালে ম্যাকডোনাল্ড’স কর্তৃপক্ষ রাশিয়ার মস্কোতে তাদের একটি শাখা খোলে। প্রথম দিনেই ঐ শাখায় মোট বিক্রির পরিমাণ এখন পর্যন্ত তাদের সর্বোচ্চ। ম্যাকডোনাল্ডসের সবচেয়ে বড় রেস্তোরাঁটি রয়েছে চীনের বেইজিংয়ে।
নব্বুইয়ের দশকে সবচেয়ে বেশী প্রাতিষ্ঠানিক শাখা খোলা হয়। বলা হয়ে থাকে যে, বিশ্বের কোন না কোন স্থানে প্রতি ছয় ঘন্টায় একটি করে ম্যাকডোনাল্ডসের নূতন শাখা খোলা হয়েছিল।


title: জাতিসংঘে বাংলাদেশের শান্তিরক্ষী বাহিনী

text: উপসাগরীয় যুদ্ধ্বের সময় UNIKOM যান্ত্রিক পদাতিকবর্গ বাহিনীর অংশ হিসাবে কুয়েত এবং সৌদি আরব বাংলাদেশ সেনাবাহিনীর (আনুমানিক ২১৯৩ জন) পাঠানো হয়েছিলো। তারপর থেকে, বাংলাদেশ সেনাবাহিনী UNPKO অলশ হিসাবে প্রায় পচিঁশটি দেশে ত্রিশটিরও বেশি মিশনে অংশ গ্রহণ করেছে। যে সকল দেশের মিশনে বাংলাদেশ অংশগ্রহন করেছে এর মধ্যে রয়েছে, নামিবিয়া, কাম্বোডিয়া মধ্যে, সোমালিয়া, উগান্ডা, রুয়ান্ডা, মোজাম্বিক, প্রাক্তন যুগোস্লাভিয়া, লাইবেরিয়া, হাইতি, তাজিকিস্তান, পশ্চিম সাহারা, সিয়েরা লিয়ন, কসোভো, জর্জিয়া, পূর্ব তিমুর, কঙ্গো, আইভরি ডি ইভয়ার এবং ইথিওপিয়া।


title: বাংলাদেশ

text: ২০১২ এর হিসাবে, সেনাবাহিনীর বর্তমান শক্তি ৩০০,০০০ প্রায় রিজার্ভসহ, এবং নৌবাহিনী ১৯,০০০। ২০১৮ সালের হিসাবে বিশ্বের ১৩৩টি দেশের সামরিক বাহিনীর শক্তিমত্তার র‌্যাঙ্কিং তৈরিকারী এক বৈশ্বিক সুচকে বাংলাদেশ ৫৬ তম স্থান দখল করেছে। সুচকটির শিরোনাম ‘গ্লোবাল ফায়ার পাওয়ার ইনডেক্স ২০১৮’ । প্রথাগত প্রতিরক্ষা ভূমিকা ছাড়াও, সামরিক বাহিনীকে দুর্যোগ এবং রাজনৈতিক অস্থিরতার সময়ে ত্রাণ ও অভ্যন্তরীণ নাগরিক নিরাপত্তার জন্য কর্তৃপক্ষ ডাক দিতে পারে। বাংলাদেশ বর্তমানে সক্রিয় কোনো চলমান যুদ্ধে নেই, কিন্তু এটি ১৯৯১ সালে অপারেশন মরুভূমি ঝড় () যুদ্ধে ২,৩০০ সৈন্য প্রেরণ করে এবং বাংলাদেশ ধারাবাহিকভাবে সারা বিশ্বে একটি শীর্ষ অবদানকারী (১০,৭৩৬) শান্তিরক্ষা বাহিনী। মে ২০০৭ সালে, বাংলাদেশ গণতান্ত্রিক কঙ্গো প্রজাতন্ত্র, লাইবেরিয়া, সুদান, পূর্ব তিমুর এবং আইভরি কোস্ট এর প্রধান স্থাপনায় ছিল।


title: ব্রিটিশ সেনাবাহিনী

text: স্ট্র্যাটেজিক ডিফেন্স এন্ড সিকিউরিটি রিভিউ ২০১০ (এসডিএসআর) কে অনুসরণ করে সেনাবাহিনী ২০২০। প্রতিরক্ষা মন্ত্রণালয়ের মতে, সেনাবাহিনী ২০২০ "নিশ্চিত যে ব্রিটিশ সেনাবাহিনীতে সবচেয়ে শক্তিশালী বাহিনী থাকবে" এবং "এটি ২০২০ ও তার চেয়েও অধিকতর নিরাপত্তার চ্যালেঞ্জগুলি পূরণ করতে" সক্ষম হবে। এসডিএসআর প্রাথমিকভাবে ২০১৫ সালের মধ্যে ৭,০০০ জন নিয়মিত ব্রিটিশ সেনাবাহিনী কমিয়ে ৯৫,০০০ জনের একটি প্রশিক্ষণপ্রাপ্ত সৈন্যবল তৈরীর কথা উল্লেখ করে। "ফিউচার রিজার্ভস ২০২০" প্রকাশনার পরে, সেনাবাহিনী গঠনে আরেকটি স্বাধীন পর্যালোচনায়, ঘোষণা করা হয় যে নিয়মিত সেনাবাহিনীকে কমিয়ে ৮২,০০০ এর একটি প্রশিক্ষিত সৈন্যবলে গঠন করা হবে এবং সেনাবাহিনী রিজার্ভে প্রশিক্ষিত সৈন্যবল বৃদ্ধি করে ৩০,০০০ করা হবে; মার্কিন যুক্তরাষ্ট্র এবং কানাডার সঙ্গে এই পদ্ধতি নিয়মিত থেকে আংশিক সময়ের কর্মীদের অনুপাত আনতে পারে এবং নিয়মিত সেনাবাহিনীর মধ্যে সেনাবাহিনী সংরক্ষিত ঐক্যবদ্ধ।


title: ব্রিটিশ সেনাবাহিনী

text: ব্রিটিশ সেনাবাহিনীকে সাত বছরের যুদ্ধ, নেপলীয় যুদ্ধ, ক্রিমিয়ার যুদ্ধ এবং প্রথম ও দ্বিতীয় বিশ্বযুদ্ধসহ বিশ্বের বৃহৎ ক্ষমতাশালী বড় বড় যুদ্ধের সম্মুখীন হতে দেখা যায়। এই নিরপেক্ষ যুদ্ধে ব্রিটেনের জয়লাভের কারণে এটি বিশ্বের ঘটনাগুলিকে প্রভাবিত করে এবং নিজেকে বিশ্বের অন্যতম সামরিক ও অর্থনৈতিক শক্তিধর হিসেবে প্রতিষ্ঠা করতে সক্ষম হয়। স্নায়ুযুদ্ধ শেষ হওয়ার পর থেকে ব্রিটিশ সেনাবাহিনী বেশ কয়েকটি সংঘাত অঞ্চলে মোতায়েন করা রয়েছে, প্রায়ই একটি প্রচারাভিযানের বাহিনী, একটি জোট বাহিনী অথবা একটি জাতিসংঘের শান্তিরক্ষী অভিযানের অংশ হিসাবে।


title: ভারতের সামরিক বাহিনী

text: ভারতের সামরিক বাহিনীতে মোট ১,৩২৫,০০০ জন নিয়মিত সেনা, ১,১৫৫,০০০ জন সংরক্ষিত সেনা, এবং ১,২৯৩,৩০০ জন আধাসামরিক সেনা রয়েছে। ভারতের সামরিক বাহিনীর সর্বমোট সেনা জওয়ানের সংখ্যা ৩,৭৭৩,৩০০ জন। ২০০৬ সালের হিসেব অনুযায়ী, ভারতের সামরিক বাহিনী গণপ্রজাতন্ত্রী চীনের পরেই বিশ্বের তৃতীয় বৃহত্তম সামরিক বাহিনী। ভারতীয় উপকূলরক্ষী বাহিনী, কেন্দ্রীয় বাহিনী এবং স্ট্রাটেজিক ফোর্সেস কম্যান্ড সেনাবাহিনীর প্রধান সহকারী বাহিনী। ভারতের সরকারি প্রতিরক্ষা বাজেট ৩২ বিলিয়ন মার্কিন ডলার। তবে সামরিক খাতে আরও অনেক অর্থ ব্যয়িত হয়ে থাকে। বর্তমানে সেনাবাহিনীর ব্যাপক সম্প্রসারণ ও আধুনিকীকরণের কাজ চলছে। ভারতীয় সামরিক বাহিনী সক্রিয়ভাবে সামরিক মহাকাশ কর্মসূচির পরিকল্পনাও গ্রহণ করেছে। এছাড়া ভারতের সামরিক বাহিনী একটি মিশাইল প্রতিরক্ষা শিল্ড ও পারমাণবিক ট্রায়াড ক্ষমতাও গড়ে তুলছে। ভারতের সামরিক বাহিনীর ভাণ্ডারে পরমাণু অস্ত্র, কম ও মাঝারি দুরত্বের ব্যালিস্টিক মিশাইল এবং পারমাণবিক অস্ত্র বহনক্ষম বিমান ও নৌযান রয়েছে।


title: বাংলাদেশ সেনাবাহিনী

text: এই সকল শান্তিরক্ষা মিশনে এখন পর্যন্ত ৮৮ জন বাংলাদেশি সেনাসদস্য প্রাণ হারিয়েছেন। শান্তিরক্ষা মিশনে বাংলাদেশি সেনাদলের অবদান সর্বোচ্চ মানের প্রশংসিত। এই অবদানের স্বীকৃতি স্বরূপ জাতিসংঘ মিশনের উচ্চ পদগুলোতে বাংলাদেশ সামরিক বাহিনীর সদস্যদের উপস্থিতি ক্রমাগত বৃদ্ধি পাচ্ছে। বাংলাদেশ সেনাবাহিনী বিশ্বের বিভিন্ন প্রান্তে শান্তিরক্ষা ও জাতি গঠন অপারেশন পরিচালনার মধ্য দিয়ে শান্তিরক্ষা অপারেশনে বিশেষজ্ঞ হয়ে উঠেছে। সেনাবাহিনী জাতিসংঘ শান্তিরক্ষা মিশনে অংশগ্রহণকারী সদস্যদের প্রশিক্ষণের জন্য "বাংলাদেশ ইন্সটিটিউট অফ পিস সাপোর্ট অপারেশন ট্রেনিং (বিপসট)" স্থাপন করেছে। এই প্রশিক্ষন কেন্দ্রটি স্থাপন করা হয়েছে জাতিসংঘ সাধারণ পরিষদের জাতিসংঘ শান্তিরক্ষা অপারেশন বিষয়ক সিদ্ধান্ত অনুযায়ী যেখানে বলা হয়েছে- "যেকোন মোতায়েনের পূর্বে সশস্ত্র বাহিনীর সদস্যদের প্রশিক্ষণের ব্যবস্থা করা প্রত্যেকটি দেশের দায়িত্ব"।


title: যুদ্ধবিমান পরিবাহক

text: ফেব্রুয়ারী ২০১৭ পর্যন্ত, বিশ্বের বারটি নৌ-বাহিনীর ৩৭টি কার্যরত যুদ্ধবিমান পরিবাহক চালু রয়েছে। মার্কিন যুক্তরাষ্ট্র নেভির ১০টি বৃহৎ  নিউক্লিয়ার-পাওয়ারড বহর পরিবাহক রয়েছে (যা সুপারক্যারিয়ার নামে পরিচিত, প্রতিটি প্রায় ৮০টি ফাইটার জেট বহন করতে পারে), যা বিশ্বের বৃহত্তম পরিবাহক; এর মোট মিলিত ডেকস্পেস অন্য সব দেশের পরিবাহকের তুলনায় প্রায় দ্বিগুণেরও বেশি। একই সাথে সুপারক্যারিয়ার বহরের পাশাপাশি মার্কিন নৌবাহিনীর আক্রমণ করার জন্য নয়টি উভচর আক্রমণকারী জাহাজ রয়েছে যা মূলত ব্যবহৃত হয় হেলিকপ্টার পরিবহনে (কখনও কখনও এগুলোকে হেলিকপ্টার পরিবাহকও বলা হয়), যদিওবা এছাড়াও এগুলো ২০টির মত উল্লম্বভাবে উত্থাপনযোগ্য বা সংক্ষিপ্ত ভূমিত্যাগের এবং অবতরণ ক্ষমতাসম্পন্ন (ভি/এসটিওএল) যুদ্ধবিমান পরিবহন করেতে পারে এবং এই সমমানের হালকা দ্রুতগামী বিমান পরিবহক রয়েছে। চীন, ফ্রান্স, ভারত ও রাশিয়ার প্রত্যেকে মাঝারি আকারের পরিবাহক পরিচালনা করে যা ৩০ থেকে ৫০টি ফাইটার জেট পরিবহনের ক্ষমতাসম্পন্ন, এছাড়াও বিভিন্ন হালকা দ্রুতগামী পরিবাহক, উভচর আক্রমণকারী জাহাজ ও হেলিকপ্টার পরিবাহক বিভিন্ন নৌ-বাহিনী কর্তৃক পরিচালিত হয়। ব্রিটেন দুইটি ২৮০ মিটার (৯২০ ফুট) লম্বা পরিবাহক, কুইন এলিজাবেথ-ক্লাস বিমান পরিবাহক এবং এইচএমএস প্রিন্স অফ ওয়েলস (আর ০৯) নির্মাণ করছে, যা ২০২০ থেকে ২০২৩ সালের মধ্যে রয়েল নেভিতে অন্তর্ভুক্ত হওয়ার শিডিউল রয়েছে।


title: মোহাম্মদউল্লাহ

text:
মোহাম্মদউল্লাহ (অক্টোবর ২১, ১৯২১- নভেম্বর ১১, ১৯৯৯) বাংলাদেশের রাষ্ট্রপতি ছিলেন। ১৯৭৩ থেকে ১৯৭৫ পর্যন্ত বাংলাদেশের রাষ্ট্রপতির দায়িত্ব পালন করেন।
বাংলাদেশের দ্বিতীয় রাষ্ট্রপতি বিচারপতি আবু সাঈদ চৌধুরী ১৯৭৩ সালের ২৪ ডিসেম্বর পদত্যাগ করেন। তৎকালীন গণপরিষদের স্পীকার জনাব মোহাম্মদউল্লাহ বিনা প্রতিদ্বন্দ্বিতায় বাংলাদেশের তৃতীয় রাষ্ট্রপতি নির্বাচিত হন।
তার জন্ম লক্ষ্মীপুর জেলার রায়পুর উপজেলায়। তিনি ঢাকা বিশ্ববিদ্যালয় থেকে ১৯৪৩ সালে ইতিহাস বিভাগে স্নাতক ডিগ্রী এবং ১৯৪৮ সালে কলকাতার রিপন কলেজ ও ঢাকা বিশ্ববিদ্যালয় থেকে এলএলবি ডিগ্রি অর্জন করেন।
১৯৫০ সাল থেকেই তিনি আওয়ামী লীগ এর রাজনীতিতে সক্রিয় থেকে বিভিন্ন পদে দায়িত্ব পালন করেন। বাংলাদেশের প্রথম গণপরিষদে তিনি স্পিকার নির্বাচিত হন। বাংলাদেশের দ্বিতীয় রাষ্ট্রপতি বিচারপতি আবু সাঈদ চৌধুরী ১৯৭৩ সালের ২৪ ডিসেম্বর পদত্যাগ করলে তৎকালীন গণপরিষদের স্পিকার হিসেবে সংবিধান অনুযায়ী অস্থায়ী রাষ্ট্রপতি নিযুক্ত হন। পরবর্তীতে ১৯৭৪ সালের ২৪ জানুয়ারি দেশের তৃতীয় রাষ্ট্রপতি নির্বাচিত হন। ২৭ জানুয়ারি তিনি শপথ গ্রহণ করেন। ১৯৭৫ সালের ২৫ জানুয়ারি পর্যন্ত তিনি বাংলাদেশের রাষ্ট্রপতির দায়িত্ব পালন করেন।
১৯৮০ সালে তিনি বিএনপি -তে যোগ দেন। বিচারপতি আব্দুস সাত্তারের সময়ে ভাইস প্রেসিডেন্ট হিসেবে দায়িত্ব পালন করেন। এরপর ১৯৯১ সালে বিএনপি থেকে সংসদ সদস্য (সাংসদ) নির্বাচিত হন। ১৯৯৬ সালের নির্বাচনের আগে তিনি পুনরায় আওয়ামী লীগে যোগ দেন।
১৯৯৯ সালের ১১ নভেম্বর তিনি শেষ নিঃশ্বাস ত্যাগ করেন এবং তাকে বনানী কবরস্থানে দাফন করা হয়।


title: ঢাকা বিশ্ববিদ্যালয়ের ইতিহাস

text: ১৯৭৫ এর ১৫ আগস্ট সকাল ১০ টায় ঢাকা বিশ্ববিদ্যালয় চ্যান্সেলর রাষ্ট্রপতি শেখ মুজিবুর রহমানের আনুষ্ঠানিক ভাবে ঢাকা বিশ্ববিদ্যালয় পরিদর্শন এবং টিএসসিতে শিক্ষকদের উদ্দেশে ভাষণ প্রদানের কথা ছিল। কিন্তু তার কয়েক ঘণ্টা পূর্বে শেখ মুজিবুর রহমান তার ৩২ নং ধানমন্ডি রোডের বাড়িতে সপরিবারে নিহত হন। খন্দকার মোশতাক আহমদের সরকার ১৯৭৫ এর ২৩ সেপ্টেম্বর ঢাকা বিশ্ববিদ্যালয়ের উপাচার্য অধ্যাপক ড. মতিন চৌধুরীকে অব্যহতি প্রদান ও পরে গ্রেফতার করে। ১৯৭৫ এর ৭ নভেম্বর প্রথম প্রধান ও পরে উপ প্রধান সামরিক প্রশাসক রুপে জেনারেল জিয়াউর রহমান দায়িত্ব পালন করেন। ১৯৭৭ সালের ২১ ফেব্রুয়ারি জিয়াউর রহমান বাংলাদেশের রাষ্ট্রপতির দায়িত্ব গ্রহণ করেন। এর আগে ১৯৭৬ এর ২৯ আগস্ট বিদ্রোহী কবি কাজী নজরুল ইসলাম ঢাকার পিজি হাসপাতালে শেষ নিঃশ্বাস ত্যাগ করেন। এবং ঢাকা বিশ্ববিদ্যালয় মসজিদ প্রাঙ্গনে তাকে দাফন করা হয়। সেদিন অপরাহ্নে জানাজা নামাজ আদায়ের পর রাষ্ট্রপতি সায়েম, মেজর জেনারেল জিয়াউর রহমান, রিয়াল এডমিরাল এম এইচ খান, এয়ার ভাইস মার্শাল এ জি মাহমুদ, মেজর জেনারেল দস্তগীর জাতীয় পতাকা মন্ডিত নজরুলের মরদেহ সোহরাওয়ার্দী ময়দান থেকে বিশ্ববিদ্যালয় মসজিদ প্রাঙ্গনে নিয়ে যান। বিকেল পাঁচটায় কবির লাশ দাফন করা হয়। জেনারেল জিয়া ঢাকা বিশ্ববিদ্যালয়ের অর্থনীতি বিভাগের শিক্ষক ড. মুজাফফর আহমদকে বাংলাদেশ সরকারের বস্ত্র উপদেষ্টা নিয়োগ করেন। জিয়ার শাসনামলে ১৯৭৬ সালে ছাত্র ইউনিয়ন তার সাথে পুরাতন ব্রম্মপুত্র নদ খনন কার্যে অংশ গ্রহণ করেন। জেনারেল জিয়া বাংলাদেশে একুশে পদক প্রবর্তন করেন ও কাজী নজরুল ইসলামকে (মরণোত্তর) সেই পুরস্কার প্রথম প্রদান করেন। ১৯৭৮ সালের ২৮ অক্টোবর রাষ্ট্রপতি ও বিশ্ববিদ্যালয় চ্যান্সেলর জিয়া ঢাকা বিশ্ববিদ্যালয়ে আগমন করেন। জেনারেল জিয়া ঢাকা বিশ্ববিদ্যালয়ের কয়েকজন শিক্ষককে তার মন্ত্রী সভায় স্থান দেন।


title: ইয়াজউদ্দিন আহম্মেদ

text: অধ্যাপক ড. ইয়াজউদ্দিন আহম্মেদ (জন্ম: ফেব্রুয়ারি ১, ১৯৩১ - মৃত্যু: ডিসেম্বর ১০, ২০১২) বাংলাদেশের সাবেক রাষ্ট্রপতি। তিনি ঢাকা বিশ্ববিদ্যালয়ের মৃত্তিকা বিজ্ঞান বিভাগের অবসরপ্রাপ্ত অধ্যাপক। ১৯৫২ সালের ভাষা আন্দোলনে তিনি সক্রিয় ভূমিকা পালন করেন। তিনি বাংলাদেশের তত্ত্বাবধায়ক সরকারের প্রধান হিসেবে অতিরিক্ত দায়িত্ব পালন করেছেন। ২০০৬ সালের ২৯ অক্টোবর তিনি এই পদে অধিষ্ঠিত হবার জন্য শপথ গ্রহণ করেন। পরে জরুরী আইন জারি করে ২০০৭ সালের ১২ জানুয়ারি তিনি এই পদ ছেড়ে দেন। এই পদে তার স্থলাভিষিক্ত হন বিশ্ব ব্যাংকের সাবেক পরিচালক ও বাংলাদেশ ব্যাংকের সাবেক গভর্ণর ড. ফখরুদ্দীন আহমদ। ২০০৯ সালের ১২ ফেব্রুয়ারি জিল্লুর রহমান বাংলাদেশের রাষ্ট্রপতি হিসেবে শপথ নিলে ইয়াজউদ্দিন আহম্মেদের কার্যকাল সমাপ্ত হয়।


title: ঢাকা বিশ্ববিদ্যালয়ের ইতিহাস

text:
একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসংগত কারণ নেই। তাই আমি পদত্যাগ করলাম”। ফলে মার্চের সেই কালরাত্রীতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন।
ঢাকা বিশ্ববিদ্যালয়ের অসংখ্য ছাত্রছাত্রী মুক্তিযুদ্ধে সরাসরি অংশগ্রহণ করেন। এদের অনেকেই পরবর্তীকালে বাংলাদেশ সেনাবাহিনীতে কমিশন লাভ করে। ঢাকা বিশ্ববিদ্যালয়ের অনেক শিক্ষক মুক্তিযুদ্ধকালীন মুজিবনগর যান এবং প্রবাসী সরকারে গুরুত্বপূর্ণ ভূমিকা পালন করেন।


title: আবু সাঈদ চৌধুরী

text:
আবু সাঈদ ১৯৬৯ সালে ঢাকা বিশ্ববিদ্যালয়ের উপাচার্য নিয়োগ পান ১৯৬৯ সালে। একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নীরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসঙ্গত কারণ নেই। তাই আমি পদত্যাগ করলাম”। মুজিবনগরে অস্থায়ী বাংলাদেশ সরকারের বিশেষ দূত হিসেবে জেনেভা থেকে তিনি লন্ডন যান এবং বাংলাদেশের মুক্তিযুদ্ধের পক্ষে আন্তর্জাতিক সমর্থন আদায়ে সচেষ্ট হন। একাজে তিনি বিশেষ সাফল্য অর্জন করেন।
স্বাধীনতার পরে আবু সাঈদ বাংলাদেশে ফিরে আসেন এবং ১৯৭২ সালের ১২ জানুয়ারী রাষ্ট্রপতি হিসেবে শপথ গ্রহণ করেন। তিনি ১৯৭৩ সালের ১০ এপ্রিল রাষ্ট্রপতি হিসেবে পুনঃনির্বাচিত হন। একই বছর তিনি পদত্যাগ করেন এবং একজন মন্ত্রীর পদমর্যাদায় বৈদেশিক সম্পর্ক বিষয়ক বিশেষ দূত নিযুক্ত হন। ১৯৭৫ সালের ৮ আগষ্ট বঙ্গবন্ধু শেখ মুজিবুর রহমানের মন্ত্রিসভায় তিনি বন্দর ও নৌপরিবহন মন্ত্রী ছিলেন। ১৫ই আগস্ট, ১৯৭৫ সালে মুজিবুর রহমানের হত্যাকাণ্ডের পরে তিনি মোশতাক আহমেদ মন্ত্রীসভায় পররাষ্ট্র বিষয়ক মন্ত্রী হন এবং একই বছরের ৭ নভেম্বর পর্যন্ত দায়িত্বে ছিলেন।


title: ঢাকা বিশ্ববিদ্যালয়ের উপাচার্যের তালিকা

text: একাত্তরের মার্চ মাসে ঢাকা বিশ্ববিদ্যালয়ের তৎকালীন উপাচার্য বিচারপতি আবু সাঈদ চৌধুরী জাতিসংঘের মানবাধিকার কমিশনের অধিবেশনে যোগদানের জন্য জেনেভা যান। সেখানে জেনেভার একটি পত্রিকায় দু’জন ঢাকা বিশ্ববিদ্যালয় ছাত্রের মৃত্যু সংবাদ দেখে বিচলিত হয়ে ২৫ মার্চ পূর্ব পাকিস্তান প্রাদেশিক শিক্ষা সচিবকে পাকিস্তান দূতাবাসের মাধ্যমে প্রেরিত এক পত্রে লেখেন, “আমার নিরস্ত্র ছাত্রদের উপর গুলি চালানোর পর আমার ভাইস চ্যান্সেলর থাকার কোন যুক্তিসংগত কারণ নেই। তাই আমি পদত্যাগ করলাম”। ফলে মার্চের সেই কালরাত্রীতে ঢাকা বিশ্ববিদ্যালয় ছিল উপাচার্য বিহীন। পরে মুজিবনগর সরকার বিচারপতি সাঈদকে “প্রবাসী সরকারের বিশেষ প্রতিনিধি” হিসেবে নিয়োগ দেয়। পাকিস্তান বাহিনী রাজশাহী বিশ্ববিদ্যালয়ের তৎকালীন উপাচার্য ড. সৈয়দ সাজ্জাদ হোসায়েনকে তাদের কনভয়ে করে ঢাকায় নিয়ে এসে ১৯ জুলাই ঢাকা বিশ্ববিদ্যালয়ের উপাচার্যের পদে বসান। তাকে সহায়তা করেন ড. হাসান জামান, ড. মেহের আলি। স্বাধীনতার পর তিনজনই গ্রেফতার হন এবং মুক্তির পর দেশ ত্যাগ করেন।


title: ১৯৭১ ঢাকা বিশ্ববিদ্যালয় গণহত্যা

text: ১৯৭১ এ যুদ্ধকালীন সময়ে ঢাকা বিশ্ববিদ্যালয়ের উপাচার্যের পদ খালি রাখা হয়েছিলো। মার্চের গোড়ার দিকে তৎকালীন উপাচার্য বিচারপতি আবু সাঈদ চৌধুরী জেনেভায় অবস্থান করছিলেন "United Nation’s Humanitarian Conference" এ অংশগ্রহণের জন্য। মার্চের মাঝামাঝি সময়ে তিনি পত্রিকা মারফত ঢাকা বিশ্ববিদ্যালয়ের দুই ছাত্রের মৃত্যুর কথা জানতে পারেন। তিনি তৎক্ষণাৎ প্রাদেশিক শিক্ষাসচিবের কাছে তাঁর পদত্যাগপত্র পাঠিয়ে দেন এবং জেনেভা থেকে পালিয়ে লন্ডনে আত্মগোপন করেন। সেখানে থেকে তিনি বাংলাদেশের মুক্তিসংগ্রামের জন্য কাজ করে যান। স্বাধীন বাংলাদেশের প্রথম রাষ্ট্রপতি হিসেবে তিনি পরবর্তীকালে দায়িত্ব পালন করেন।


title: ঢাকা বিশ্ববিদ্যালয় চলচ্চিত্র সংসদ

text: শুধুমাত্র প্রথম বর্ষের শিক্ষার্থীরা মৌখিক সাক্ষাৎকারে উত্তীর্ণ হয়ে সংসদের সদস্য পদ লাভ করেন। উল্লেখ্য, ঢাকা বিশ্ববিদ্যালয়ের ছাত্রত্ব থাকাকালীন সময়েই কেবল শিক্ষার্থীরা এই সংগঠনের সদস্য থাকতে পারবেন।


title: ঢাকা বিশ্ববিদ্যালয়ের ইতিহাস

text: গনপ্রজান্ত্রী বাংলাদেশ সরকার ১৯৭৫ সালে জাতীয় অধ্যাপক পদ প্রচলন করে এবং ঐ বছর ১৮ মার্চ তিনজনকে ঐ পদে নিযুক্ত করা হয়। এরা ছিলেন ঢাকা বিশ্ববিদ্যালয়ের অধ্যাপক কাজী মোতাহার হোসেন, অধ্যাপক আবদুর রাজ্জাক আর শিল্পাচার্য জয়নুল আবেদীন।


title: আহমদ শরীফ

text: ১৯৫২ হতে ১৯৫৩ সাল পর্যন্ত তিনি সেখানে বাংলা বিভাগের অস্থায়ী লেকচারার এবং ১৯৫৭ সালে লেকচারার হিসেবে নিয়োগ লাভ করেন। ১৯৬২ সাল হতে তিনি সাংবাদিকতা বিভাগের খণ্ডকালীন অধ্যাপকও ছিলেন। ১৯৬৩ সাল হতে ঢাকা বিশ্ববিদ্যালয়ের গ্রন্থাগার সেকশনের পাশাপাশি অধ্যাপনায় যোগ দেন। ১৯৬৯ সালে তিনি বাংলা বিভাগের প্রধান হিসেবে কার্যভার গ্রহণ করেন এবং ১৯৮৩ সালের ৩১ অক্টোবর চূড়ান্তভাবে অবসর গ্রহণ করেন। জীবনের ৩৬ বছরের সম্পর্ক ছিল ঢাকা বিশ্ববিদ্যালয়ের সঙ্গে তাঁর। চাকরি জীবনে তিনি একাধিকবার আর্টস ফ্যাকাল্টির ডিন নির্বাচিত হয়েছিলেন। ১৯৮৪ সালের ১ ফেব্রুয়ারি তিনি চট্টগ্রাম বিশ্ববিদ্যালয়ের সম্মানিত ‘নজরুল অধ্যাপক পদে’ যোগ দেন এবং ১৯৮৫ সালের ফেব্রুয়ারি পর্যন্ত তিনি ঐ পদে কর্মরত ছিলেন।


title: পাটকাই

text: পাটকাই () হচ্ছে উত্তর-পূর্ব ভারত ও মায়ানমারের সীমান্তে অবস্থিত পর্বতমালা। বিভিন্ন জনগোষ্ঠীর লোকেরা এখানে বসবাস করে। পাটকাই পর্বত অসম, অরুণাচল প্রদেশ, নাগাল্যান্ড ছাড়াও মায়ানমার দেশেও বিস্তৃত। পাটকাই পর্বত থেকে অসমের বুঢ়িদিহিং ও নদিহিং নদীর উৎপত্তি হয়েছে।


title: ভারতের ভূগোল

text:
পাটকই বা পূর্বাঞ্চল ভারতের পূর্বে মায়ানমার সীমান্তে অবস্থিত। যে টেকটনিক পদ্ধতিতে হিমালয়ের উৎপত্তি সেই একই পদ্ধতিতে এই পর্বতমালারও উৎপত্তি হয়। পাটকই পর্বতমালার ভূপ্রাকৃতিক বৈশিষ্ট্য হল কৌণিক চূড়া, খাড়া ঢাল ও গভীর উপত্যকা। পাটকই পর্বতমালা হিমালয়ের মতো সুউচ্চ ও শিলাময় নয়। তিনটি পর্বতশ্রেণী নিয়ে পাটকই পর্বতমালা গঠিত: পাটকই-বাম, গারো-খাসি-জয়ন্তিয়া ও লুসাই পাহাড়। গারো-খাসি পাহাড় মেঘালয়ে অবস্থিত। এই পাহাড়ের প্রতিবাত ঢালে চেরাপুঞ্জির নিকটে অবস্থিত মৌসিনরাম গ্রামটি পৃথিবীর সিক্ততম স্থান। এই অঞ্চলে বার্ষিক বৃষ্টিপাতের পরিমাণ বিশ্বে সর্বাধিক।
প্রায় সমগ্র মধ্য ভারত জুড়ে প্রসারিত বিন্ধ্য পর্বতমালার দৈর্ঘ্য ১০৫০ কিলোমিটার। এই পার্বত্য অঞ্চলের গড় উচ্চতা ৩০০০ মিটার। মনে করা হয়, আরাবল্লী পর্বতের ক্ষয়াবশেষ থেকে এই পর্বতের উৎপত্তি। ভৌগোলিকভাবে, এই পর্বত উত্তর ভারতকে দক্ষিণ ভারত থেকে পৃথক করেছে। এই পর্বতশ্রেণীর পশ্চিম সীমা পূর্ব গুজরাটে মধ্যপ্রদেশ সীমান্তের কাছে অবস্থিত; আবার এর পূর্ব সীমা মির্জাপুরে গঙ্গাকে প্রায় স্পর্শ করেছে।


title: পাটকাই

text: পাটকাই পর্বত বিশ্বের অন্যতম প্রসিদ্ধ স্থান। দ্বিতীয় বিশ্বযুদ্ধের সময় গাড়ি চলাচল করার জন্য ষ্টিলওয়েল পথ নির্মাণ করা হয়েছিল। অসমের রাজনৈতিক ইতিহাসের সহিত পাটকাইয়ের সম্পর্ক সুগভীর।চীনের য়ুনান প্রদেশে অবস্থিত মংমাও রাজ্য থেকে আগত রাজকুমার চুকাফা পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেছিলেন। আহোম রাজ্য আক্রমণ করার জন্য মানেরা পাটকাইয়ের গিরিপথে অসমে এসেছিলেন। এই গিরিপথেই চিংফৌ, তাংসা, নক্তে ইত্যাদি বিভিন্ন জনগোষ্ঠীরা অসমে প্রবেশ করেন। কয়েকটি ছোট ছোট জনজাতি পাটকাইয়ের পাদদেশে স্থাপিত হয়েছিল।


title: দিহিং পাটকাই বন্যপ্রাণ অভয়ারণ্য

text: দিহিং পাটকাই বন্যপ্রাণ অভয়ারণ্য () হচ্ছে ভারতের অসম রাজ্যের ডিব্রুগড় ও তিনসুকিয়া জেলায় অবস্থিত একটি বন্যপ্রাণ অভয়ারণ্য। এটিকে প্রাচ্যের আমাজান বলা হয়। এর মোট আয়তন ১১১.১৯ বর্গকিমি।


title: দিহিং পাটকাই উৎসব

text: দিহিং পাটকাই উৎসব (ইংরাজী: Dehing Patkai Festival) হচ্ছে ভারতের অসম রাজ্যের তিনসুকিয়া জেলায় অনুষ্ঠিত বাৎসরিক উৎসব। পাটকাই পর্বত ও দিহিং নদীর নাম অনুসারে এই উৎসবের নাম দিহিং পাটকাই উৎসব রাখা হয়েছে। ২০০২ সাল থেকে এই উৎসব নিয়মিত ভাবে উৎযাপিত হয়ে আসছে। ২০০২ সালের মুখ্য অতিথি ছিলেন ভারতের রাষ্ট্রপতি ড: এ.পি.জে আব্দুল কালাম। পর্যটকদের আনন্দ দেওয়ার উদ্দেশ্যে অসম সরকার এই উৎসবের আয়োজন করেন।


title: পাটকাই

text: পাটকাই পর্বতে বিভিন্ন ক্ষুদ্র ক্ষুদ্র জনজাতির মানুষের আবাসস্থল। এই জনগোষ্ঠী সমূহের জীবন, সমাজ ও পরম্পরাগত সংস্কৃতি প্রাকৃতিক অবস্থার জন্য বিপন্ন হয়েছে। ইতিমধ্যে পাটকাই অঞ্চলে বসবাস করা কয়েকটি জনগোষ্ঠীর লোক তাদের মাতৃভাষা হারিয়েছেন। পাটকাইয়ে থাকা নগা জনগোষ্ঠীর কিছু লোক অরুণাচলের বহুসংখ্যক জনগোষ্ঠীর লোক এখানেই বসবাস করেন। এদের মধ্যে খামতি, চিংফৌ, টাংসা, টুটসা, নক্তে, ওয়াংসু ইত্যাদিরা উল্লেখযোগ্য জনজাতি। এই প্রধান জনজাতির মধ্যে উপজাতিও রয়েছে। টাংসা জনজাতির মধ্যে ১৮টি উপজাতি আছে।


title: লুসাই পাহাড়

text:
লুসাই (Pron: ˌlʊʃaɪ) হিলস (বা মিজো হিলস) ভারতের মিজোরাম ও ত্রিপুরা পর্বতমালা। পাহাড়টি পাটকাই পর্বতশ্রেণীর অংশ এবং এর সর্বোচ্চ বিন্দু হল ২,১৫৭ মিটার উচ্চ 'ফাউংপুই', যা 'নীল পর্বতমালা' নামেও পরিচিত।
পাহাড়গুলি বেশিরভাগ ঘন বাঁশের জঙ্গলের সাথে আচ্ছাদিত এবং নিম্নগামী স্তরে আচ্ছাদিত; কিন্তু পূর্ব অংশে, সম্ভবত একটি স্বল্প বৃষ্টিপাতের কারণে, রোদোড্রনগুলির সাথে আটকে থাকা ওক এবং পাইনের সঙ্গে ঘাস-ঢাকা পাহাড়ের ঢালগুলি দেখা যায়। ব্লু মাউন্টেন লুসাই পর্বতমালার সর্বোচ্চ শিখর।
এই পাহাড়ে লুসাই এবং অন্যান্য মিজো উপজাতিদের বাস করে, কিন্তু জনসংখ্যায় অত্যন্ত ক্ষুদ্র। নিকটতম পরিচিত সময় থেকে আসল অধিবাসীরা কুকি ছিল এবং ১৮৪০ সাল পর্যন্ত লুসাইদের কথা জানা যায়নি যতদিন না উত্তর থেকে জেলাকে আক্রমণ করে। ১৮৪২ সালের নভেম্বরে ব্রিটিশ ভূখণ্ডে তাদের প্রথম আক্রমণ সংঘটিত হয় এবং সেই তারিখের পর তারা ভারতের উত্তর-পূর্ব সীমান্তে সবচেয়ে বিরক্তিকর উপজাতিগুলির মধ্যে একটি প্রমাণিত হয়; কিন্তু ১৮৯০ সালে অভিজানে উত্তর লুশাই গ্রামগুলি সম্পূর্ণ শান্তিচুক্তির ফলে পরিণত হয় এবং ১৮৯২ সালে পূর্ব লুসাইরা হ্রাস পায়।


title: আরাকান পর্বতমালা

text: আরাকান ইয়োমা বা আরাকান পর্বতমালা পশ্চিম ও উত্তর-পশ্চিম মিয়ানমারের একটি পর্বতমালা। এটি বঙ্গোপসাগরের উপকূলীয় আরাকান অঞ্চল থেকে উত্তর মিয়ানমারের অভ্যন্তরভাগকে পৃথক করেছে। আরাকান ইয়োমা উত্তর থেকে দক্ষিণে বিস্তৃত। দক্ষিণে মিয়ানমারের নেগ্রাইস অন্তরীপ থেকে শুরু হয়ে এটি উত্তরে প্রায় ৯৫০ কিলোমিটার প্রসারিত হয়ে ভারতের অঙ্গরাজ্য মণিপুর পর্যন্ত চলে গেছে; এর মধ্যে নাগা, চিন, লুশাই এবং পাটকাই পাহাড় অন্তর্গত। এটির বেশির ভাগ পর্বতের উচ্চতা ৯১৫ থেকে ১৫২৫ মিটার। পর্বতমালার উত্তরের অংশটি চিন পর্বতশ্রেণী নামে পরিচিত; এটি ভারত ও মিয়ানমারের মধ্যে সীমান্তের একাংশ গঠন করেছে। চিন পর্বতশ্রেণীতে, মিয়ানমারের দক্ষিণ চিন অঙ্গরাজ্যে, আরাকান ইয়োমার সর্বোচ্চ পর্বতশৃঙ্গ ৩,০৫৩ মিটার উঁচু নাত মা তাউং বা মাউন্ট ভিক্টোরিয়া অবস্থিত। চিন পর্বতশ্রেণীটি মিজো পর্বতশ্রেণী ও পূর্বাচল পর্বতশ্রেণীর সাথে যুক্ত; এগুলি ভারতের নাগাল্যান্ড পর্যন্ত চলে গেছে।


title: ভারতের ভূগোল

text: ভারতের উত্তর সীমা জুড়ে অবস্থান করছে হিমালয় পর্বতমালা। দেশের উত্তর সীমান্তের রাষ্ট্রগুলি হল গণপ্রজাতন্ত্রী চীন (তিব্বত), ভুটান ও নেপাল। পশ্চিমে পাকিস্তান রাষ্ট্রের সঙ্গে ভারতের সীমান্ত পাঞ্জাব সমভূমি ও থর মরুভূমির উপর দিয়ে প্রসারিত। সুদূর উত্তর-পূর্বে ঘন বনাকীর্ণ চিন ও কাচিন পার্বত্য অঞ্চল ভারতকে মায়ানমার রাষ্ট্রের থেকে পৃথক করেছে। অন্যদিকে এই অঞ্চলেই বাংলাদেশ রাষ্ট্রের সঙ্গে ভারতের সীমান্ত গাঙ্গেয় সমভূমি অঞ্চলের জলবিভাজিকা এবং খাসি ও মিজো পাহাড় দ্বারা পৃথকীকৃত হয়েছে।


title: চিন রাজ্য

text: কিছু ইতিহাসবিদ (আর্থার ফায়ারে, তুন নাঈন) পাটিক্কায়াকে পূর্বাঞ্চলীয় বাংলার স্থান বলে মনে করেছিলেন, এভাবে ভুলভাবে সমগ্র চিন পাহাড়কে পাগান স্রাম্রাজের অধীনস্ত বলে মনে করেছিলেন । তবে ইতিহাসবিদ হার্ভে , পাথরের শিলালিপিগুলো সঠিকভাবে উদ্ধৃত করে, এটিকে পূর্ব চীন পাহাড়ের কাছাকাছি স্থাপন করছিলেন। (বার্মিজ ক্রনিকলসগুলির মতে. পাটিক্কার রাজারা ভারতীয় ছিল । যদিও, জাতিগত ব্যাপার স্পষ্টভাবে উল্লেখ করা হয় নি।) সেই অনুযায়ী, এ অঞ্চলের প্রথম মানব বসতিটি ১০ম শতাব্দী থেকেই চিন পাহাড় নামে পরিচিত ছিল । অন্য কোন দেশের সামরিক অভিযান ঘটে নি । মৌখিক ঐতিহ্য বা অন্যান্য ঐতিহাসিক শিলালিপিগুলি অনুযায়ী, ১৯ শতকের শেষের দিকে ব্রিটিশরা আসার আগ পর্যন্ত স্থানীয় প্রভাবশালী নেতারা শাসন রাজ্যটি শাসন করছিল ।


title: কুমিল্লা

text: কুমিল্লা বাংলাদেশের দক্ষিণ পূর্ব প্রান্তে ঢাকা-চট্টগ্রাম মহাসড়কের পাশে অবস্থিত মহানগর ও ভারত সীমান্তবর্তী একটি জেলাশহর। এটি ঢাকা ও চট্টগ্রাম এর পর বাংলাদেশের তৃতীয় বৃহত্তম শহর।এটির মেট্রোপলিটন এলাকার আয়তন ১৫৩ বর্গকিলোমিটার এবং জনসংখ্যা ২৩ লাখ।এটি চট্টগ্রাম বিভাগ এ অবস্থিত কুমিল্লা জেলার প্রশাসনিক কেন্দ্রবিন্দু।


title: কুমিল্লা জেলা

text:
শিক্ষা-শিল্প-সাহিত্য সংস্কৃতির পাদপীঠ কুমিল্লা প্রাচীন ঐতিহ্য সমৃদ্ধ জেলা হিসেবে এ উপমহাদেশে সুপরিচিত। কুমিল্লার খাদি শিল্প, তাঁত শিল্প, কুটির শিল্প, মৃৎ শিল্প ও কারু শিল্প, রসমালাই, মিষ্টি, ময়নামতির শীতল পাটি ইত্যাদি স্ব-স্ব ঐতিহ্যে স্বকীয়তা আজও বজায় রেখেছে। কালের বিবর্তনের ধারায় এসেছে অনেক কিছু, অনেক কিছু গেছে হারিয়ে, হারায়নি এখানকার মানুষের আন্তরিকতাপূর্ণ আতিথেয়তা ও সামাজিক সম্প্রীতি।
কুমিল্লা একসময় বর্তমান ভারতের ত্রিপুরা রাজ্যের অংশ ছিল। ১৭৩৩ সালে বাংলার নবাব শুজাউদ্দিন ত্রিপুরা রাজ্য আক্রমণ করে এর সমতল অংশ সুবে বাংলার অন্তর্ভুক্ত করেন। ১৭৬৫ সালে ইস্ট ইন্ডিয়া কোম্পানী ত্রিপুরা দখল করে॥ ১৭৯০ সালে কোম্পানী শাসনামলে ত্রিপুরা নামের জেলার সৃষ্টি। পরবর্তীতে ১৯৬০ সালে বর্তমান ভারতের ত্রিপুরা থেকে আলাদা করে কুমিল্লাকে জেলা হিসেবে মর্যাদা দেয়া হয়।


title: কুমিল্লা

text:
অন্যান্য জেলাসমূহের মত, কুমিল্লা জেলাতেও একজন ডেপুটি কমিশনার (ডিসি) বা জেলা প্রশাসক আছেন, যিনি জেলার সকল প্রশাসনিক কর্মকান্ডের কেন্দ্রবিন্দু। জেলা প্রশাসকের কার্যালয় শহরের ধর্মসাগরের পূর্বদিকে ফৌজদারী এলাকায় অবস্থিত।
কুমিল্লা মূল শহরটি আদর্শ সদর থানার অন্তর্ভুক। কুমিল্লা ক্যান্টনম্যান্ট বাংলাদেশের অন্যতম একটি গুরুত্বপূর্ণ সামরিক স্থাপনা। দ্বিতীয় বিশ্বযুদ্ধের সময় ব্রিটিশ ভারতীয় আর্মি ব্যাপকভাবে ক্যান্টনম্যান্টটিকে ব্যবহার করত। দ্বিতীয় বিশ্বযুদ্ধের সময় নিহত বিভিন্ন দেশের সৈন্যদের কবর এখানে রয়েছে।


title: কুমিল্লা বিভাগ

text:
কুমিল্লা বিভাগ বাংলাদেশের মধ্য-পূর্বাঞ্চলের প্রস্তাবিত একটি বিভাগ। কুমিল্লা বিভাগের সদরদপ্তর কুমিল্লা শহরে অবস্থিত। এটি নিম্নলিখিত জেলা সমূহ নিয়ে গঠিত হবেঃ
প্রস্তাবিত কুমিল্লা বিভাগ অর্থাৎ বৃহত্তর কুমিল্লা সমতট নামক প্রাচীন রাজ্যের অধীনে ছিল। মুঘল আমলে এ এলাকা রোসনাবাদ এলাকা নামে সুপরিচিত ছিল।কুমিল্লা পৌরসভা গঠিত হয় ১৮৯০ সালে সিটি কর্পোরেশন হয় ২০১১ সালে। এইটি প্রাচীন শহর ।


title: কুমিল্লা

text: কুমিল্লা বাংলাদেশের একটি প্রাচীন জেলা। কুমিল্লার গুরুত্বপূর্ণ স্থানগুলোর মধ্যে- শাহ সুজা মাসজিদ, কুমিল্লা বিমানবন্দর ও ইপিজেড, কুমিল্লা স্টেডিয়াম, ধর্মসাগর, রাণীর দিঘী, কুমিল্লা ভিক্টোরিয়া কলেজ, ওয়ার সেমেট্রী, শালবন বৌদ্ধ বিহার, ময়নামতি জাদুঘর, লালমাই-ময়নামতি পার্বত্য অঞ্চল উল্লেখযোগ্য।


title: কুমিল্লা জেলা

text: বর্তমান কুমিল্লা জেলা চট্টগ্রাম বিভাগের অধীনস্থ একটি জেলা। শুরুর দিকে এটি সমতট জনপদের অন্তর্গত হলেও পরবর্তীকালে এটি ত্রিপুরা রাজ্যের অংশ হয়েছিল। কুমিল্লা নামকরণের অনেকগুলো প্রচলিত মত রয়েছে। যার মধ্যে উল্লেখযাগ্য চৈনিক পরিব্রাজক ওয়াং চোয়াঙ কর্তৃক সমতট রাজ্য পরিভ্রমণের বৃত্তান্ত থেকে। তার বর্ণনায় কিয়া-মল-ঙ্কিয়া নামক যে স্থানের বিবরণ রয়েছে সেটি থেকে কমলাঙ্ক বা কুমিল্লার নামকরণ হয়েছে। এ অঞ্চলে প্রাপ্ত প্রাচীন নিদর্শন‍াদি থেকে জানা যায় খ্রিষ্টীয় পঞ্চম শতাব্দী থেকে ত্রিপুরা গুপ্ত সম্রাটদের অধিকারভুক্ত ছিল।


title: কুমিল্লা জেলা

text: কুমিল্লা জেলা ২৩°-১’’ থেকে ২৪°-১১’’ উত্তর অক্ষাংশে এবং ৯০°-৩৪’’ থেকে ৯১°-২২’’ পূর্ব দ্রাঘিমাংশে বিস্তৃত। কর্কটক্রান্তি রেখা কুমিল্লা জেলা অতিক্রম করেছে। এই জেলার কিছু অংশ গঠিত হয়েছে প্লাবন ভূমি দ্বারা এবং কিছু অংশ পাহাড়ি বৈশিষ্ট্য সম্পন্ন। বাকিটা মূলত সমতলভূমি।


title: কুমিল্লা

text:
কুমিল্লা অঞ্চলটি একসময় প্রাচীন সমতট অঞ্চলের অধীনে ছিল। পরবর্তীকালে এটি ত্রিপুরা রাজ্যের সাথে যোগ দেয়। খ্রিস্টীয় নবম শতাব্দীতে কুমিল্লা জেলা হরিকেল অঞ্চলের রাজাদের অধীনে আসে। অষ্টম শতাব্দীতে লালমাই ময়নামতি দেব বংশ এবং দশম থেকে একাদশ শতকের মাঝামাঝি পর্যন্ত চন্দ্র বংশের শাসনাধীনে ছিল। ১৭৬৫ সালে এ অঞ্চলটি ইংরেজ ইস্ট ইন্ডিয়া কোম্পানির অধীনে আসে। ১৭৯০ সালে জেলাটি ত্রিপুরা জেলা হিসেবে প্রতিষ্ঠিত হয়। ১৯৬০ সালে এর নাম পরিবর্তন করে কুমিল্লা রাখা হয়। ১৯৮৪ সালে কুমিল্লা জেলার অন্তর্গত চাঁদপুর ও ব্রাহ্মণবাড়িয়া মহকুমা পৃথক জেলায় পরিণত হয়|
বৃহত্তর নোয়াখালী,লক্ষীপুর এবং ফেনী একসময় কুমিল্লার অংশ ছিল।


title: কোল্লাম জেলা

text: কোল্লাম আরবান সংস্থা (ইউএ) রাজ্যের ৬ তম সর্বাধিক জনবহুল শহুরে অঞ্চল বা ইউএ। ভারতের সবচেয়ে জনবহুল শহুরে সংস্থাগুলির তালিকাতে কোল্লামকে ৪৯ তম স্থান দেওয়া হয়েছে এবং সমগ্র জেলাটির মোট শহুরে জনসংখ্যা ১১,৮৭,১৫৮। কোল্লামের মেট্রোপলিটান এলাকায় আদিকানল্লুর, আদিনাড, আনিভীলিকুলাঙ্গার, চাওয়ারা, এলামপুর্ল, ইরাবিপুরম (অংশ), চেগমামনাডউ, করুণাগাপল্লি, কোল্লাম, কোটামার্কা, কুলাসেখারামম, মায়ানাদ, মেনাড, নেডুপাতা, নন্দকারা, ওছিরা, পানামাম, পানমনা, পারভুর, পেরিনাদ, পুথাক্কুলাম, থাঝুথালা, থোদীউর, থ্রুককুৌধুর, থ্রিকারকুভা, থ্রককোভিভভতটম, এবং বডাককুম্থল থিভালাক্কার এলাকা অন্তর্ভুক্ত রয়েছে।


title: কোল্লাম জেলা

text: কোল্লাম জেলা (পূর্বে কুইলোন) ভারতের কেরালা রাজ্যের ১৪ টি জেলার মধ্যে একটি। জেলাটিতে কেরালার প্রাকৃতিক বৈশিষ্ট্যের একটি অংশ রয়েছে; এটি একটি দীর্ঘ উপকূল। উপকূলটি লক্ষদ্বীস সাগর, সমুদ্র বন্দর এবং একটি অভ্যন্তরীণ হ্রদ (Ashtamudi লেক) দ্বারা সমৃদ্ধ। জেলায় জলাধারের অনেক উৎস আছে। কল্লদা নদী এটির মধ্যে একটি এবং এর পূর্বদিকের জমির পূর্বাংশে হল পূর্বাঞ্চলীয় কল্লাদ এবং পশ্চিমে পশ্চিমাঞ্চলীয় কল্লাদ। কল্লাদ নৌকা বাইচ প্রতিযোগিতা জেলার বিখ্যাত উৎসব অনুষ্ঠানগুলির মধ্যে একটি। যদিও এই অনুষ্ঠানের অংশ নেওয়ার জন্য জেলা প্রশাসনের বাইরেও বিভিন্ন জায়গায় বিভিন্ন নৌকা দ্বারা থেকে নদীটির দুটি স্থলভাগের মধ্যে একটি প্রতিযোগিতা রয়েছে। কোল্লাম কেরালার কাসু শিল্পের রাজধানী। সমভূমি, পর্বতমালা, হ্রদ, ল্যাওনোনস এবং অভ্যান্তরিন জলভাগ, বন, চাষাবাদ ও নদীগুলি জেলাটির ভূসংস্থান সৃষ্টি করে। এই অঞ্চলে ফিনিকিয়া এবং প্রাচীন রোমের সাথে বাণিজ্য সম্পর্ক ছিল।


title: গোবিন্দ (অভিনেতা)

text: এছাড়া গোবিন্দ সুবাশ ঘাইয়ের ১৯৮৩ সালের সিনেমা "হিরো" এর পুনঃনির্মিত ২০১৪ সালের সিনেমা "হিরো" তে কাজ করছেন। এই সিনেমার মাধ্যমে আদিত্য পাঞ্চোলীর ছেলে সূর্য্য পাঞ্চোলী অভিষেক হবে এবং এতে আরো অভিনয় করবেন সুনীল শেঠীর মেয়ে আথ্যিয়া শেঠী। এই সিনেমাটি প্রযোজনা করবেন সালমান খান। এই সিনেমাটি ২০১৪ সালের ডিসেম্বরে মুক্তি পাবে।


title: আওয়াল নাম্বার

text:
আওয়াল নাম্বার ১৯৯০ সালে মুক্তিপ্রাপ্ত হিন্দি ভাষার একটি ক্রীড়াভিত্তিক চলচ্চিত্র যেটি হিন্দি চলচ্চিত্র শিল্পের বর্ষীয়ান অভিনেতা দেব আনন্দ পরিচালনা করেছিলেন। চলচ্চিত্রটিতে দেব আনন্দ নিজেও একটি ভূমিকায় অভিনয় করেছিলেন তখন তার বয়স ছিলো ৬৭, এছাড়াও ছিলেন তরুণ অভিনেতা আদিত্য পাঞ্চোলি এবং আমির খান। পাকিস্তানি ক্রিকেট খেলোয়াড় ইমরান খানকে প্রথমে আদিত্য পাঞ্চোলির জায়গায় নেওয়ার কথা ভাবা হয়েছিলো, দেব আনন্দ নিজেই ইমরানকে অভিনয়ের প্রস্তাব দিয়েছিলেন।
চলচ্চিত্রটির কাহিনী ক্রিকেট নিয়ে, ক্রিকেটে সানি (আমির খান) নামের একজন নতুন তারকা আসেন আরেকজন খ্যাতিমান তারকা রনি (আদিত্য পাঞ্চোলি) এর জায়গায়। রনি সানিকে ঘৃণা করা শুরু করে যে তার জায়গায় কেন সানিকে নিয়োগ দেওয়া হলো, যদিও সানি রনিকে ঘৃণা করেনা। রনি সানিকে সাজা দেওয়ার কথা চিন্তা করে আবার একটি সন্ত্রাসী ভারত এবং অস্ট্রেলিয়ার মধ্যকার একটি ম্যাচে মাঠে ব্যোমা পোঁতার সিদ্ধান্ত নেয়।


title: ইয়েস বস

text: ইয়েস বস () এটি ১৯৯৭ সালের একটি বলিউড চলচ্চিত্র। ছবিটি পচালনা করেছেন আজিজ মির্জা। ছবিটিতে অভিনয় করেছেন শাহরুখ খান, জুহি চাওলা ও আদিত্য পান্চলি। এটি ১৯৯৭ সালের ১৮ জুলাই মুক্তি পায়। ছবিটি For Love or Money নামের চলচিত্রের কাহিনীর ছায়া অবলম্বনে নির্মিত। ছায়াছবিটি ১৯৯৭ সালে বলিউডে মুক্তিপ্রাপ্ত সর্বাধিক আয়ের তালিকায় ১৩ তম ব্যবসাসফল ছবি ।


title: ধুম ৩

text: ধুম:৩ (, English: "Blast 3", Hindi: धूम 3 এছাড়াও সংক্ষিপ্ত হিসাবে পরিচিত D:3 এবং D3) হল ২০১৩ সালে বলিউডে নির্মিত একটি ভারতীয় এ্যাকশন থ্রিলার ছবি। ছবিটি লিখেছেন এবং পরিচালনা করেছেন বিজয় কৃষ্ণ আচার্য এবং প্রযোজনা করেছেন আদিত্য চোপড়া। ধুম সিরিজের তৃতীয় পর্বে আমির খান এর বিপরীতে ক্যাটরিনা কাইফ কে জুটি হিসেবে বেছে নেওয়া হয়েছে। অভিনেতা অভিষেক বচ্চন এবং উদয় চোপড়া তাদের পূর্বের ধুম সিজনের চরিত্র জয় দিক্ষীত এবং আলী আকবর চরিত্রে অভিনয় করেছেন। ছবিটির বাজেট , বলিউড সব সময় সবচেয়ে ব্যয়বহুল চলচ্চিত্র হিসেবে নাম লেখায়, "ধুম ৩" ২০ ডিসেম্বর ২০১৩ মুক্তিলাভ করে। আইম্যাক্স মোশন পিকচার ছবির এর ব্যানারে প্রথম মুক্তিপ্রাপ্ত বলিউড ছবি। সাথে আছে "ডলবি" পারিপার্শ্বিক শব্দ।


title: রব নে বানা দি জোড়ি

text: রব নে বানা দি জোড়ি () ২০০৮ সালের একটি বলিউড চলচ্চিত্র। যশ রাজ ফিল্মস-এর এই ছবিটি পরিচালনা করেছেন আদিত্য চোপড়া। ছবিতে মূল ভূমিকায় অভিনয় করেছেন শাহরুখ খান ও নবাগত অনুশকা শর্মা। ছবিটি ২০০৮ সালের ১২ ডিসেম্বর মুক্তি লাভ করে।


title: বিদ্যা বালান

text: ২০০৯ সালে বিদ্যা আর. বালকি পরিচালিত "পা" নাট্য চলচ্চিত্রে একটি ১২-বছর বয়সী শারীরিক প্রতিবন্ধী ছেলের স্ত্রীরোগবিশারদ মায়ের চরিত্রে উপস্থিত হন। তার ছেলের চরিত্রে অভিনয় করেন অমিতাভ বচ্চন এবং অভিষেক বচ্চন নাম চরিত্রে। বাণিজ্যিক সাফল্যের পাশাপাশি এই চলচ্চিত্র তার কর্মজীবনের মোড় ঘুরিয়ে দিতে সহায়ক হয়। সুকন্যা ভার্মা তার অভিনয় শৈলী ডিম্পল কাপাডিয়ার সঙ্গে তুলনা করে মন্তব্য করেন; অন্যদিকে "দ্য টাইমস অব ইন্ডিয়ার" নিখাত কাজমী বলিউড মায়ের চরিত্র্রে বিদ্যার সাফল্যের কথা উল্লেখ করেন। এই চরিত্রের জন্য তিনি বিভিন্ন পুরস্কার লাভ করেন যার মধ্যে শ্রেষ্ঠ অভিনেত্রীর জন্য ফিল্মফেয়ার পুরস্কার ও স্ক্রিন পুরস্কার অর্ন্তভূক্ত।


title: অমিতাভ বচ্চন

text: ২০০০-এ অমিতাভ বচ্চন যশ চোপড়ার বক্স অফিসে সফল ছবি "মোহাব্বতে"-তে অভিনয় করেন। ছবিটি পরিচালনা করেন আদিত্য চোপড়া। এই ছবিতে তাঁর ভূমিকা ছিল এক কঠোর বয়োজ্যেষ্ঠ, যাঁর প্রতিদ্বন্দ্ব্বী চরিত্রে ছিলেন শাহরুখ খান। এরপরে একে একে আসে আরো সফল ছবি। এক "রিস্তা:দা বন্ড অফ লাভ" (২০০১), "কভি খুশি কভি গম" (২০০১) এবং "বাগবান" (২০০৩) ছবিতে তাঁকে দেখা যায় পরিবারের সর্বময় কর্তার ভূমিকায়। এই সময় তাঁর অভিনীত চরিত্রগুলির মধ্যে বৈচিত্র লক্ষনীয়। "আক্স" (২০০১), "আঁখে" (২০০২), খাকি (২০০৪), "দেব" (২০০৪), "দিওয়ার"(২০০৪) এবং "ব্ল্যাক" (২০০৫) সমালোচকদের দ্বারা উচ্চপ্রশংসা লাভ করে। জনপ্রিয়তার উচ্ছ্বাস লক্ষ করে বচ্চন বেশ কিছু সামগ্রী এবং পরিষেবার প্রচারে নিজেকে নিয়োজিত করেন। এইভাবেই টেলিভিশনের এবং বিলবোর্ডের বিজ্ঞাপনে তিনি পরিচিত মুখ হয়ে ওঠেন। ২০০৫ এবং ২০০৬-এ তিনি তাঁর ছেলে অভিষেকের সঙ্গে সফল ছবি "বান্টি অর বাবলি" (২০০৫), গডফাদারকে সম্মান জানিয়ে তৈরি হওয়া ভারতীয় ছবি "সরকার" (২০০৫) এবং "কভি অলবিদা না কহেনা" (২০০৬)-তে কাজ করেন। প্রত্যেকটি ছবিই বক্স অফিসে সাফল্য পায়। ২০০৬ এবং ২০০৭-এর মুক্তিপ্রাপ্ত ছবির মধ্যে ছিলো "বাবুল" (২০০৬), "একলব্য" এবং "নিঃশব্দ" (২০০৭) যেগুলি বক্স অফিসে ব্যর্থ হয় কিন্তু প্রত্যেকটি ছবিতে তাঁর অভিনয় ভূয়সী প্রশংসা লাভ করে।[ নাগাথিহালি চন্দ্রশেখর পরিচালিত কানাড়া ছবি "আম্রুথাদারি" -তে তিনি অতিথি শিল্পী হিসেবে স্বভূমিকায় অভিনয় করেন।


title: সাত ভাই চম্পা (১৯৬৮-এর চলচ্চিত্র)

text: বনে বনে ঘুরে বেড়ানো দুঃখিনী ছোট রানী এক বৃদ্ধ কাঠুরিয়ার কুঁড়েতে আশ্রয় পায়। অন্যদিকে রাজবাড়িতে মালিনী সইয়ের ঘরে মালিনীর সন্তান পরিচয়ে বড় হতে থাকে রাজকন্যা পারুল (কবরী সারোয়ার)। নদীর ঘাটে তার সঙ্গে পরিচয় হয় এক তরুণ সওদাগরের। সওদাগর ও পারুলের মধ্যে প্রেম হয়। ছয় মাসের জন্য সওদা করতে যায় সওদাগর। যাওয়ার আগে পারুলের কাছে দিয়ে যায় এক অদ্ভুত আয়না ও একটি কবুতর পাখি। আজব আয়নায় দূরে থাকলেও প্রিয়জনদের দেখা যায়। আজব আয়নায় ছোট রানীকে বনে বনে কেঁদে বেড়াতে দেখে পারুল। মালিনী তাকে তার জন্ম ইতিহাস জানায়। একদিন পারুলের হাত থেকে পড়ে আয়না ভেঙে যায়। সে চাঁপা গাছের কাছে গিয়ে সাত ভাইকে ডাকে। কিন্তু সাত ভাই সাড়া দেয় না। সেখানে দরবেশ এসে জানান যেদিন রাজা, ছোট রানী ও পারুল সবাই একসঙ্গে ওদের ডাকবে সেদিন সাত ভাই সাড়া দিবে।


title: ধুম

text: ধুম যশ রাজ ফিল্মসের ব্যানারে সঞ্জয় গাধবি কর্তৃক পরিচালিত, আদিত্য চোপড়া এবং যশ চোপড়া প্রযোজিত ২০০৪ সালের বলিউড অ্যাকশন চলচ্চিত্র।


title: রাজ্জাক

text: ১৯৯৮ সালে অঞ্জলি ফিল্মসের ব্যানারে "বাবা কেন চাকর" ছবিটি টালিউডে পুনঃনির্মিত হয়। এতে রাজ্জাকের অভিনীত চরিত্রের ছেলের ভূমিকায় অভিনয় করেন প্রসেনজিৎ চট্টোপাধ্যায় ও তার বিপরীতে ছিলেন ঋতুপর্ণা সেনগুপ্ত। ছবিটি কলকাতায়ও ব্যবসাসফল হয়। পরে তিনি রবি কিনাগী পরিচালিত "অন্নদাতা" (২০০২) এবং স্বপন সাহা পরিচালিত "জন্মদাতা" (২০০৮) ছবিতে অভিনয় করেন। এই ছবি দুটিতে তাকে বাড়ির প্রভাবশালী গৃহকর্তারূপে দেখা যায়। এছাড়া তিনি ২০০৬ সালে "হিরো" ও "এরই নাম প্রেম" ছবিতে অভিনয় করেন। "হিরো" ছবিতে তিনি পুলিশ কনস্টেবল ভবানী শঙ্কর চরিত্রে অভিনয় করেন।


title: সুপারসেল (ভিডিও গেম কোম্পানি)

text: সুপার সেল একটি ভিডিও গেম নির্মাণকারী প্রতিষ্ঠান যা ২০১০ সালে হেলসিঙ্কি, ফিনল্যান্ডে প্রতিষ্ঠিত হয়। ২০১১ সালে সুপারসেল মোবাইল ডিভাইসের জন্য গেম তৈরি শুরু করে। এই প্রতিষ্ঠানটি থেকে এখন পযন্ত চারটি গেম মুক্তি পেয়েছে; “ক্ল্যাশ অব ক্ল্যানস”, “হেই ডে”, “বুম বিচ” এবং ক্ল্যাশ রয়্যাল। এর মধ্যে প্রথম দুটি গেম খুব জনপ্রিয়তা লাভ করে।


title: ক্ল্যাশ অব ক্ল্যানস

text: ক্ল্যাশ অফ ক্ল্যানস হলো একটি বিনামূল্যের অনলাইন ভিডিও গেম; তবে অর্থ ব্যয় করে রত্ন কিনে এতে দ্রুত উন্নয়ন করা যায়। ২০১২ সালে সুপারসেল এই গেমটি তৈরি করে। বর্তমানে সুপারসেল এর সদর দপ্তর ফিনল্যান্ডের হেলসিঙ্কিতে অবস্থিত।


title: মুহাম্মদ আজিজ খান (ব‍্যবসায়ী)

text:
ওশেন কনটেইনার্স লিমিটেড, সামিট গ্রুপের একটি প্রতিষ্ঠান বাংলাদেশের প্রথম বেসরকারী অফ-ডক সুবিধা প্রতিষ্ঠা করেছিল, যা এখন সামিট অ্যালায়েন্স পোর্টস লিমিটেড নামে পরিচিত। বর্তমানে দেশের ৩০% রপ্তানি এবং দেশের আমদানি খাতের ১০% এই প্রতিষ্ঠান করে থাকে।
সামিট কমিউনিকেশনস লিমিটেড প্রথমবারের মতো দেশীয় টেলিকমিউনিকেশন ট্রান্সমিশন নেটওয়ার্ক স্থাপন করে যা ফাইবার অপ্টিক্সকে বাংলাদেশের ৭০% কভার করে এবং বাংলাদেশকে , ভারত ও মায়ানমারের সাথে স্থায়ী ফাইবার অপটিক্সের মাধ্যমে সংযুক্ত করে।
আই.পি.সি.ও লিমিটেড , সামিট গ্রুপের একটি আতিথেয়তা এবং রিয়েল এস্টেট কোম্পানি। তারা একটি পাঁচ তারকা, একটি তিন তারকা হোটেল, একটি কনভেনশন হল এবং ঢাকা আন্তর্জাতিক বিমানবন্দরের পাশে ১০০০ টি দোকান নির্মাণ করছে।
২০১১ সালে, খান বাংলাদেশে ৩২৭ মেগাওয়াট বিদ্যুৎ উৎপাদন কেন্দ্র নির্মাণের জন্য জিইই এর সাথে একটি যৌথ উদ্যোগে নেন। সেখানে তিনি সামিট গ্রুপের নেতৃত্ব দেন। এই যৌথ উদ্যোগে বিশ্বব্যাংকের $ ১১২ এবং nbsp; মিলিয়ন ডলার সহ $ ৩২৭ মিলিয়ন ডলারের অর্থ তহবিল গঠন করা হয়।


title: স্ট্যান্ডার্ড চার্টার্ড

text: স্ট্যাডার্ড চার্টার্ড পিএলসি একটি বৃটিশ বহুজাতিক ব্যাংকিং এবং আর্থিক প্রতিষ্ঠান যার হেডকোয়ার্টাস লন্ডনে অবস্থিত। এটি ৭০টি দেশে ১,২০০ টি শাখা এবং আউটলেট (এদের মধ্যে সাবসিডিয়ারি,সহযোগী এবং যৌথ মূলধনী সহ)এবং ৮৭,০০০ হাজার কর্মী রয়েছে।ব্যাংকটি কনজ্যুমার, কর্পোরেট এবং প্রাতিষ্ঠানিক সেবা দিয়ে বিশ্বব্যাপি অবস্থান করছে। ব্যাংকটি যুক্তরাজ্য ভিত্তিক হওয়া সত্বেও এটি সেখানে রিটেইল ব্যাংকিং করে না এবং এর ৯০% মুনাফা আসে এশিয়া,আফ্রিকা এবং মধ্যপ্রাচ্য থেকে।


title: সাতক্ষীরা জেলা

text: গণপ্রজাতন্ত্রী বাংলাদেশ সরকারের তৎকালীন বস্ত্রমন্ত্রী প্রয়াত এম, মনসুর আলীর ১৯৮০ সালের ১লা জুনে ভিত্তি প্রস্তর স্থাপন করেন এবং এটাই সাতক্ষীরার একমাত্র ভারী শিল্প প্রতিষ্ঠান, ৩৩ একর জমির উপর গড়ে উঠা এই মিলটি দেশের অন্যতম লাভজনক প্রতিষ্ঠান হিসাবে প্রতিষ্ঠিত ছিল। স্থানীয় ভাষ্যমতে ১৯৯২ সালে বিশ্বব্যাংক, আইএমএফ এর পরামর্শে দেশের লাভজনক ও অলাভজনক প্রতিষ্ঠানগুলো যখন বিরাষ্ট্রীয়করণ শুরু হয় তখন তার মধ্যে পড়ে লাভজনক প্রতিষ্ঠান সুন্দরবন টেক্সটাইল মিল এবং অর্থনীতির গ্রাফ ক্রম নামতে থাকে। ১মবার ১৯৯২ সালে মিল বন্দ হবার পর বিভিন্ন পর্যায়ে খোলার চেষ্টা করা হয় এবং বর্তমানে বন্ধ আছে। মিলটি চালুর পদক্ষেপে স্থানীয় অর্থনীতি আবার চাঙ্গা হবার প্রত্যাশায় স্থানীয় জনগন।


title: স্টপ অনলাইন পাইরেসি অ্যাক্ট

text: স্টপ অনলাইন পাইরেসি অ্যাক্ট (), সংক্ষেপে সোপা হচ্ছে ২০১১ খ্রিস্টাব্দের ২৬ অক্টোবর উত্থাপিত, যুক্তরাষ্ট্র সিনেট প্রস্তাবিত একটি বিল। মূলত অনলাইনে স্বত্বাধিকার ও মেধাস্বত্ব রক্ষা করার জন্য এ বিলটি পাসের প্রস্তাব করা হয়েছে। প্রস্তাবের মধ্যে আছে কপিরাইট বা স্বত্বাধিকার না মেনে যেসব ওয়েবসাইট বিজ্ঞাপন ও অর্থপ্রদান করবে তাদের উপর নিষেধাজ্ঞা আরোপ, সার্চ ইঞ্জিনগুলো্র বিভিন্ন কপিরাইট বা স্বত্বাধিকার না মেনে চলা সাইটের সাথে যুক্ত হওয়ার ক্ষেত্রে বিধিনিষেধ আরোপ এবং ইন্টারনেট সার্ভিস প্রোভাইডারদের ওইসব ওয়েবসাইটগুলো ব্লক করতে বাধ্য করা। এটি আনুষ্ঠানিকভাবে পাস হওয়ার পর এ বিলটি একটি আইন বলে গণ্য হবে এবং এর প্রস্তাবিত নিয়মগুলো ভঙ্গ করলে তা অপরাধ বলে গণ্য করা হবে যার সর্বোচ্চ শাস্তি রাখা হয়েছে পাঁচ বছর কারাদণ্ড।


title: স্পেশাল সিকিউরিটি ফোর্স

text: স্পেশাল সিকিউরিটি ফোর্স (সংক্ষেপেঃ এসএসএফ) বা বিশেষ নিরাপত্তা বাহিনী একটি বাংলাদেশী আইন প্রয়োগকারী বিশেষ সংস্থা যা বাংলাদেশের প্রধানমন্ত্রী, রাষ্টপতি, জাতির পিতার পরিবারবর্গসহ রাষ্ট্র কর্তৃক ঘোষিত অতিগুরুত্বপূর্ণ ব্যক্তিদের (ভিআইপি) নিরাপত্তায় নিয়োজিত। এসএসএফ বেসামরিক প্রশাসন, নিরাপত্তা ও গোয়েন্দা সংস্থাগুলোর সাথে সমন্বয় সাধন করে দেশ ও দেশের বাইরে উল্লেখিত ব্যক্তিদের শারীরিক নিরাপত্তায় যেকোন ধরণের হুমকি থেকে রক্ষা ও সেগুলো প্রতিরোধে প্রয়োজনীয় ব্যবস্থা গ্রহণ করে থাকে। এছাড়াও তারা অতিগুরুত্বপূর্ণ ব্যক্তিদের বাড়ি ও অফিসে নিরাপত্তা দিয়ে থাকে।


title: স্কয়ার ফার্মাসিউটিক্যাল্‌স লিমিটেড

text:
স্কয়ার ফার্মাসিউটিক্যাল্‌স বাংলাদেশের একটি স্বনামধন্য ঔষধ প্রস্তুতকারী প্রতিষ্ঠান। ১৯৫৮ সালে স্যামসন এইচ চৌধুরী এবং তার তিন বন্ধু মিলে স্কয়ার ফার্মাসিউটিক্যাল্‌স প্রতিষ্ঠা করেছিলেন। ১৯৯১ সালে এটি জনসাধারণের কাছে চলে আসে এবং ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ এর (ID of SPL: ১৩০০২) তালিকাভুক্ত হয়।
স্কয়ার ফার্মাসিউটিক্যাল্‌স ১৯৮৭ সাল থেকে বিশ্বজুড়ে বিভিন্ন এন্টিবায়োটিক ও ঔষুধ রপ্তানি করতে শুরু করে, এবং বর্তমানে তারা বিশ্বের ৩৬টি দেশে ঔষধ রপ্তানি করছে।


title: স্ল্যাকারস্ সিডি ও গেমস্

text: স্ল্যাকারস্ সিডি ও গেমস্, সংক্ষেপে স্ল্যাকারস্, হল মিডওয়েস্টার্ন, মার্কিন যুক্তরাষ্ট্র অবস্থিত একটি খুচরা বিনোদন ব্যবসায় প্রতিষ্ঠান। প্রতিষ্ঠানটি নতুন এবং ব্যবহৃত উভয় ধরণের ভিডিও গেম ও সংগীতে বিশেষত্ব অর্জন করেছে। এটা মূলত সংগীতের দোকান হিসেবে ১৯৯৩ সালে মিসৌরির কলাম্বিয়ায় কার্ট জেলিনেক এবং পল জাশারিয়াস দ্বারা প্রতিষ্ঠিত হয়। দোকানটি স্থানীয় সংগীত বিক্রির জন্য এবং ক্লাসিক সংগীতের সংকলনের জন্য বেশ সমাদৃত। ২০০৭ সালে নিন্টেন্ডো উই মজুদ করার জন্য প্রতিষ্ঠানটি কিছু বিতর্ক সৃষ্টি করে। ২০০৯ সাল পর্যন্ত মিসৌরি এবং ইলিনয় রাজ্যের ১০টি জায়গায় স্ল্যাকারস্-এর প্রসার ঘটেছে।


title: পেপ্যাল

text: ২০০২ সালের ৩রা অক্টোবার পেপ্যাল বৃহৎ নিলাম সাইট ই-বের অঙ্গপ্রতিষ্টান হিসেবে মালিকানা পরিবর্তন করে। যুক্তরাষ্ট্রের ক্যালিফোর্নিয়ার, সান জোসে, শহরে পেপ্যালের প্রধান শাখা অফিস যা ই-বের নর্থ ফার্স্ট স্ট্রীট স্যাটেলাইট অফিসে অবস্থিত। এছাড়াও এই প্রতিষ্টানের গুরুত্বপূর্ণ কর্মকান্ড রয়েছে নেব্রাস্কার ওমাহা ; আরিজোনার স্কটডেল; এবং অস্টিন টেক্সাস যুক্তরাষ্ট্রের. মধ্যে, এছাড়াও রয়েছে চেন্নাই, ডাবলিন, ক্লিয়েনম্যাকনো (বার্লিনের নিকটে) এবং তেল আভিভ. জুলাই ২০০৭ পর্যন্ত , সমগ্র ইউরোপে পেপ্যাল একটি লুক্সেমবুর্গ-ভিত্তিক ব্যাঙ্ক হিসেবে পরিচালিত হয়।


title: মদ এবং গর্ভাবস্থা

text: ১৯৮১ সাল থেকে মার্কিন যুক্তরাষ্ট্রের সার্জন জেনারেল গর্ভবতী মহিলাদেরকে গর্ভধারণের পরবর্তী পর্যায়গুলোতে যেন মদ পান থেকে বিরত থাকে সে ব্যাপারে সতর্ক প্রদান করা শুরু করে। ২০১৫ সালে আমেরিকান অ্যাকাডেমি অফ পেডিয়াট্রিক্স একগুচ্ছ সুপারিশমালা প্রকাশ করে: "গর্ভাবস্থায় যে কোনও পরিমাণ মদ গ্রহণ করা নিরাপদ বলে মনে করা উচিত নয়; গর্ভাবস্থায় কোন পর্যায় মদ পান করার জন্য নিরাপদ নয়; সব ধরণের মদ - বিয়ার, ওয়াইন, এবং লিকার সব ধরণেই একই পরিমাণ ঝুঁকি রয়েছে এবং বিঞ্জ ড্রিংক উন্নয়নশীল ভ্রূণের ক্ষেত্রে বিশাল ঝুঁকি সৃষ্টি করে।" গর্ভাবস্থায় অল্প পরিমাণে মদের প্রভাবে কতখানি ক্ষতি হতে পারে সে সম্পর্কে সম্পূর্ণ ধারণা না থাকার কারণে বিশ্ব স্বাস্থ্য সংস্থা গর্ভাবস্থায় মদ পান থেকে সম্পূর্ণ বিরত থাকার পরামর্শ দেয়। ন্যাশনাল ইনস্টিটিউট ফর হেলথ অ্যান্ড ক্লিনিকাল এক্সেলেন্স গর্ভধারণের প্রথম তিন মাস মহিলাদেরকে মদ্যপান থেকে বিরত থাকার পরামর্শ দেয়, আর মহিলারা যদি পান করতেই চান তবে প্রতি সপ্তাহে এক বা দুইবারের বেশি এক বা দুইবারের বেশি নয়।


title: মাতৃস্বাস্থ্য

text: মৌখিক স্বাস্থ্যের তাৎপর্য দৃশ্যত। এমন অনেক মহিলায় আছেন যারা গর্ভাবস্থার আগে, গর্ভাবস্থার সময় অথবা গর্ভাবস্থার পরেও মৌখিক রোগের সুস্পষ্ট লক্ষণগুলি প্রকাশ পাওয়া স্বত্বেও ডেন্টাল পরিষেবাগুলি গ্রহণ করেন না। গর্ভবতী নারীদের ডেন্টাল সেবা না নেওয়ার পেছনে অনেকগুলি কারণ রয়েছে এরমধ্যে স্বাস্থ্যসেবা ব্যবস্থার ভূমিকা এবং নারীর স্বকীয়তাও রয়েছে। একটি সাধারণ ভুল ধারণা আছে যে, গর্ভবতী অবস্থায় দাঁতের সেবা গ্রহণ করা নিরাপদ নয়। প্রথম এবং সর্বাগ্রে, গর্ভবতী মহিলাদের কাছে ডেন্টাল পরিষেবাগুলির প্রভাব সম্পর্কে ভ্রান্ত ধারণা দূর করার প্রয়োজন। একটি ঐক্যমত্য রয়েছে যে মৌখিক রোগের চিকিৎসা অত্যন্ত উপকারী এবং গর্ভবতী মহিলাদের মৌখিক যত্ন তাদের গর্ভস্থ সন্তানের উপর কোন ধরনের ক্ষতিসাধন করে না।


title: লোরাটাডিন

text: দুগ্ধদান করা অবস্থায় লোরাটাডিন খাওয়া যেতে পারে; আমেরিকান পেডিয়াট্রিকস একাডেমী এটাকে L-2 ক্যাটাগরিতে রেখেছে। আমেরিকায় এটিকে প্রেগন্যান্সি ক্যাটাগরি B তে রাখা হয়েছে অর্থাৎ প্রাণী প্রজনন গবেষণায় ভ্রূণের উপর ক্ষতিকর প্রভাব পাওয়া যায়নি; তবে গর্ভবতী মহিলাদের উপর সুনির্দিষ্ট কোন গবেষণা চালানো হয়নি।


title: জিকা জ্বর

text: প্রতিরোধের মধ্যে রয়েছে সংক্রমিত এলাকায় মশার কামড় কমানো। প্রচেষ্টার মধ্যে আছে পোকা তাড়ানোর ঔষধ ব্যবহার, শরীরের বেশি অংশ কাপড় দিয়ে ঢেকে রাখা, মশারির ব্যবহার এবং জমে থাকা পানি সরানো কারণ সেখানে মশার বংশবৃদ্ধি হয়। কোন কার্যকরী ভ্যাকসিন নেই। ২০১৫ সালে ব্রাজিলের স্বাস্থ্য কর্মকর্তারা সুপারিশ করেন যে, মহামারীর কারণে পিতামাতাদের গর্ভধারণে বিলম্ব করতে এবং সুপারিশ করা হয় যে সব এলাকায় মহামারী ছড়িয়ে পড়েছে সেসব এলাকায় গর্ভবতী মহিলাদের ভ্রমণ না করতে। যেহেতু নির্দিষ্ট কোন চিকিৎসা নেই, প্যারাসিটামল (এ্যাসিটামিনোফেন) এই রোগে সাহায্য করতে পারে। খুবই বিরল ক্ষেত্রে হাসপাতালে ভর্তির প্রয়োজন হতে পারে।


title: মদ এবং গর্ভাবস্থা

text: গর্ভবতী কোন মহিলা গর্ভধারণের প্রথম তিনমাসে প্রতিদিন যদি চার গ্লাস মদ পান করে তাহলে ফিটাল অ্যালকোহল সিন্ড্রোমের লক্ষণ দেখা দেয়। প্রতিদিন দুই গ্লাস পান করলে এফএএস এর লক্ষণ খানিকটা হালকা হয়। প্রতিদিন দুই গ্লাসের কম বা সপ্তাহে ১০ গ্লাসের কম পান করলে ক্ষতির সম্ভাবনা কমে কিনা তা ঠিক পরিষ্কার নয়। তবে বেশিরভাগ স্বাস্থ্য সংস্থা গর্ভধারণের প্রথম তিন মাস মদপান থেকে সম্পূর্ণ বিরত থাকার পরামর্শ দিয়ে থাকে। এই সময় ভ্রূণ সর্বাধিক সংবেদনশীল থাকায় মদের ক্ষতিকর প্রতিক্রিয়ার দ্বারা প্রভাবিত হয়ে থাকে। তবে স্বাস্থ্য সংস্থাগুলো সমগ্র গর্ভাবস্থার সময়টুকু মদ পান থেকে সম্পূর্ণ সংযমের সুপারিশ প্রদান করে।


title: বীর্য

text: বীর্য খাওয়ায় মহিলাদের হতাশা দূর হয় এমন কোনো প্রভাব আছে কিনা তা নিয়ে কোন বৈজ্ঞানিক গবেষণা চালানো হয়নি। কিন্তু বীর্যে মহিলাদের মনচাংগা করার বেশ কিছু যৌগ যেমনঃ এন্ডোফ্রিন, এস্ট্রন, প্রলাক্টিন, অক্সিটসিন, থাইরোট্রপিন-রিলিজিং হরমোন এবং সেরোটোনিন আছে। তবে মহিলাদের যোনির মাধ্যমে বীর্য গ্রহণে এই হরমোনগুলোর প্রভাব শুধুমাত্র লক্ষনীয় তা নিয়ে যথেষ্ট গবেষণা হয়েছে।


title: মাতৃস্বাস্থ্য

text: গর্ভাবস্থায় বা শিশুর জন্মের সময় মাতৃ মৃত্যুর ঝুঁকি উন্নত দেশগুলোর চেয়ে আফ্রিকার সাব সাহারান দেশগুলোতে ১৭৫ গুণ বেশি। এই ঝুঁকির জন্য গর্ভাবস্থা সংক্রান্ত অসুস্থতা দায়ী। সেই সাথে জন্মের পরে নেতিবাচক ফলাফল তো আছেই। বলা হচ্ছে যে, দরিদ্রতা মা ও শিশু উভয়ের জন্য ক্ষতিকর। দারিদ্র্পিড়ীত এলাকায় বসবাসকারী মহিলারা অস্বাস্থ্যকর অভ্যাসে জড়িত এর মধ্যে যেমন: সিগারেট ও মাদকদ্রব্যে আসক্তি, যেটা নবজাতক প্রসবের জন্য উল্লেখযোগ্যভাবে ঝুঁকিপূর্ণ যা মা ও শিশু উভয়ের জন্য ঝুঁকিপূর্ণ। কেনিয়াতে পরিচালিত একটি গবেষণায় দেখা যায় যে দারিদ্র বিদ্বেষপূর্ণ এলাকায় মাতৃ স্বাস্থ্য সমস্যায় অন্তর্ভুক্ত রোগসমূহ হল যেমন :উচ্চ রক্তচাপ, অ্যানিমিয়া, রক্তশূন্যতা, ম্যালেরিয়া, অকালশ্রম, দীর্ঘায়িত জটিল শ্রম ইত্যাদি। কিশোর-কিশোরীদের মধ্যে প্রসব-পূর্বের যত্ন গ্রহণের সম্ভাবনা কম। বেশিরভাগ গবেষণায় দেখা গেছে, আর্থিক এবং পরিবহণের অভাব নারী ও কিশোরীদের যথোপযুক্ত প্রাক-জন্মগত যত্ন নেওয়ার জন্য সবচেয়ে বড় বাঁধা হিসেবে দাঁড়িয়েছে। প্রসব-পূর্ববর্তী যত্নের পরিমাণের সাথে আয়ের দৃঢ়ভাবে সম্পৃক্ততা রয়েছে। মালিতে পরিচালিত মাতৃস্বাস্থ্য সেবা নামক একটি বিশ্লেষণে দেখা যায় যে, গ্রামাঞ্চলে বসবাসরত নারীরা শহুরে নারীদের তুলনায় প্রসব পূর্ববর্তী সেবা কম পায়। উপরন্তু, বিশ্লেষকরা পরিবহনের অভাব, প্রসবপূর্ব সেবা এবং প্রসবকালীন সেবার মধ্যে একটি শক্তিশালী সম্পর্ক খুঁজে পেয়েছেন।


title: বালট (খাদ্য)

text: ভিয়েতনামের প্রচলিত বিশ্বাস মতে, গর্ভবতী অথবা, প্রসবপরবর্তী মহিলাদের জন্য এই ডিম একটি পুষ্টিকর এবং বলপ্রদায়ী খাদ্য।


title: খাদ্যবাহিত রোগ

text: বেশির ভাগ জীবাণুঘটিত রোগের প্রাথমিক উৎস প্রাণিজ খাদ্যগুলিই। হাঁস-মুরগির ডিম পাড়ার সময় ডিম স্যালমোনেলা ব্যাকটেরিয়া দ্বারা সংক্রমিত হতে পারে। গোবর বা দুগ্ধশালার পরিবেশ ও যন্ত্রপাতি থেকে সংগৃহীত গরুর দুধে দূষণ ঘটতে পারে। দেশি মদের দূষণ প্রায়শই ঘটে এবং দূষিত দেশি মদ খেয়ে লোক মারাও যায়। মাছ, চিংড়ি ও কাঁকড়া উৎসস্থলে বা পরবর্তী প্রক্রিয়াজাতকরণের সময় দূষণ ঘটতে পারে। রান্নার তাপে অনেক জীবাণু ধ্বংস হলেও রান্নার পরে দূষণ ও দুর্ঘটনা ঘটতে পারে। কোনো কোনো জীবাণুর স্পোর বা দানা অত্যধিক তাপসহিষ্ণু হয়। ব্যাকটেরিয়া থেকে নিঃসৃত বিষাক্ত পদার্থে তাপ সহিষ্ণুতায় তারতম্য থাকে। ক্লোসট্রিডিয়াম বোটুলিনিয়াম থেকে নির্গত বিষাক্ত পদার্থগুলি তাপসহিষ্ণু নয় এবং ফুটানো পানিতে বিনষ্ট হয়। কিন্তু স্টেফাইলোকক্কাস অরিয়াস এবং ব্যাসিলাস সেরিয়াস থেকে উৎপন্ন আন্ত্রিক বিষগুলি অত্যন্ত তাপসহিষ্ণু। রান্না খাবার স্পর্শ বা নাড়াচাড়ার প্রক্রিয়ায় বহু রকমের অণুজীব দ্বারা সংক্রমণ ঘটতে পারে। খাদ্য পরিবেশকও খাদ্যে জীবাণুর স্থানান্তর ঘটাতে পারে। হাত দিয়ে খাবার নাড়াচাড়ার সময় নাকের বা ত্বকের জীবাণুগুলি খাদ্যে স্থানান্তরিত হওয়া খুবই সহজ। উদর বা আন্ত্রিক রোগী খাদ্য নাড়াচাড়া করলে খাদ্যে মলদূষণের ঝুঁকি থাকে। বাংলাদেশে যেসব রাসায়নিক পদার্থ বা পরিবেশদূষক খাদ্যে বিষক্রিয়া ঘটায় সেগুলির মধ্যে আছে ছত্রাকনাশক, আগাছানাশক, কীটনাশক ও অন্যান্য কৃষি রাসায়নিক সামগ্রী ইত্যাদি।


title: শিশ্নচোষণ

text: এক সূত্র থেকে জানা যায় "খুব কম মহিলাই বীর্যের প্রশংসা করেছেন"। তবে বুকের দুধের মত খাদ্দাভ্যাসের উপর বীর্যের স্বাদ নির্ভর করে। মাংস জাতীয় খাবার বেশি খেলে বীর্যের স্বাদ নোনতা হয়ে যায় অপরদিকে ডাল ও ফল জাতীয় খাবার বেশি খেলে বীর্যের স্বাদ মিষ্টি হয়। যারা ধুমপান অথবা মদ্যপান করে তাদের বীর্যের স্বাদ খুব বাজে হয়। ব্যক্তিগত স্বাস্থ্যবিধি হল একটি গুরুত্বপূর্ণ বিষয়। তা নাহলে নিম্নমানের স্বাস্থ্যবিধি দুর্গন্ধ সৃষ্টি করতে পারে যেমনঃ জমা ঘাম এবং ছোটো অবশিষ্টাংশ (যেমন সুত্রকণা, মূত্র, বীর্য), যা শিশ্নমুখমৈথুন প্রদানকারীর জন্য অপ্রীতিকর বা বিশ্রী হতে পারে। কিছু দম্পতি যখন মুখমেহন করেন তখন পিচ্ছিলকারক পদার্থ বা সুবাসিত কনডম ব্যবহার করেন, যা বিভিন্ন পছন্দের সুবাসে পাওয়া যায়।